text:
ဝီႇၶီႇၽီးတီးယႃး:ၵၼ်ႁဵၼ်း/ငဝ်ႈငႃႇ ၽိုၼ်ဢိင်
ယွၼ်ႉပိူဝ်ႈဝႃႈ ပဵၼ်လိၵ်ႈသႅၼ်သမ်ႇဢၼ်ၼိုင်ႈလႄႈ တွၼ်ႈတႃႇတေတႅမ်ႈပွၵ်ႈလိၵ်ႈ ဢမ်ႇၼၼ် တွၼ်ႈတႃႇတေပိုတ်ႇသေတႅမ်ႈလိၵ်ႈၵႂႃႇၼၼ်ႉ တေလႆႈၵဵပ်းႁွမ်တွမ်ၸူႉ ၸိူဝ်းပဵၼ် ၽိုၼ်ဢိင် ဢၼ်ပဵၼ် ဝႅပ်ႉသၢႆႉလႄႈသင်၊ လိၵ်ႈၽိုၼ်ၶၢဝ်ႇလႄႈသင်၊ ပွင်ႈလိၵ်ႈလႄႈသင်၊ ပပ်ႉလိၵ်ႈလႄႈ ၸိူဝ်းပဵၼ် ၽိုၼ်ဢိင်တၢင်ႇၸိူဝ်းၼၼ်ႉယဝ်ႉ။ တွၼ်ႈတႃႇလွင်ႈတၢင်း ၸိူဝ်းဢၼ်တေထႅမ်သႂ်ႇ လႄႈ မူၼ်ႉမႄးၵႂႃႇၼၼ်ႉ မၼ်းတေလႆႈ ဢိင်ၼိူဝ် ငဝ်ႈငႃႇ ဢၼ်ယုမ်ႇယမ်လႆႈၼၼ်ႉသေ ၸင်ႇလီႁဵတ်းသၢင်ႈၵႂႃႇ။ လုၵ်ႉတီႈလႂ်မႃးဢမ်ႇႁူႉသေ ႁၼ်လိၵ်ႈၵေႃႈ ထုတ်ႇသႂ်ႇၼႆ ယႃႇပေႁႂ်ႈမၼ်းလႆႈပဵၼ်သေ ႁႂ်ႈၸၢင်ႈထတ်းသၢင် ၼႄႉၼွၼ်း လွၼ်ႉၶၢဝ်ႇမၼ်းလႆႈ ၶႃႈလႄႈ။ ပေႃးဝႃးဢမ်ႇသႂ်ႇ ၽိုၼ်ဢိင်လႄႈသင် ဢမ်ႇၼၼ် ပေႃးဝႃႈၶိုၼ်းၽိူမ်ႉထႅမ်သႂ်ႇတီႈၼႂ်း ပွင်ႈလိၵ်ႈၸိူဝ်း ဢမ်ႇပေႃးပႃး ၽိုၼ်ဢိင်ၼမ်ၼၼ်ႉၼႆ တေၸၢင်ႈထုၵ်ႇ မွတ်ႇပႅတ်ႈယူႇယဝ်ႉ။
ၶေႃႈမၢႆတွင်းႁၢင်
ၵမ်ႉၼမ်တႄႉ ၸိူဝ်းပဵၼ် ၽိုၼ်ဢိင်ၼႆႉ ၵႆႉလႄႇသႂ်ႇတီႈ တီႈသုတ်းတူၼ်ႈထႅဝ်လိၵ်ႈၼၼ်ႉယဝ်ႉ။ ၽိုၼ်ဢိင်မဵဝ်းလႂ်သေဢမ်ႇဝႃႈ ဢၼ်ၸိူဝ်းပဵၼ် ၽူႈမႄးထတ်းၶဝ် သႂ်ႇပၼ်ၼၼ်ႉ ဝီႇၶီႇၽီးတီးယႃး ႁပ်ႉပၼ်ဝႆႉယူႇ။ ၸိူဝ်းပဵၼ် ၽိုၼ်ဢိင် ဢၼ်ဢဝ်တင်းတူၼ်ႈထႅဝ်လိၵ်ႈမႃးၼၼ်ႉ ၵႆႉလႄႇသႂ်ႇပၼ်တီႈ ၶေႃႈမၢႆတွင်းႁၢင် ၼၼ်ႉယဝ်ႉ။
ထႅမ်သႂ်ႇပၼ် ၽိုၼ်ဢိင် မၢၼ်ႇမၢၼ်ႇ
လွၵ်းလၢႆးဢၼ်ၸႂ်ႉၼမ်သေပိူၼ်ႈတႄႉ ဢဝ်တူၼ်ႈထႅဝ်လိၵ်ႈ သႂ်ႇပၼ်တီႈ ၽိုၼ်ဢိင် ၶေႃႈမၢႆတွင်းႁၢင် ၼၼ်ႉယဝ်ႉ။ ၸဝ်ႈၵဝ်ႇ ၸၢင်ႈၸႂ်ႉ wiki markup ဢၼ်ပဵၼ် ref tags ၼၼ်ႉသေၵေႃႈ ၸႂ်ႉလႆႈၼင်ႇၽၢႆႇတႂ်ႈၼႆႉယူႇ :
လိၵ်ႈငဝ်ႈငႃႇ ၸဝ်ႈၵဝ်ႇ
ပေႃးဝႃႈ ဢဝ်ၶေႃႈမၢႆတွင်းႁၢင် သႂ်ႇၶဝ်ႈတီႈၼႂ်းပွင်ႈလိၵ်ႈယဝ်ႉၼႆ တွၼ်ႈတႃႇ သွပ်ႉၾ်ဝႄးလ် ဝီႇၶီႇၽီးတီးယႃး တေၼႄပၼ်ၼၼ်ႉ တေလႆႈ ႁဵတ်းသၢင်ႈပၼ်ထႅင်ႈၵွၼ်ႇ။ မိူၼ်ၼင်ႇ လိၵ်ႈၽၢႆႇတႂ်ႈၼႆႉ :
{{Reflist}}ဢမ်ႇၼၼ်
။
တေလႆႈဢဝ်လိၵ်ႈၼၼ်ႉ သႂ်ႇပၼ်ၽၢႆႇတႂ်း ႁူဝ်ၶေႃႈ
== ၽိုၼ်ဢိင် == ၼၼ်ႉယဝ်ႉ။ ပေႃးဢမ်ႇမီးဝႆႉ ႁူဝ်ၶေႃႈမၼ်းၼႆၵေႃႈ တေလႆႈ သႂ်ႇပၼ်ယဝ်ႉ (ၸဵမ်ႁူဝ်ၶေႃႈမၼ်းလႄႈ ဢိၵ်ႇပႃးတူဝ်လိၵ်ႈ "Reflist" ဢမ်ႇၼၼ် "references" ၼၼ်ႉ) တေလႆႈဢဝ်ႁူဝ်ၶေႃႈၼၼ်ႉ သႂ်ႇပၼ်တီႈပွတ်းႁၢင်ႈ ပွင်ႈလိၵ်ႈ၊ (ပေႃးမီး) "ႁဵင်းၵွင်ႉၽၢႆႇၼွၵ်ႈ" ၵေႃႈ သႂ်ႇပၼ် ၽၢႆႇၼိူဝ်ၼၼ်ႉၶႃႈလႄႈ။
ပေႃးဝႃႈ သိမ်းပၼ်လွင်ႈမႄးထတ်းၸဝ်ႈၵဝ်ႇယဝ်ႉၼႆ ဢၼ်ပဵၼ် ref tag ၼႆႉ မၼ်းတေၼႄပၼ် လိၵ်ႈၽိုၼ်ဢိင်ၸဝ်ႈၵဝ်ႇ ၵႃႈတီႈ ၶေႃႈမၢႆတွင်းႁၢင် ၼၼ်ႉယဝ်ႉ။ (မိူၼ်ၼင်ႇ [႑] ၼၼ်ႉယဝ်ႉ)၊ လိၵ်ႈၽိုၼ်ဢိင် ဢၼ်တဵမ်ထူၼ်ႈမၼ်းတႄႉ တေၼႄပၼ်ဝႆႉ တီႈၽၢႆႇတႂ်ႈ ႁူဝ်ၶေႃႈၽိုၼ်ဢိင်ၼၼ်ႉယဝ်ႉ။
သင်ဝႃႈ ၽိုၼ်ဢိင်ၸဝ်ႈၵဝ်ႇၼႆႉ ပဵၼ်ဝႅပ်ႉသၢႆႉၽၢႆႇၼွၵ်ႈဢၼ်ၼိုင်ႈၼႆ တေလႆႈဢဝ် ႁဵင်းလိၵ်ႈဝႅပ်ႉသၢႆႉ (URL) ၼၼ်ႉ သႂ်ႇပၼ်တီႈၼႂ်းၵႄႈ ၶွပ်ႇၵၢင် ၵူႈၼိုင်ႈသေ ပေႃးဝႃႈ သႂ်ႇပၼ် လိၵ်ႈၵမ်ႈၽွင်ႈၵေႃႈ ၽူႈလူလိၵ်ႈၶဝ်ႈတေလႆႈႁၼ် ႁဵင်းၵွင်ႉၼၼ်ႉယူႇယဝ်ႉ။
[http://www.nytimes.com/article_name.html ပွင်ႈလိၵ်ႈ ၵႃႈတီႈ ''The New York Times'']
တီႈတႄႉမၼ်း ဢမ်ႇလမ်ႇလွင်ႈသေတႃႉ တီႈၶေႃႈမၢႆတွင်းႁၢင်ၼၼ်ႉ ထုၵ်ႇလီသႂ်ႇပၼ် ၶေႃႈမုၼ်းမၼ်းတဵမ်တဵမ်ထူၼ်ႈထူၼ်ႈ ၼႆ ၶႂ်ႈတိုၵ်းသူၼ်းၼင်ႇၼၼ်ယဝ်ႉ။ တီႈၽၢႆႇတႂ်ႈၼႆႉ ၼႄဝႆႉ ပိူင်ယၢင်ဢၼ်တဵမ်ထူၼ်ႈမၼ်းယူႇ။
ၽူႈတႅမ်ႈမူႇလိၵ်ႈ၊ [http://www.nytimes.com/article_name.html "ၸိုဝ်ႈမူႇလိၵ်ႈ"]၊ ''The New York Times''၊ ဝၼ်းထီႉ
URL ႁင်းမၼ်းၶေႃၶေႃ တႄႉ ယႃႇပေဢဝ်ၸႂ်ႉၼင်ႇ ၽိုၼ်ဢိင်ၽၢႆႇၼွၵ်ႈ ၼႆ ၶႂ်ႈပၼ်တၢင်းၶႆႈၸႂ်ယူႇ။
တွၼ်ႈတႃႇ လူတူၺ်းလႆႈ ၶေႃႈၸုၼ်ႁဵၼ်း ဢၼ်တိူဝ်းၼႄဝႆႉၼၼ်ႉ ၼဵၵ်းပၼ်တီႈ ၼႄ ဢၼ်မီးၽၢႆႇၶႂႃၼၼ်ႉလႄႈ။
ၸၢင်ႈတူၺ်းလႆႈပႃး ငဝ်းတူင်ႉ ၵၼ်ႁဵၼ်း ယူႇ။


c: text/html

text:
မိူဝ်ႈၼႆႉ ဝၼ်းတီႈ 16/8/2022 ပဵၼ်ဝၼ်းၵေႃႇတင်ႈ ပႃႇတီႇမႂ်ႇသုင်ၸိုင်ႈတႆး ၶွပ်ႈတဵမ် 51 ပီ၊ ယၢမ်းၵၢင်ၼႂ် 8 မူင်း ပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး SSPP/SSA ၸတ်း ႁဵတ်း ပၢင်ၵႅဝ်ႈ တီႈလၵ်း သဝ်ႁိၼ် ပီၵွၼ်းၶမ်း ဝၢၼ်ႈပဵင်း ဢိူင်ႇၶုမ်ႇပၢင် ငဝ်ႈငုၼ်းဝၢၼ်ႈႁႆး ။
ၽူႈၼမ်းၼႃႈ (1) SSPP ၸွမ်သိုၵ်းလူင် သိူဝ်ထႅၼ်ႈ မွၵ်ႇလၢတ်ႈၶေႃႈၵႂၢမ်းၼႂ်း ပၢင်ၵႅဝ်ႈၼၼ်ႉဝႃႈ – “ မိူဝ်ႈၼႆႉ ပဵၼ်ဝၼ်း ၵိူတ်ႇ ပႃႇတီႇမႂ်ႇသုင်ၸိုင်ႈတႆးႁဝ်း တဵမ် 51 ပီ။ ႁဝ်းၶႃႈ ၸင်ႇလႆႈဢွၼ်ၵၼ်မႃးၶွၼ်ႈတုမ်ၵၼ်သေ ႁဵတ်းပၢင်ၵႅဝ်ႈ။ ၼႂ်းၶၢဝ်း တၢင်း 51 ပီမႃးၼႆႉ ဢမ်ႇငၢႆႈငၢႆႈ လႆႈလတ်းၽၢၼ်ႇမႃး လွင်ႈယၢပ်ႇၽိုတ်ႇၵူႈမဵဝ်းမဵဝ်းလႄႈ လႆႈၸုၵ်းမၼ်ႈမႃး တေႃႇထိုင်ဝၼ်း မိူဝ်ႈလဵဝ် လီလႆႈဢဝ်ၵုင်ႇဢဝ်မုၼ်ၸွမ်းတႄႉတႄႉ”- ဝႃႈၼႆ။
သိုပ်ႇလၢတ်ႈဝႃႈ – “ပေႃးဢမ်ႇမီးပႃႇတီႇဢွၼ်ႁူဝ်ၵူၼ်းမိူင်း တပ်ႉသိုၵ်းၼႆႉၼႆတႄႉ လၢႆးလုၵ်ႉၽိုၼ်ႉႁဝ်းၶႃႈၵေႃႈ မၼ်းဢမ်ႇဢွင်ႇ မၢၼ်လႆႈ။ ၵွပ်ႈပိူဝ်ႈၸိူင်ႉၼႆလႄႈ ၵၢၼ်ပႃႇတီႇၼႆႉ ႁဝ်းၶႃႈ ႁႂ်ႈဝႆႉလမ်ႇလွင်ႈသေ ၵေႃႇသၢင်ႈၵႂႃႇ ၼင်ႇႁိုဝ် ပေႃးတေဢွင်ႇမၢၼ်လႆႈ ၼၼ်ႉ တပ်ႉသိုၵ်းလႄႈၵူၼ်းမိူင်း တေလႆႈပဵၼ်ၼမ်ႉၼိုင်ႈၸႂ်လဵဝ်ၵၼ်”- ဝႃႈၼႆ။
ပၢင်ၵႅဝ်ႈႁပ်ႉႁူမ်ၸူမ်းတွၼ်ႈ ဝၼ်းၵိူတ်ႇပႃႇတီႇမႂ်ႇသုင်ၸိုင်ႈတႆး ၶွပ်ႈထူၼ်ႈ 51 ပီၼႆႉ မီးၽူႈၶဝ်ႈႁူမ်ႈ ၸဵမ်ၵူၼ်းမိူင်း၊ လုၵ်ႈ ႁဵၼ်းလႄႈ ၵေႃႉသိုၵ်းႁၢၼ် တင်းမူတ်း 2,273 ၵေႃႉ ။
တီႈပၢင်ၵႅဝ်ႈၼၼ်ႉ ႁူဝ်ပဝ်ႈ SSPP/SSA ၸွမ်သိုၵ်းလူင်ပၢင်ႇၾႃႉၵေႃႈ မႃးၶဝ်ႈႁူမ်ႈ ၽႅတ်းၼမ်ႉမၢၵ်ႇႁၼ် ပိုတ်ႇႁုၼ်ႇႁၢင်ႈႁိၼ် ဢၼ်ပဵၼ်ၽူႈၼမ်း SSPP/SSA 3 ၵေႃႉ ဢၼ်ပဵၼ် ၸဝ်ႈသႅင်သိုၵ်း၊ ၸဝ်ႈသိူဝ်ထႅၼ်ႈလႄႈ ၸဝ်ႈပၢင်ႇၾႃႉ ၊ ဢၼ်ပူၵ်းတင်ႈဝႆႉတီႈပၢင်ႇဝၢင်းသဝ်ႁိၼ်ၼၼ်ႉ။
ပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး SSPP/SSA ၼႆႉ ၵေႃႇတင်ႈမႃး မိူဝ်ႈ 16/8/1971 မိူဝ်ႈလဵဝ် ၶွပ်ႈတဵမ် 51 ပီ ။ ၵွပ်ႈပိူဝ်ႈယုမ်ႇယမ်ဝႃႈ တႃႇဢွၼ်ႁူဝ်တပ်ႉသိုၵ်းၼိုင်ႈဢၼ်ၼႆႉ တိုၼ်းလူဝ်ႇမီးပႃႇတီႇဢွၼ်ႁူဝ် ၸင်ႇလႆႈၶွတ်ႇၽွတ်ႈမႃး ပႃႇတီႇမႂ်ႇသုင်ၸိုင်ႈတႆး ဝႃႈၼႆ။
ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆးၼႆႉ ၵိုတ်းသိုၵ်း တင်းသိုၵ်းမၢၼ်ႈ မိူဝ်ႈပီ 1989 ၊ ၾၢႆႇလူင်ပွင်ၸိုင်ႈသိုၵ်းမၢၼ်ႈ တမ်းပၼ်ပဵၼ်ၼႃႈ လိၼ်ၶိုၵ်ႉတွၼ်းမၢႆ 3 ၊ ထိုင်မႃး ပီ 2009 ၾၢႆႇလူင်ပွင်ၸိုင်ႈသိုၵ်းမၢၼ်ႈ မိပ်ႇဢီးၸႂ်ႉႁႂ်ႈႁဵတ်းတပ်ႉပျီႇတူႉၸိတ်ႉ။ ငဝ်ႈငုၼ်းသႅင် ၵႅဝ်ႉ ၊ တပ်ႉၸုမ်း 3 မိူင်းၶိူဝ်း၊ တပ်ႉၸုမ်း 7 ၵႃလီႉ ၽွမ်ႉႁဵတ်းပျီႇတူႉၸိတ်ႉ ၵႂႃႇသေတႃႉ တပ်ႉၸုမ်း 1 ဢၼ်ၸဝ်ႈပၢင်ႇၾႃႉ ဢွၼ် ႁူဝ် ဢမ်ႇယွမ်းၽွမ်ႉၸွမ်း။
ၽွင်းပီ 2010 လိူၼ်ဢေႊပရိူဝ်ႊ 25 ဝၼ်း ၸင်ႇယုၵ်ႉဢဝ် ဝၢၼ်ႈႁႆးပဵၼ်ငဝ်ႈငုၼ်း ပႃႇတီႇမႂ်ႇသုင်ၸိုင်ႈတႆး၊ တူဝ်ၸဝ်ႈပၢင်ႇ ၾႃႉၵေႃႈ ထုၵ်ႇယုၵ်ႉပဵၼ်ႁူဝ်ပဝ်ႈသေ ပိုတ်ႇပိုၼ်းၼႃႈလိၵ်ႈမႂ်ႇ မႃးတေႃႇထိုင်ဝၼ်းမိူဝ်ႈၼႆႉ။
ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး (SSPP/SSA) ၼႆႉ ပဵၼ်ၸုမ်းဢၼ်လူင်းလၢႆးဢဝ်ငမ်းယဵၼ် ၸၼ်ႉမိူင်းႁူမ်ႈ တုမ်ဝႆႉ၊ ၵူၺ်းၵႃႈ ပႆႇလႆႈလူင်းလၢႆးမိုဝ်း ၵိုတ်းတိုၵ်းတူဝ်ႈမိူင်း NCA ။

robotstxt: allowed

filter: keep


text:
ဝၼ်းတီႈ 7 လိူၼ်သႅပ့်ထႅမ်ႊၿိူဝ်ႊၼႆ့ မႅၼ်ႈမိုဝ့်တိုဝ့်တၢင်းၶွပ်ႈတဵမ် 22 ပီ ဢၼ်ယိင်းဢွၼ်ႇလုၵ်ႈမႄႈတႆး ၼႂ်းၸုမ်းၵပ်းသၢၼ်လွင်ႈ ၼၢင်းယိင်းတႆး လႆႈထုၵ်ႇၶတ်းလိူၵ်ႈပဵၼ်တူဝ်တႅၼ်းၼႂ်းမိူင်းတႆး မိူင်းမၢၼ်ႈသေလႆႈၵႂႃႇၶဝ်ႈႁူမ်ႈပၢင်ၵုမ် ၸၼ့်ၸိုင်ႈမိူင်း ၵပ်းၵၢႆႇလွင်ႈ လုၵ်ႈဢွၼ်ႇလႄႈၵူၼ်းၼုမ်ႇ ဢၼ်လႆႈထူပ်းပၼ်ႁႃယွၼ့်ၵၼ်မိူင်းၵၢၼ်သိုၵ်း ၵၢၼ်ႁၢမ်းႁႅၵ်းပၢႆးပၺ်ၺႃ ဢိၵ်ႇတင်းလွင်ႈၶၢတ်ႇႁၢမ်း ၵၢၼ်သႂ်ႇဢဝ်ၸႂ်သႂ်ႇ လွင်ႈလူလွမ်ႁၵ့်သႃပၢႆးယူႇလီ။
ယွၼ့်ၼႆ့ၸင်ႇလႆႈဢဝ်လွင်ႈၼႆ့မႃးတေႃႉတႆႇၶႆႈလၢတ်ႈၼႄၶိုၼ်းပိုၼ်းဢွၼ်ႇတွၼ်ႈၼိုင်ႈ ၵဵဝ်ႇလူၺ်ႈလွင်ႈၽူႈၵတ့်ၶႅၼ်ႇ ယိင်းဢွၼ်ႇလုၵ်ႈ မႄႈတႆးၵေႃႉၼႆ့လႄႈလွင်ႈၸုမ်းၵပ်းသၢၼ်လွင်ႈၼၢင်းယိင်းတႆး ဢၼ်လႆႈသၢင်ႈၽူလ်ငၢၼ်းၽွၼ်းလီဝႆ့တႃႇတႆးတွၼ်ႈၼိုင်ႈ –
ပူၼ့်မႃးမိူဝ်ႈဝၼ်းတီႈ 07-17/09/2000 ၼၼ့် ယိင်းဢွၼ်ႇလုၵ်ႈမႄႈတႆး ၼႂ်း“ၸုမ်းၵပ်းသၢၼ်လွင်ႈၼၢင်းယိင်းတႆး” (Shan Women Action Network – SWAN) ၵေႃႉၼိုင်ႈ လႆႈပဵၼ်တူဝ်တႅၼ်းမိူင်းတႆး မိူင်းမၢၼ်ႈပတ်းပိုၼ့်သေၵႂႃႇၶဝ်ႈႁူမ်ႈပၢင်ၵုမ်ၵူႈမိူင်းမိူင်း ၵဵဝ်ႇလွင်ႈ သိုၵ်းသိူဝ်တုမ့်တိူဝ့်တေႃႇလုၵ်ႈဢွၼ်ႇ (International Conference on War Affected Children) တီႈဝဵင်းဝိၼ်ႊၼီႊၽႅၵ့် ၸိုင်ႈမိူင်းၶႅၼ်ႊၼတႃႊ (Winnepeg, Cannada) ။
ၵူၼ်းၼုမ်ႇ ဢႃယု 20 လူင်းတႂ်ႈ 25 ၵေႃႉလုၵ့်တီႈ 16 မိူင်း မိူၼ်ၼင်ႇတူဝ်တႅၼ်းၵူၼ်းၼုမ်ႇၵူႈမိူင်းမိူင်းၵႂႃႇၶဝ်ႈႁူမ်ႈပႃး။ (မိူင်းဢင်ႊ ၵူဝ်ႊလႃႊ၊ ၵမ်ႊၽူႊၶျႃႊ၊ သီရင်ႊၵႃႊ၊ သီႊယိူဝ်ႊရႃႊ လီႊယွင်ႊ၊ ဢၢႆႊယိူဝ်ႊလႅၼ်ႊပွတ်းႁွင်ႇ၊ ဢႄႊလ်သႃႊလ်ၿေႊၻႃႊ၊ ၿွသ်းၼီႊယိူဝ်ႊ၊ ၶူဝ်ႊသူဝ်ႊဝူဝ်ႊ၊ ဢိထိယူဝ်ႊပီႊယိူဝ်ႊ၊ ရဝၼ်ႊၻႃႊ လႄႈ မိူင်းမၢၼ်ႈပႃးၸဵမ်ၶႅၼ်ႊၼၻႃႊ) ႁႂ်ႈၸၢင်ႈပိၼ်ႇပႆႇလႅၵ်ႈလၢႆႈ တူဝ်ထူပ်းၽႃးဝ ၽႂ်မၼ်းဢၼ်ပႅၵ်ႇပိူင်ႈၵၼ် ဢိၵ်ႇတင်းတႃႇပၼ်တၢင်းႁၼ်ထိုင်ယိုၼ်းယွၼ်းတွၼ်ႈတႃႇၵႄႈလိတ်ႈ တႅပ်းတတ်းလွင်ႈသိုၵ်းသိူဝ်။
ပၢင်ၵုမ်ဢၼ်ၼၼ့် ယူႇတီႈလူင်ပွင်ၸိုင်ႈၶႅၼ်ႊၼၻႃႊ လႄႈ ယူႊၼီႊသႅပ့်ၾ် (UNICEF) ႁူမ်ႈၵၼ်ၶိုင်ပွင် ႁႂ်ႈပဵၼ်လွင်ႈၵမ့်ၵႅမ် သိူဝ်ႇတၢင်းႁူဝ်ႁႅၵ်ႈ တွၼ်ႈတႃႇပၢင်ၵုမ်လူင်သူၼ်ႇလႆႈၵူၼ်း (UNCHR) ႁူဝ်ႁုပ်ႈပီ 2001။ ၵူၼ်းၼုမ်ႇမိူင်းၾိလိပ်းပိၼ်ႊ၊ သူဝ်ႊမႃႊ လီႊယိူဝ်ႊ၊ ထိူဝ်ႊၵီႊ၊ မႅၵ်းသီႊၵူဝ်ႊ ၸိူဝ်းပၢႆႈၽေးမႃးယူမိူင်းၶႅၼ်ႊၼၻႃႊၶဝ်ၵေႃႈ မႃးၶဝ်ႈႁူမ်ႈၸွမ်း။
ၵူၼ်းၼုမ်ႇၶဝ်တင်း 16 မိူင်း ပၢႆလၢတ်ႈၵႂၢမ်းပႅၵ်ႇပိူင်ႈၵၼ်လႄႈပေႃးပိူၼ်ႈလၢတ်ႈပူင်ၵႂၢမ်းၵႂႃႇၵေႃႈ ၽူႈပိၼ်ႇၽႃးသႃၽႂ်မၼ်း လႆႈပိၼ်ႇ ပၼ်ၶိူဝ်းလႂ်မိူင်းၼၼ့်ပေႃးဢူၼ်ပၼ်ၵႂႃႇသဵင်ႈ။ တင်ႈတႄႇဝၼ်းတီႈ 10 ထိုင် 17 ၼၼ့်မီးပၢင်ၵုမ် (ၵူၼ်းၼုမ်ႇ/ ၽူႈလူင့်လႅၼ်ႇ/ၵပ်းၵၢႆႇ ၽွင်းလူင်ၶဝ်) 3 တွၼ်ႈ။ မိူဝ်ႈပၢင်ၵုမ်ၵူၼ်းၼုမ်ႇၼၼ့် ဢုပ်ႇဢူဝ်းလႅၵ်ႈလၢႆႈၵၼ်ငဝ်းလၢႆးမိူင်းၽႂ်မၼ်း၊ ငဝ်ႈႁၢၵ်ႈပၼ်ႁႃလွင်ႈလႆႈပဵၼ် သိုၵ်းမႃး၊ ၶေႃႈၶမ်ၸႂ်ၼႂ်းလွင်ႈတုၶ့်ယၢပ်ႇၶၢၼ်ၸႂ်လူၺ်ႈ သၢႆၸႂ်ႁိူဝ်ႇလိူတ်ႈၼမ့်တႃ၊ လွင်ႈၵႃႉၶၢႆၵမ့်ၸွႆႈၶိူင်ႈယိပ်းၵွင်ႈၵၢင်ႇ ယွၵ်ႈမွၼ်ႇ ပၼ်ႁႅင်းသိုၵ်းသိူဝ်၊ လွင်ႈၵဵပ်းသိုၵ်းလုၵ်ႈဢွၼ်ႇ၊ လွင်ႈလႆႈထုၵ်ႇတူတ်ႈမၢၵ်ႇမႆင်း မၢၵ်ႇၾင် မၢၵ်ႇၽႃႇ မၢၵ်ႇယဵပ်ႇၸိူဝ်းၼႆ့ ပဵၼ်ႁူဝ်ၶေႃႈ လွင်ႈလႂ်လွင်ႈၼၼ့်။
လီဢၢမ်းပိူင်ၼိုင်ႈၼႆ့ မီးၵူၼ်းၼုမ်ႇၶႅၼ်ႊၼၻႃႊၵေႃႉၼိုင်ႈလၢတ်ႈဝႃႈ ဢမ်ႇတွၼ့်ယၢမ်ႈႁူႉယိၼ်း၊ ဢမ်ႇထၢင်ႇဝႃႈမီးသိုၵ်းသိူဝ်တိုၵ်းတေႃး ၵၼ်ယူႇၼိူဝ်လူၵ်ႈလုၵ်ႈၼႆ့ – ဝႃႈၼႆ။ တေပဵၼ်ယွၼ့်သိင်ႇဝႅတ့်လွမ့်ႁိမ်းႁွမ်းမိူင်းၶဝ် ၵွပ်ႈမီးလွင်ႈထၢင်ႇႁၢင်ႈၵတ်းယဵၼ် ၶိုၼ်ႈယႂ်ႇပူၼ့်ၶၢမ်ႈ လွင်ႈၸိူဝ်းၼႆ့ယဝ့်ၵေႃႈပဵၼ်လႆႈ။
မိူဝ်ႈပိုတ်ႇပၢင်ဝၼ်းႁႅၵ်ႈၼၼ့် ၸုမ်းသိုဝ်ႇ (Media group) ၶဝ်မႃးတဵမ်ၵႂႃႇသဵင်ႈ ၵွပ်ႈဝႃႈ ၸွမ်ၽွင်းၸိုင်ႈလႄႈၽွင်းလူင် ၶႅၼ်ႊၼၻႃႊ ၶဝ် မႃးၶဝ်ႈႁူမ်ႈပူင်ၵႂၢမ်းပိုတ်ႇပၢင်။ ၼႂ်းဝၼ်းၼၼ့် ၵူၼ်းၼုမ်ႇၶဝ်ဢွၵ်ႇၶေႃႈထၢမ်ၵဵဝ်ႇလူၺ်ႈပၼ်ႁႃသိုၵ်းသိူဝ်ၼႂ်းမိူင်းၶဝ်။ ယိင်းၼုမ်ႇတႆးၵေႃႈ လႆႈထၢမ်လွင်ႈ UNCDP (ၶူင်းၵၢၼ် UN ၵုမ်းယိပ်းယႃႈမဝ်းၵမ်) လႄႈလွၵ်းတွၼ်ႈ လူင်ပွင်ၸိုင်ႈၶႅၼ်းၼၻႃႊႁဵတ်းၵၢၼ်ယူႇၸိူင့်ႁိုဝ် ၼႆ ၼၼ့်ယူႇ။ “ပေႃးဢမ်ႇၸႂ်ႈမိူဝ်ႈပၢင်ၵုမ်ၸၼ့်ၶိုၵ့်ၶမ်ႇၸိူင့်ၼႆ ၵူၼ်းတင်းလူၵ်ႈတေဢမ်ႇလႆႈယိၼ်းသဵင်ၵၢင်ၸႂ်ၵူၼ်းၼုမ်ႇ၊ ယွၼ့်ပိူဝ်ႈတီႈ လႅၼ်လိၼ်ဢၼ်မီးလွင်ႈၶတ်းယႅင်ႈယုင်ႈဢူၼ်ၵၼ်သေ ဢမ်ႇမီးလွင်ႈငမ်းယဵၼ်ၼၼ့် တေဢမ်ႇမီး ၸုမ်းသိုဝ်ႇ (Media) မိူင်းလႂ်မႃးႁူႉ ယိၼ်းၸွမ်းငဝ်းလၢႆးႁၢႆ့ၸႃႉႁဝ်း။ ဢမ်ႇၶႂ်ႈႁႂ်ႈပိူၼ်ႈ ၵွမ့်ပေႃးလႆႈႁူႉလွင်ႈႁဝ်းလၢႆလၢႆၵွႆး” လၢတ်ႈၵႂႃႇၼင်ႇၼႆ။
ၽွင်းလူင်ၾၢႆႇၵပ်းသၢၼ်ၵူႈမိူင်းမိူင်းၶွင်လူင်ပွင်ၸိုင်ႈၶႅၼ်ႊၼၻႃႊ တွပ်ႇလၢတ်ႈပၼ်ဝႃႈ “မၼ်းၼၢင်းတေတုၵ်းမႆႈပၼ်ၸုမ်းတူဝ်တႅၼ်း ၵပ်းၵၢႆႇၵူႈမိူင်းမိူင်းၶွင်ၶႅၼ်ႊၼၻႃႊ (Canada Int’l Development Agency) ဢၼ်ႁဵတ်းၵၢၼ်ၸွမ်းမိူင်းလႂ်မိူင်းၼၼ့် – ႁႂ်ႈဢဝ်ၸႂ်သႂ်ႇ တူၺ်းလွမ်ၼိူဝ်ၵူၼ်းၼုမ်ႇၸိူဝ်းမႃးၶဝ်ႈႁူမ်ႈပၢင်ၵုမ်ၼႆယူႇ” – ဝႃႈၼႆ။
ၵူၼ်းၼုမ်ႇၶဝ်ၵူႈမိူင်းမိူင်းၵေႃႈ လႆႈၵုမ်ၵၼ်ၾၢႆႇပူၵ်းပွင်ႁဵတ်းသၢင်ႈလွင်ႈယူႇၵိၼ်သဝ်း ၼႂ်းၶွပ်ႇဝူင်းၵူၼ်း ၽွင်းယၢမ်းငဝ်းလၢႆးသုၵ့်ယုင်ႈ၊ လွင်ႈသူၼ်ႇလႆႈလုၵ်ႈဢွၼ်ႇ၊ ၵၢၼ်ၶွတ်ႇၽွတ်ႈၸုမ်းၵူၼ်းၼုမ်ႇ ႁူမ်ႈမိုဝ်းၵၼ်လွင်ႈၶေႃႈမုလ်းၶၢဝ်ႇငၢဝ်း၊ ၵၢၼ်ၾိုၵ်းၾွၼ့်ႁူႉပွင်ႇ တိုဝ်းၵမ် လွင်ႈၽဵင်ႇပဵင်းၸိူဝ်းၼႆ့လူးၵွၼ်ႇ။ ငဝ်းလၢႆးမိူင်းတႆးမိူင်းမၢၼ်ႈသမ့်ဢမ်ႇမိူၼ်ၼင်ႇ ၶူဝ်ႊလမ်ႊၿီႊယိူဝ်ႊ၊ ယူႊၵၼ်ႊၻႃႊလႄႈမၢင်မိူင်း ၸိူဝ်းၼၼ့်။ ဢၼ်ငၢႆးငၢႆးၵၼ်တႄ့ မၢၵ်ႇမႆင်း (မၢၵ်ႇယဵပ်ႇ – မၢၵ်ႇၽႃႇ)၊ လုၵ်ႈဢွၼ်ႁဵတ်းသိုၵ်း၊ လုၵ်ႈဢွၼ်မႄႈမွၵ်ႇယႃႈ ၵူၼ်းပၢႆႈၽေး (ပႃးၸဵမ်ၸိူဝ်းၶၢႆ့ပၢႆႈမူၵ်းထိူၼ်ႇမူၵ်းၶိူဝ်း ၼႂ်းမိူင်း)၊ လွင်ႈထုၵ်ႇၵၼ့်ၸၼ်လူလၢႆ ၊ ၸႂ်ႉၵိၼ်ႁႅင်းလၢႆ ၊ ႁေႃႈလိုၵ်ႈၶၢႆ့တီႈယူႇ ဝၢၼ်ႈႁၢမ်းမိူင်းႁၢမ်း၊ ပၢႆးပၺ်ၺႃ ၊ ပၢႆးယူႇလီ လူႉလႅဝ်ယွၼ့်သိုၵ်းၸိူဝ်းၼႆ့တင်းၼမ်။
ၵူၺ်းၵႃႈၵဵဝ်ႇလူၺ်ႈလုၵ်ႈဢွၼ်ႇႁဵတ်းသိုၵ်းၼၼ့် ပႅၵ့်သမ့်ၼႂ်းပၢင်ၵုမ်ဝႃႈ ဢႃယု 18 လူင်းတႂ်ႈၼႆ့ ပႆႇလီၵဵပ်းႁဵတ်းသိုၵ်းသေတႃႉၵေႃႈ ယိင်းၼုမ်ႇတႆး ပၼ်တၢင်းႁၼ်ဝႃႈ “ပုၼ်ႈတႃႇၵူၼ်းၼုမ်ႇၵမ်ႈၽွင်ႈ (ၸိူဝ်းဢမ်ႇထုၵ်ႇၵဵပ်းမႃးႁဵတ်းသိုၵ်းသေ) မီးၵၢင်ၸႂ်ၶႂ်ႈၶဝ်ႈမႃး ၼႂ်းသိုၵ်းႁင်းၵွႆး၊ ယွၼ့်ၶႂ်ႈတွပ်ႇတႅၼ်းၶႅၼ့်ပၼ်ပေႃႈမႄႈပီႈၼွင့်ၶဝ် ဢၼ်လႆႈထုၵ်ႇဢဝ်တၢႆၸိူဝ်းၼၼ့်တႄ့ လီဝူၼ့်သွၼ်ႇဝဵၼ့်ပႃးယူႇ” ၼႆယဝ့်။
မိူၼ်ၼင်ႇႁူဝ်ၶေႃႈၵမ်ႈၽွင်ႈ ဢၼ်ဢမ်ႇတွၼ့်ယၢမ်ႈဢုပ်ႇၵုမ်ၵၼ်မႃးပႃႈတႂ်ႈၸိူဝ်းၼႆ့ ထၢင်ႇတေတဵမ်ထူၼ်ႈ ၽွင်းမိူဝ်ႈလၢတ်ႈၶိူဝ်း လွင်ႈ ၾိုၼ်းၾႆးသိုၵ်းသိူဝ်ယူႇ။ တၵ်းထုၵ်ႇလႆႈဢုပ်ႇၵုမ်ၵၼ်ယၢမ်းလဵဝ်တေႃႇမိူဝ်းၼႃႈယူႇ။
– ပၢင်ၵုမ်ၵူၼ်းၼုမ်ႇၶဝ်လိူၵ်ႈသႆ့ၼႄႁူဝ်ၶေႃႈ ၼင်ႇၼႆ
1. ၼႂ်းတွၼ်ႈၵူၼ်းၼုမ်ႇၼႂ်းငဝ်းလၢႆးလွင်ႈၶတ်းယႅင်ႈယုင်ႈဢူၼ်မေႃးၵၼ်လႄႈယူင့်ၶၢပ်ႈလူင်မၼ်း
2. ၵူတ်းမၢႆ(မၢႆမီႈ)ၵူၼ်းၶူင်းၵၢင်ပတ်းပိုၼ့် ႁၵ့်ႁွမ်ၵၼ်ၵူႈမိူင်းမိူင်းလႄႈၶေႃႈလႆႈၸႂ် လွင်ႈသူၼ်ႇလႆႈလုၵ်ႈဢွၼ်ႇၼၼ့် ၸၢင်ႈၸႂ်ႉတိုဝ်းလႆႈ
တွၼ်ႈတႃႇၵႅတ်ႇၶႄႁႄႉၵင်ႈၸိူင်ႉႁိုဝ်?။
3. ၶေႃႈသပ်းလႅင်းလွၵ်းလၢႆးငိူၼ်ႈၼဵၼ် လွင်ႈတၢင်းၵပ်းၵၢႆႇလူၺ်ႈသိုၵ်းသိူဝ်တိူဝ့်သၢင်ႈလုၵ်ႈဢွၼ်ႇ
4. လွင်ႈႁႄႉၵင်ႈလုၵ်ႈဢွၼ်ႇ ၽွင်းၶတ်းယႅင်ႈယုင်ႈဢူၼ်
5. တၢင်းၶိုဝ်းယမ်လွင်ႈၵေႃႇသၢင်ႈၵၢၼ်ငမ်းယဵၼ်
6. ၵၢၼ်ၶတ်းတႃႉလွင်ႈၵႅတ်ႇၶႄတၢင်းၶတ်းယႅင်ႈယုင်ႈဢူၼ်
7. ၵၢၼ်သိုဝ်ႇ (The Media) ၵဵဝ်ႇလူၺ်ႈလုၵ်ႈဢွၼ်ႇလႄႈလွင်ႈၶတ်းယႅင်ႈယုင်ႈဢူၼ်
8. လွင်ႈၶူၼ့်ၶႆႈလဵပ်ႈႁဵၼ်း လွင်ႈႁၢႆးငၢၼ်းလႄႈတူၺ်းၸွမ်းၵၢၼ်ပူၼ့်ပႅၼ် သူၼ်ႇလႆႈလုၵ်ႈဢွၼ်ႇ
9. ၵၢၼ်ပၢႆႈသိုၵ်းၸုမ်းယိပ်းၵွင်ႈၵၢင်ၶဝ်လႄႈ သူၼ်ႇလႆႈလုၵ်ႈဢွၼ်ႇ …….. ၸိူဝ်းၼႆ့။
ၶပ့်မၢႆႁူဝ်ၶေႃႈဢၼ်ၽူႈလူင့်လႅၼ်ႇၶဝ်ႁဵတ်းပၢင်ၵုမ်ၼၼ့်သမ့်
1/ လွင်ႈၵွင်ႈၵၢင်ႇၶိူင်ႈယိပ်းၵႅမ်မိုဝ်း
2./ လုၵ်ႈဢွၼ်ႇႁဵတ်းသိုၵ်း
3/ မၢၵ်ႇမႆင်း(မၢၵ်ႇၽႃႇ – မၢၵ်ႇယဵပ်ႇႇ)
4/ လုၵ်ႈဢွၼ်သိၵ်းႁိၵ်း
5/ ၸၢႆးယိင်းလႄႈလွင်ႈၶတ်းယႅင်ႈယုင်ႈယၢင်ႈ
6/ ၵူၼ်းပၢႆႈၽေး – ၽူႈသေႃႉႁူမ်ႈပိူၼ်ႈလႄႈလုၵ်ႈဢွၼ်ႇႁၢမ်းတီႈယူႇၼႂ်းမိူင်း
7/ လွင်ႈၶတ်းယႅင်ႈယုင်ႈဢူၼ်လႄႈတၢင်းပဵၼ် HIV/AID
8/ လွင်ႈယုပ်းၽၢၼ်ႈ ၵူဝ် လၢပ်ႇ တိူဝ့်ၸႂ်လႄႈလၢႆးလုမ်းလႃးယႃၸႂ် ……. ၸိူဝ်းၼႆ့။
မိူဝ်ႈတူဝ်တႅၼ်းၵူၼ်းၼုမ်ႇၶဝ်တင်းသဵင်ႈ ယိုၼ်ႈလဝ်ႈၼႄၶေႃႈတုၵ်းယွၼ်းတီႈပၢင်ၵုမ်ၽွင်းလူင်ၶဝ် ဢၼ်ၸၼ့်သုင်ၶိုၵ့်ၶမ်ႇၼၼ့်ၵေႃႈ လႆႈသႂ်ႇပႃးၸွမ်းငဝ်းလၢႆးလွင်ႈႁၢႆ့ၸႃႉမိူင်းတႆး/မိူင်းမၢၼ်ႈ ၵမ်ႈၽွင်ႈၼင်ႇၵဝ်ႇ။
ယိင်းၼုမ်ႇဢၼ်လႆႈၵႂႃႇၶဝ်ႈပၢင်ၵုမ်ၵမ်းၼၼ့် ပဵၼ်ၼၢင်းၸၢမ်တွင်း “ၸုမ်းၵပ်းသၢၼ်လွင်ႈၼၢင်းယိင်းတႆး SWAN” (ၽွင်းၼၼ့် ယႃယု 19 ပီ) တႃႇတေလိူၵ်ႈဢဝ်ၵူၼ်းၼုမ်ႇပဵၼ်တူဝ်တႅၼ်းမိူင်းတႆး မိူင်းမၢၼ်ႈၼၼ့် မီးၵူၼ်းၼုမ်ႇယၢင်းၽိူၵ်ႇ ယၢင်းလႅင် မၢၼ်ႈ ဢိၵ်ႇထႅင်ႈ လၢႆလၢႆၸၢဝ်းၶိူဝ်းသေတႃႉၵေႃႈ ပိူၼ်ႈသမ့်လိူၵ်ႈဢဝ်ၼၢင်းၸၢမ်တွင်းၵွႆးလႄႈ မၼ်းၼၢင်းၸင်ႇလႆႈၵႂႃႇ လွင်ႈၼႆ့ တၢင်းႁူင်းပွႆႇသဵင် BBC ၵေႃႈဢွၵ်ႇၶၢဝ်ႇပိုၼ်ၽၢဝ်ႇၶၢဝ်ႇငၢဝ်းယူႇ။


text:
တီႇသႅမ်ႇပႃႇ
တီႇသႅမ်ႇပႃႇ ၼႆႉ မၼ်းပဵၼ် လိူၼ်ထူၼ်ႈသိပ်းသွင် တီႈ ပၵ်းယဵမ်ႈဝၼ်း Gregorian လႄႈ Julian ယဝ်ႉ။
တီႇသႅမ်ႇပႃႇ ဢၼ်ဝႃႈၼႆႉ မၼ်းလုၵ်ႉတီႈ တူဝ်လိၵ်ႈ လႅတ်ႇတိၼ်ႇ ဢၼ်ဝႃႈ Decem ၼၼ်ႉမႃးယဝ်ႉ။ တီႈပွင်ႇမၼ်းတႄႉ (10)၊ ပၵ်းယဵမ်ႈဝၼ်း မိူဝ်ႈတႄႇႁဵတ်းမႃးၼၼ်ႉ မၼ်းပႃးဝႆႉ (10) လိူၼ်ၵူၺ်း။
ဝၼ်းလုမ်ႈၾႃႉထတ်း
တီႇသႅမ်ႇပႃႇ ႑ထတ်း
- ဝၼ်းဢဵတ်ႇလုမ်ႈၾႃႉ - World AIDS Day
တီႇသႅမ်ႇပႃႇ ႒ထတ်း
- ဝၼ်းလုမ်ႈၾႃႉ ၽဵဝ်ႈမူၺ်ႉ ၵၢၼ်ဝႆႉၶႃႈလိပ်း - International Day for the Abolition of Slavery
တီႇသႅမ်ႇပႃႇ ႓ထတ်း
- ဝၼ်းၵူၼ်းဢမ်ႇၶႅင်ႇလႅင်းလုမ်ႈၾႃႉ - International Day of Persons with Disabilities
တီႇသႅမ်ႇပႃႇ ႔ထတ်း
- ဝၼ်းႁၵ်ႉသႃသတ်းပႃႇလုမ်ႈၾႃႉ - World Wildlife Conservation Day
တီႇသႅမ်ႇပႃႇ ႕ထတ်း
- ဝၼ်းလိၼ်လုမ်ႈၾႃႉ - World Soil Day
- ဝၼ်းၵူၼ်းၸွႆႈသၢင်ႈ တႃႇၵၢၼ်မၢၵ်ႈမီး လႄႈ ၵၢၼ်တူင်ႇဝူင်းၵူၼ်း ၶိုၼ်ႈယႂ်ႇမႂ်ႇသုင် - International Volunteer Day for Economic and Social Development
တီႇသႅမ်ႇပႃႇ ႗ထတ်း
- ဝၼ်းလုမ်ႈၾႃႉ ၵၢၼ်တေႃႉသူင်ႇလႅင်မိၼ် ဢၼ်ဢမ်ႇၸႂ်ႈၵၢၼ်သိုၵ်း - International Civil Aviation Day
တီႇသႅမ်ႇပႃႇ ႙ထတ်း
- ဝၼ်းလုမ်ႈၾႃႉ သၢၼ်ၶတ်း ၵၢၼ်ၽိတ်းသိၼ်ငၢၼ်း - International Anti-Corruption Day
တီႇသႅမ်ႇပႃႇ ႑႐ထတ်း
- ဝၼ်းသုၼ်ႇလႆႈသုၼ်ႇပဵၼ်ၵူၼ်း - Human Rights Day
တီႇသႅမ်ႇပႃႇ ႑႑ထတ်း
- ဝၼ်းသၼ်လွႆလုမ်ႈၾႃႉ - International Mountain Day
တီႇသႅမ်ႇပႃႇ ႑႔ထတ်း
- ဝၼ်းလိင်းလုမ်ႈၾႃႉ - Monkey Day
တီႇသႅမ်ႇပႃႇ ႑႘ထတ်း
- ဝၼ်းၵူၼ်းယၢၼ်မိူင်းလုမ်ႈၾႃႉ - International Migrants Day
တီႇသႅမ်ႇပႃႇ ႒႐ထတ်း
- ဝၼ်းလုမ်ႈၾႃႉ ၸၢဝ်းၵူၼ်းၶွတ်ႇလိူတ်ႈၵၼ် - International Human Solidarity Day
တီႇသႅမ်ႇပႃႇ ႒႘ထတ်း
တီႇသႅမ်ႇပႃႇ ႒႙ထတ်း
- ဝၼ်းတြေႃးလူင်လုမ်ႈၾႃႉ - International Cello Day
ဝၼ်းၶွပ်ႈၶူပ်ႇလႄႈ ၶေႃႈပၢႆႉထတ်း
- တီႇသႅမ်ႇပႃႇ ႑ = ဝၼ်း ဢဵတ်ႇၵမ်ႇၽႃႇ World AIDS ။ ဝၼ်းပေႃႇတူႇၵီႇၶဝ် ၶိုၼ်းလႆႈ လွတ်ႇလႅဝ်းသဝ်းၶေႃ၊ ဝၼ်းမိူင်းႁူမ်ႈတုမ် မိူင်းရူႇမေးၼီးယႃး၊ ဝၼ်းၵိၼ်မၢၵ်ႇၵႅမ်ႈၶွင်ႇ ၼိုင်ႈလုၵ်ႈ Eat a Red Apple Day။
- တီႇသႅမ်ႇပႃႇ ႒ = ဝၼ်းၸိူဝ်ႉၸၢတ်ႈ မိူင်း ယူႇဢေႇဢီး။
- တီႇသႅမ်ႇပႃႇ ႓ = International Day of People with Disability ဝၼ်းၽူႈႁၵ်းၵႅင်ႉၵတ်ႉၵႃႈ ၵူႈမိူင်းမိူင်း။
- တီႇသႅမ်ႇပႃႇ ႔ = World Wildlife Conservation Day ဝၼ်းထိင်းသိမ်း တူဝ်သတ်းလိူင်း ၵမ်ႇၽႃႇ။ ဝၼ်းတပ်ႉၼမ်ႉ ဢိၼ်းတီးယႃး။
- တီႇသႅမ်ႇပႃႇ ႕ = Volunteer Day ဝၼ်းၽူႈၸွႆႈထႅမ်ႈ။ ဝၼ်းၵိူတ်ႇ ၸဝ်ႈမုၼ်ယႂ်ႇၶုၼ်ႁေႃၶမ်း မိူင်းထႆး (ဝၼ်းပေႃႈ)
- တီႇသႅမ်ႇပႃႇ ႖ = ဝၼ်းလွတ်ႈလႅဝ်းသဝ်းၶေႃ မိူင်းၽိၼ်ႇလၢၼ်ႇ၊ ဝၼ်းပၵ်းပိူင်ၶၢမ်ႇငဝ်ႈ ပိူင်ဢုပ်ႉပိူင် မိူင်းသပဵင်ႇ။
- တီႇသႅမ်ႇပႃႇ ႗ = Pearl Harbor Day ဝၼ်းတႃႈၼမ်ႉပလႄး မိူင်းဢမေႇရိၵၢၼ်ႇ။
- တီႇသႅမ်ႇပႃႇ ႘ = Christmas Card Day ဝၼ်းၵၢတ်ႉၶရဵတ်ႉမၢတ်ႉ။
- တီႇသႅမ်ႇပႃႇ ႘ = ဝၼ်းမႄႈ မိူင်းပၼႃးမႃး။ ဝၼ်းပၵ်းပိူင်ၶၢမ်ႇငဝ်ႈ ပိူင်ဢုပ်ႉပိူင်ႇ မိူင်းရူဝ်ႇမေးၼီးယႃး။
- တီႇသႅမ်ႇပႃႇ ႑႐ = ဝၼ်းပၼ်သူးၼူဝ်ႇပႄႇ (ဝၼ်း Alfred Nobel သဵင်ႈၵၢမ်ႇ)။ ဝၼ်းသုၼ်ႇၵူၼ်း။
- တီႇသႅမ်ႇပႃႇ ႑႑ = Mountain Day ဝၼ်းလွႆ။
- တီႇသႅမ်ႇပႃႇ ႑႒ = ဝၼ်းလွတ်ႈလႅဝ်းသဝ်းၶေႃ မိူင်းၵႅၼ်ႇၺႃႇ။
- တီႇသႅမ်ႇပႃႇ ႑႔ = Monkey Day ဝၼ်းလိင်း။
- တီႇသႅမ်ႇပႃႇ ႑႖ = ဝၼ်းၸိူဝ်ႉၸၢတ်ႈ မိူင်းၶုၼ်ႁေႃၶမ်း ပႃႇရဵင်း။ ဝၼ်းဢွင်ႇပွႆး မိူင်းပင်းၵလႃးတဵတ်ႉ။ ဝၼ်းၶိုၼ်းၽွမ်ႉႁူမ်ႈ မိူင်းဢႃႇၽရိၵၸၢၼ်း။ Beethoven's Birthday ဝၼ်းၵိူတ်ႇ ၽူႈလူင်ႉလႅၼ်ႇပၢႆးၽဵင်း "ပီႇတူဝ်ႇပိၼ်ႇ"။
- တီႇသႅမ်ႇပႃႇ ႑႗ = Maple Syrup Day ဝၼ်းၼမ်ႉဝၢၼ်မႄႇပႄႇ။
- တီႇသႅမ်ႇပႃႇ ႒႕ = ဝၼ်းၶရဵတ်ႉမၢတ်ႉ။
- တီႇသႅမ်ႇပႃႇ ႒႖ = Boxing Day ဝၼ်းပၼ်ၶူဝ်းတွၼ်ႈ ၵူၼ်းၸႂ်ႉ၊ လုၵ်ႈၼွင်ႉ။ ဝၼ်းလွတ်ႈလႅဝ်းသဝ်းၶေႃ မိူင်းသလူဝ်ႇပေးၼီးယႃး။
- တီႇသႅမ်ႇပႃႇ ႒႗ = Visit the Zoo Day ဝၼ်းဢႅဝ်ႇပၢင်သတ်း။
- တီႇသႅမ်ႇပႃႇ ႒႘ = ဝၼ်း Proclamation Day မိူင်းဢေႃးၸတြေးယႃးၸၢၼ်း။ Chocolate Day ဝၼ်းၶျေႃးၵလႅတ်ႉ။
- တီႇသႅမ်ႇပႃႇ ႓႑ = New Year's Eve ဝၼ်းၽိတ်ႈတႃႇ ပီမႂ်ႇ
ၸိူဝ်းတေလႆႈႁဵတ်းသၢင်ႈထတ်း
- လိူၼ် AIDS ၵမ်ႇၽႃႇ World Aids Month ။
- လိူၼ်ၸိူဝ်ႉၸၢတ်ႈ တႃႇႁႄႉၵင်ႈ လွင်ႈၵိၼ်လဝ်ႈမဝ်းယႃႈသေ ႁေႃႈလူတ်ႉ National Drunk & Drugged Driving Prevention Month။
- လိူၼ်မၢၵ်ႇမႆႉမၢၵ်ႇတွၵ်ႈ ဢၼ်မီးႁၢၵ်၊ ဢၼ်မီးသီႁၢင်ႈလီႁၢင်ႈငၢမ်း Vegetables and Exotic Fruits Month ။
- လိူၼ်လႆႈတမ်းၸႂ် လွင်ႈတၢင်းလဵၼ်ႈလုၵ်ႈဢွၼ်ႇလႄႈ လွင်ႈၶူဝ်းတွၼ်ႈ Safe Toys and Gifts Month။
- လိူၼ်ႈလိၵ်ႈလၢႆးၵပ်းၵၢႆႇလူၺ်ႈ ဝိၺၢၼ်ႇ Spiritual Literacy Month။
- လိူၼ်မၢၵ်ႇၶိူဝ်သူမ်ႈလႄႈ လိူၼ်မၢၵ်ႇပၵ်ႉၶၢဝ်းၵတ်း Tomato and Winter Squash Month
- လိူၼ်လႆႈတမ်းၸႂ် ၵပ်းၵၢႆႇလူၺ်ႈ လွင်ႈတၢင်းၵိၼ် တင်းၵမ်ႇၽႃႇ Worldwide Food Service Safety Month
အခြားနှစ်ပါတ်လည်နေ့များထတ်း
- ၁၈-၁၂-၁၉၉ဝ NCGUB ပြည်ထောင်စုမြန်မာနိုင်ငံ အမျိုးသားညွန့်ပေါင်းအစိုးရ စတင်ဖွဲ့စည်းသည့်နေ့။
- ဒီဇင်ဘာ (၁၂) = ကူကီးတော်လှန်ရေးနေ့။
- ဒီဇင်ဘာ(၃၁) = ရခိုင်ဘုရင့်နိုင်ငံကျဆုံးသည့်နေ့။
- ၂၁-၁၂-၁၉၉ဝ ပုလဲမြို့နယ်က NLD ပါတီဝင်များ အိန္ဒိယကိုရောက်ကြတဲ့နေ့။
မၢႆထတ်း
- မွၵ်ႇတီႇသႅမ်ႇပႃႇ ၵူႈမိူင်းမိူင်း = မွၵ်ႇ Narcissus (ဢမ်ႇႁူႉၽၢႆႇတႆး)၊
- မွၵ်ႇတီႇသႅမ်ႇပႃႇ မိူင်းႁူမ်ႈတုမ်မျၢၼ်ႇမႃႇ = (နတ်တော်လ = ဂမုန်းပန်း၊ သဇင်ပန်း၊ ပြာသိုလ = ခွာညိုပန်း)၊
- ယႃႇသီႇသိပ်းသွင် လိူၼ်တီႇသႅမ်ႇပႃႇ = Sagittarius = ထၼု (တေႃႇထိုင် ၂၁)၊ Capricorn = ပႄႉ (တႄႇဢဝ် ၂၂ )
- သႅင်မီးၵႃႈၶၼ် တီႇသႅမ်ႇပႃႇ = Turquoise, Zircon, Tanzanite သႅင်ၶဵဝ်သွမ်ႇ။၊
ဝၼ်းပွႆးထတ်း
- ဝၼ်းဢဵတ်ႇၵမ်ႇၽႃႇ - တီႇသႅမ်ႇပႃႇ 1 ဝၼ်း
- ဝၼ်းၶရဵတ်ႉမၢတ်ႉ (ၵူႈမိူင်းမိူင်း) - တီႇသႅမ်ႇပႃႇ 25 ဝၼ်း
- ဝၼ်းဢိတ်ႉ (မိူင်းမူႇသလိၼ်ႇ)
- ဝၼ်းပၢႆးပႆႇၺႃႇႁူမ်ႈၵၼ် (မိူင်းႁူမ်ႈတုမ်မျၢၼ်ႇမႃႇ)


text:
ဝီႇၶီႇၽီးတီးယႃး:လွင်ႈမၵ်းမၢႆ တႃႇမွတ်ႇပႅတ်ႈၵမ်းလဵဝ်
လွင်ႈမၵ်းမၢႆ တႃႇမွတ်ႇပႅတ်ႈၵမ်းလဵဝ် (criteria for speedy deletion) ဢၼ်ဝႃႈၼႆႉ ၸိူဝ်းပဵၼ် ၽူႈၵုမ်းၵၢၼ်ၶဝ် ဢမ်ႇတၢပ်ႈလူဝ်ႇႁဵတ်း လွင်ႈဢုပ်ႇဢူဝ်း တႃႇမွတ်ႇပႅတ်ႈသေၵေႃႈ ၸၢင်ႈမွတ်ႇပႅတ်ႈလႆႈ ၼႃႈလိၵ်ႈ ဝီႇၶီႇၽီးတီးယႃး ဢမ်ႇၼၼ် မီႇတီႇယႃႇ ၼၼ်ႉၵမ်းလဵဝ်ယဝ်ႉ။ ပဵၼ်တွၼ်ႈတႃႇ ပိူင်ပဵၼ် ဢၼ်ငမ်ႇမႅၼ်ႈၵၼ်တင်း လွင်ႈမၵ်းမၢႆ ၸိူဝ်းၼႄဝႆႉ ၽၢႆႇတႂ်ႈၼႆႉၵူၺ်း။
လွင်ႈယိူင်းဢၢၼ်း ဢၼ်မွတ်ႇပႅတ်ႈၵမ်းလဵဝ် ၸိူဝ်းပဵၼ် ၼႃႈလိၵ်ႈ ဢၼ်ဢမ်ႇမီးသုၼ်ႇၶမ်ႈပူၼ်ႉလႆႈ လွင်ႈဢုပ်ႇဢူဝ်း တႃႇမွတ်ႇပႅတ်ႈၼၼ်ႉတႄႉ ပဵၼ်တွၼ်ႈတႃႇ ယႃႇႁႂ်ႈသဵင်ႈၶၢဝ်းယၢမ်းၼၼ်ႉယဝ်ႉ။[1]
ပေႃးဢမ်ႇၸႂ်ႈ လွင်ႈဢၼ်ထၢင်ႇၸႅင်ႈလီသေၼႆ ၸိူဝ်းပဵၼ်ၽူႈၵုမ်းၵၢၼ်ၶဝ် တေလႆႈၽၢင်ႉ တွၼ်ႈတႃႇယႃႇႁႂ်ႈမွတ်ႇပႅတ်ႈၺႃးၽႂ်းၽႂ်း ၸိူဝ်းပဵၼ် ၼႃႈလိၵ်ႈ ဢမ်ႇၼၼ် ၾၢႆႇၸိူဝ်းၼၼ်ႉ။ ၼႃႈလိၵ်ႈၼိုင်ႈဢၼ်ၼႆႉ သင်ၸိူဝ်ႉဝႃႈ မၼ်းပူၼ်ႉၶၢမ်ႈလႆႈ လွင်ႈဢုပ်ႇဢူဝ်း တႃႇမွတ်ႇပႅတ်ႈ ဢၼ်တိုၵ်ႉႁႃႁဵတ်းမႃးၼၼ်ႉသေ လိူဝ်သေဝႃႈ သင်ၶိုၼ်းထူပ်းႁၼ် လွင်ႈပူၼ်ႉပႅၼ် သုၼ်ႇၸဝ်ႈၶွင် လႄႈ သင်ငမ်ႇမႅၼ်ႈၵၼ်တင်း လွင်ႈမၵ်းမၢႆႇၼင်ႇၽၢႆႇတႂ်ႈ ၼၼ်ႉၼႆ ဢမ်ႇထုၵ်ႇလီမွတ်ႇပႅတ်ႈ ၼႃႈလိၵ်ႈၽႂ်းၽႂ်း။ ၽူႈတႅမ်ႈမႄးထတ်းလိၵ်ႈၶဝ်ၼႆႉ မၢင်ပွၵ်ႈမၢင်လႂ် ၶဝ်ၵႆႉလႆႈမႄးထတ်းၼႃႈလိၵ်ႈတင်းၼမ်လႄႈ ၽူႈၵုမ်းထိင်းၶဝ် ထုၵ်ႇလီဝႄႈ လွင်ႈမွတ်ႇပႅတ်ႈ ၼႃႈလိၵ်ႈ ဢၼ်ဢမ်ႇပႆႇတဵမ်ႈထူၼ်ႈၼၼ်ႉယဝ်ႉ။
ၽူႈလႂ်သေဢမ်ႇဝႃႈ ၸၢင်ႈဢဝ်သေဢၼ်ဢၼ် ၵႃႈတီႈၼႂ်း ထႅမ်းပလဵၵ်ႉ မွတ်ႇပႅတ်ႈၵမ်းလဵဝ် သေသႂ်ႇယဝ်ႉ ၸၢင်ႈတုၵ်းယွၼ်း တႃႇမွတ်ႇပႅတ်ႈ ၽႂ်းၽႂ်းလႆႈယူႇ။ မိူဝ်ႈပႆႇတၢင်ႇလၢတ်ႈ လွင်ႈတႃႇမွတ်ႇပႅတ်ႈ ၼႃႈလိၵ်ႈၵမ်းလဵဝ်ၼၼ်ႉ ႁႂ်ႈဝူၼ်ႉသွၼ်ႇတူၺ်း လွင်ႈၼႃႈလိၵ်ႈၼၼ်ႉ တေတိူဝ်းၶိုၼ်ႈယႂ်ႇတဵမ်ထူၼ်ႈမႃး၊ လွင်ႈယွၼ်ႇယွမ်းပဵၼ် ပွင်ႈၵႂၢမ်းပွတ်း၊ တႃႇၵႂႃႇႁူမ်ႈၵၼ်တင်း တၢင်ႇဢၼ် ဢမ်ႇၼၼ် ပိၼ်ႇဝၢႆႇၸူးတၢင်ႇဢၼ်၊ ၶိုၼ်းပိၼ်ႇလင်ၸူး ဝႃးသျိၼ်းၵဝ်ႇ ဢၼ်တိူဝ်းသၢင်ႇထုၵ်ႇၶႅမ်ႉလႅပ်ႈ၊ ဢမ်ႇၼၼ် ၸၢင်ႈၵႄႈလိတ်ႈၸွမ်း လွၵ်းလၢႆးတၢင်ႇၸိူဝ်းသေဢၼ်ဢၼ် ၸိူဝ်းၼၼ်ႉယဝ်ႉ။ ၼႃႈလိၵ်ႈၼိုင်ႈဢၼ်ၼႆႉ သင်ဝႃႈ ပိုၼ်းလင် မၼ်း ငမ်ႇမႅၼ်ႈ တွၼ်ႈတႃႇမွတ်ႇပႅတ်ႈၵမ်းလဵဝ်ၼႆ ၼႃႈလိၵ်ႈၼၼ်ႉ မၼ်းငမ်ႇမႅၼ်ႈတင်း လွင်ႈမၵ်းမၢႆ တႃႇမွတ်ႇပႅတ်ႈၵမ်းလဵဝ်ယဝ်ႉ။ ၽူႈၸႂ်ႉတိုဝ်းၶဝ်ၼႆႉ ပေႃးဝႃႈ ၶဝ်တၢင်ႇလၢတ်ႈ တွၼ်ႈတႃႇ မွတ်ႇၼႃႈလိၵ်ႈၼိုင်ႈဢၼ်ၼႆႉ မၼ်းငမ်ႇမႅၼ်ႈတင်း လွင်ႈမၵ်းမၢႆဢၼ်လႂ်ဢၼ်ဝႃႈၼၼ်ႉ လူဝ်ႇလႆႈ မွၵ်ႇလၢတ်ႈပၼ်ပႃးသေ ၽူႈလႂ်ၽႂ်သေဢမ်ႇဝႃႈ လူဝ်ႇလႆႈပွင်ႇၶၢဝ်ႇထိုင် ၵေႃႉသၢင်ႈၼႃႈလိၵ်ႈ ဢမ်ႇၼၼ် ၽူႈမႄးထတ်းထၢၼ်ႈယႂ်ႇၶဝ်ယဝ်ႉ။
ၽူႈသၢင်ႈၼႃႈလိၵ်ႈၶဝ်ၼႆႉ ဢမ်ႇထုၵ်ႇလီဢဝ်ပႅတ်ႈ လွင်ႈႁဵတ်း tag တွၼ်ႈတႃႇ မွတ်ႇပႅတ်ႈၵမ်းလဵဝ်ၼၼ်ႉ။ ၽူႈမႄးထတ်းသေၵေႃႉၵေႃႉ ဢၼ်ဢၼ်ၸႂ်ႈ ၽူႈတႄႇသၢင်ႈၼႃႈလိၵ်ႈၼၼ်ႉၵူၺ်း ထုၵ်ႇလီဢဝ်ပႅတ်ႈ။ ၽူႈတႄႇသၢင်ႈၼႃႈလိၵ်ႈ ဢၼ်ဢမ်ႇၽွမ်ႉ တႃႇမွတ်ႇပႅတ်ႈၵမ်းလဵဝ်ၼႆႉ ၸၢင်ႈၼဵၵ်းတီႈၼဵၼ် တႃႇသၢၼ်ၶတ်း လွင်ႈမွတ်ႇပႅတ်ႈၵမ်းလဵဝ် ဢၼ်မီး တီႈ tag ၼႆႉသေ ၸၢင်ႈသပ်းလႅင်းဢုပ်ႇဢူဝ်း လွင်ႈသင်လႄႈ ဢမ်ႇထုၵ်ႇလီမွတ်ႇပႅတ်ႈ ဢၼ်ဝႃႈၼၼ်ႉ။ ၼဵၼ်ဢၼ်ၼၼ်ႉ လႆႈၵွင်ႉဝႆႉပၼ်ၸူး တီႈ ၼႃႈလိၵ်ႈ တႃႇဢုပ်ႇ ၼၼ်ႉယဝ်ႉ။ ၵူၺ်းၵႃႈဝႃႈ သင်ၸိူဝ်ႉ ၽူႈမႄႈထတ်းဝႆႉ ဢၼ်မီးၵေႃႉလဵဝ်ၼၼ်ႉ ႁဵတ်းႁႂ်ႈၼႃႈလိၵ်ႈ ပဝ်ႇၵႂႃႇၼႆတႄႉ တေသွၼ်ႇဝႃႈ မၼ်းတုၵ်းယွၼ်းတႃႇမွတ်ႇပႅတ်ႈၼႆသေ တေဢဝ် ထႅမ်းပလဵၵ်ႉ {{Db-blanked}} ဢၼ်တုၵ်းယွၼ်း တႃႇမွတ်ႇပႅတ်ႈ ၼႃႈလိၵ်ႈပဝ်ႇၼၼ်ႉ ႁဵတ်း tag ၵႂႃႇယဝ်ႉ။ (တူၺ်းတီႈ G7 လႄႈ။)
လွင်ႈမၵ်းမၢႆ
ၵူႈထၢၼ်ႈ
ပဵၼ်တွၼ်ႈတႃႇ မဵဝ်းၼႃႈလိၵ်ႈ တင်းမူတ်း လႄႈ တေၶဝ်ႈပႃး ပွင်ႈၵႂၢမ်း၊ လွင်ႈပိၼ်ႇဝၢႆႇ၊ ၼႃႈလိၵ်ႈၽူႈၸႂ်ႉတိုဝ်း၊ ၼႃႈလိၵ်ႈတႃႇဢုပ်ႇ၊ ၾၢႆႇ ၸၸိူဝ်းၼႆႉယဝ်ႉ။
G1. ဢမ်ႇမီးတီႈပွင်ႇသေဢိတ်း
ၶဝ်ႈပႃး ၼႃႈလိၵ်ႈ ၸိူဝ်းပႃးဝႆႉ ထႅဝ်လိၵ်ႈၼမ်ႉၵႂၢမ်း သူၼ်ႈသိၼ်းသၢၼ် ဢမ်ႇၼၼ် ပဵၼ်လွင်ႈတၢင်း ဢၼ်ဢမ်ႇမီးတီႈပွင်ႇ ဢမ်ႇပဵၼ် ၶဝ်ႈပႃႈလွင်ႈ ရႃႇၸဝၢင်ႇ ၸိူဝ်းၼႆႉယဝ်ႉ။ တီႈၼႂ်းၶေႃႈမၵ်းမၢႆဢၼ်ၼႆႉ မၼ်းတေဢမ်ႇၶဝ်ႈပႃး လွင်ႈတႅမ်ႈလိၵ်ႈၶုၺ်ႈ၊ ၶေႃႈပူင်ယၢဝ်း ဢၼ်ပေႉပႃႉၽၢႆလဵဝ်၊ တၢင်းႁၼ်ထိုင် ဢၼ်လိူင်းၸိူင်း၊ တီႇဢူဝ်ႇရီႇ ဢၼ်ဢမ်ႇပဵၼ်လႆႈ၊ လွင်ႈတိၼ်လူၼ်းမိုဝ်းၶၼ်း လႄႈ ၵႂၢမ်းၵၢင်လၢႆ၊ လွင်ႈၶုၺ်ႉႁၼ်၊ ၵႂၢမ်းသိူင်ႇငိူၼ်ႈ ဢၼ်ဢမ်ႇၸႂ်ႈ ၵႂၢမ်းတႆး လႄႈ လွင်ႈတၢင်း ဢၼ်ပိၼ်ႇၽႃႇသႃႇၶုၺ်ႈ ၸိူဝ်းၼၼ်ႉ။ ၼႃႈလိၵ်ႈၵွင်သၢႆး လႄႈ ၼႃႈလိၵ်ႈ ၽူႈၸႂ်ႉတိုဝ်း ၸိူဝ်းၼႆႉၵေႃႈ ဢမ်ႇၶဝ်ႈပႃး။ ပေႃးလႆႈလၢတ်ႈပွတ်းပွတ်းတႄႉ ပေႃးၸဝ်ႈၵဝ်ႇ လူပွင်ႇၼႃႈလိၵ်ႈၼၼ်ႉယူႇၼႆ ယႃႇပေသႂ်ႇ G1 ။
- {{Db-g1}}, {{Db-nonsense}}
G2. ၼႃႈလိၵ်ႈၸၢမ်းတူၺ်း
ပဵၼ်ၼႃႈလိၵ်ႈ ဢၼ်သၢင်ႈဝႆႉ တွၼ်ႈတႃႇ ၸၢမ်းတူၺ်း လွင်ႈမႄးထတ်းလႄႈ လွင်ႈႁဵတ်းသၢင်ႇတၢင်ႇၸိူဝ်း တီႈဝီႇၶီႇၽီးတီးယႃးယဝ်ႉ။ ၶဝ်ပႃးဝႆႉ ၼႃႈလိၵ်ႈၽႄ ဢၼ်ၸၢမ်း ၵွင်သၢႆး ဝီႇၶီႇၽီးတီးယႃး ။ ၵူၺ်းၵႃႈဝႃႈ ၼႃႈလိၵ်ႈ ၵွင်သၢႆး (Sandbox) ၼႆႉ တေ ဢမ်ႇၶဝ်ႈပႃးဝႆႉ။ တီႈၼႂ်း လွင်ႈမၵ်းမၢႆဢၼ်ၼႆႉ ဢမ်ႇၶဝ်ႈပႃး ၼႃႈလိၵ်ႈ ဢၼ်မီးတီႈ ၼႃးလိၵ်ႈ ၽူႈၸႂ်ႉတိုဝ်း ၼၼ်ႉ။ ၵူၺ်းၵႃႈဝႃႈ ၶဝ်ႈပႃးဝႆႉ ထႅမ်းပလဵၵ်ႉ ဢၼ်ဢမ်ႇၸႂ်ႉတိုဝ်း ဢမ်ႇၼၼ် ဢၼ်မိူၼ်ၵၼ် ။
G3. လွင်ႈတိၼ်လူၼ်းမိုဝ်းၶၼ်း လႄႈ လွင်ႈတႅမ်ႈၵႂၢမ်းၵၢင်လၢႆ ထၢင်ႇထၢင်ႇၸႅင်ႈၸႅင်ႈ
ၶေႃႈၼႆႉတႄႉ တေၶဝ်ႈပႃး လွင်ႈႁူႉသေ ဢဝ်ၶေႃႈမုၼ်းဢၼ်ၽိတ်းပိူင်ႈသေ တႅမ်ႈဝႆႉ၊ ၵႂၢမ်းၵၢင်လၢႆ (ၶဝ်ႈပႃးၶႅပ်းႁၢင်ႈ ဢၼ်ယိူင်းဢၢၼ်း တႃႇႁႂ်ႈႁၼ်ၽိတ်း) ၸိူဝ်းၼႆႉယဝ်ႉ။
- {{Db-g3}}၊ {{Db-vandalism}}၊ {{Db-hoax}}
G4. လွင်ႈၶိုၼ်းသၢင်ႈၼႃႈလိၵ်ႈ ဢၼ်လႆႈဢုပ်ႇဢူဝ်းသေ မွတ်ႇပႅတ်ႈဝႆႉ
ပဵၼ်ၼႃႈလိၵ်ႈ ၸိူဝ်းၶိုၼ်းသၢင်ႈ ဢၼ်မိူၼ်ၵၼ်တင်း ၼႃႈလိၵ်ႈ ဢၼ်လႆႈဢုပ်ႇဢူဝ်း တႃႇမွတ်ႇပႅတ်ႈၼၼ်ႉ၊ ဢၼ်ထုတ်ႇဢဝ်ၼင်ႇပိူင်ၼၼ်ႉသေ ၶိုၼ်းတၢင်ႇၶိုၼ်းသၢင်ႈ ၼင်ႇ ႁူဝ်ၶေႃႈလႂ်သေဢမ်ႇဝႃႈၼၼ်ႉယဝ်ႉ။
G5. လွင်ႈၶူင်သၢင်ႈ ၽူႈၸႂ်ႉတိုဝ်း ၸိူဝ်းထုၵ်ႉႁႄႉတတ်းဝႆႉ
ၼႃႈလိၵ်ႈ ၸိူဝ်းဢၼ်ထုၵ်ႇႁႄးတတ်းဝႆႉ ဢမ်ႇၼၼ် လုၵ်ႉတီႈ ၽူႈၸႂ်ႉတိုဝ်း ဢၼ်ထုၵ်ႇ ထုၵ်ႇဢိုတ်းႁႄႉဝႆႉသေ ၶူင်သၢင်ႈဝႆႉၼၼ်ႉသေ ပဵၼ် ၼႃႈလိၵ်ႈ ဢၼ်ၵူၼ်းတၢင်ႇၸိူဝ်း ဢၼ်လႆႈၶဝ်ႈမႄးထတ်းဝႆႉၼၼ်ႉယဝ်ႉ။ ပိူင်ထၢၼ်ႈ၊ ထႅမ်းပလဵၵ်ႉ ဢၼ်ၶဝ်ႈတၢင်းတိုဝ်း ဢမ်ႇၼၼ် ဢၼ်ႁဵတ်း transclude ဢၼ်သၢင်ႇထုၵ်ႇတႃႇႁူမ်ႈပွင်းၵၼ်ၼၼ်ႉ ဢမ်ႇထုၵ်ႇလီၸႂ်ႉ G5 ၼႆႉ။
- ဢၼ်တေလႆႈငမ်ႇမႅၼ်ႈတင်း လွင်ႈမၵ်းမၢႆတႄႉ လႆႈႁဵတ်းလွင်ႈမႄးထတ်း ၽွင်းႁႄႉတတ်းဝႆႉ ၽူႈၸႂ်ႉတိုဝ်းၼၼ်ႉယဝ်ႉ။ ၸိူဝ်းပဵၼ်ၼႃႈလိၵ်ႈ ဢၼ်သၢင်ႈဝႆႉ မိူဝ်ႈပႆႇထုၵ်ႇႁႄႉတတ်း ဢမ်ႇၼၼ် ဝၢႆးသေ ဢဝ်လွင်ႈႁႄႉတတ်းပၢႆႈပၼ်ယဝ်ႉၼၼ်ႉတႄႉ ဢမ်ႇၶဝ်ႈပႃး။
- ၸွမ်းလူၺ်ႈ လွင်ႈမၵ်းမၢႆသေ မၼ်းတေလႆႈပဵၼ် လွင်ႈမႄးထတ်း ဢၼ်ပူၼ်ႉပႅၼ် လွင်ႈႁႄးတတ်းဝႆႉ ၽူႈၸႂ်ႉတိုဝ်းၼၼ်ႉယဝ်ႉ။
- {{Db-g5|ၸိုဝ်ႈၽူႈၸႂ်ႉတိုဝ်း ဢၼ်ထုၵ်ႇႁႄႉတတ်းဝႆႉ}}, {{Db-banned|ၸိုဝ်ႈၽူႈၸႂ်ႉတိုဝ်း ဢၼ်ထုၵ်ႇႁႄႉတတ်းဝႆႉ}}
G6. လွင်ႈမွတ်ႇပႅတ်ႈ ၵဵဝ်ႇလူၺ်ႈပၢႆးထႅၵ်ႉ
လွင်ႈမႄးၵုမ်း ဢၼ်ဢမ်ႇၸႂ်ႈ လွင်ႈထဵင်မေႃး၊
- လွင်ႈမွတ်ႇပႅတ်ႈ ပိူင်ထၢၼ်ႈမႄးၵုမ်း ဢၼ်ႁၢမ်း ဝၼ်းထိ။
- လွင်ႈမွတ်ႇပႅတ်ႈ ၼႃႈလိၵ်ႈ သဵင်မိူၼ်တူၼ်ႈထႅဝ်ပႅၵ်ႇ ဢၼ်ၵွင်ႉဝႆႉၸူး ၼႃႈလိၵ်ႈဢၼ်လဵဝ် ဢၼ်သႂ်ႇႁူဝ်ၶေႃႈဝႆႉဝႆႉ "(သဵင်မိူၼ်တူၼ်ႈထႅဝ်ပႅၵ်ႇ)"။[2]
- လွင်ႈမွတ်ႇပႅတ်ႈ လွင်ႈပိၼ်ႇဝၢႆႇ ဢၼ်ဢိုတ်းႁႄႉဝႆႉ လွင်ႈၶၢႆႉၼႃႈလိၵ်ႈ ဢမ်ႇၼၼ် ၼႃႈလိၵ်ႈတၢင်ႇၸိူဝ်း။
- လွင်ႈမွတ်ႇပႅတ်ႈ ၼႃႈလိၵ်ႈ ဢၼ်ၽိတ်း ဢၼ်ၸၢင်ႈၵႂင်ၸႂ် ဢမ်ႇၼၼ် ၼႃႈလိၵ်ႈ ၸိူဝ်း namespace ၽိတ်းဝႆႉ။
- လွင်ႈမွတ်ႇပႅတ်ႈ ထႅမ်းပလဵၵ်ႉ ဢၼ်ဢမ်ႇၸႂ်ႉၺႃး ဢၼ်ၸွမ်းၼင်ႇ ၵၢင်ၸႂ်ၵူၼ်းတၢင်းၼမ် ၸွမ်းၼင်ႇ လွင်ႈဢုပ်ႇဢူဝ်း ထႅမ်းပလဵၵ်ႉ
- {{Db-g6|rationale=လွင်ႈတၢင်း}}, {{Db-copypaste|ၼႃႈလိၵ်ႈ ဢၼ်တေလႆႈၶၢႆႉ}}, {{Db-disambig}}, {{Db-move|ၼႃႈလိၵ်ႈ ဢၼ်တေလႆႈၶၢႆႉ|လွင်ႈတၢင်း}}, {{Db-xfd|votepage=link to closed deletion discussion}}, {{db-error}}
G7. လွတ်ႈမွတ်ႇပႅတ်ႈ ဢၼ်ၽူႈတႅမ်ႈလိၵ်ႈ ၵေႃႉတုၵ်းယွၼ်း
လုၵ်ႉတီႈ ၽူႈတႅမ်ႈလိၵ်ႈ ဢၼ်တႅမ်ႈသႂ်ႇလွင်ႈတၢင်းတင်းၼမ် ၵႃႈတီႈ ၼႃႈလိၵ်ႈၼိုင်ႈဢၼ်ၼၼ်ႉ ၵေႃႉတုၵ်းယွၼ်းမႃးသိုဝ်ႈသိုဝ်ႈယူဝ်းယူဝ်း တွၼ်ႈတႃႇမွတ်ႇပႅတ်ႈၼၼ်ႉယဝ်ႉ။ သင်ၸိူဝ်ႉဝႃႈ လုၵ်ႉတီႈ ၵူၼ်းတႅမ်ႈၵေႃႉလဵဝ်ၼႆႉ |ႁဵတ်းၼႃႈလိၵ်ပဝ်ႇဝႆႉၼႆ ၸၢင်ႈမၢႆထိုင်ဝႃႈ ပဵၼ် လွင်ႈတုၵ်းယွၼ်း တႃႇမွတ်ႇပႅတ်ႈၼႆယဝ်ႉ။
- {{Db-g7}}, {{Db-author}}, {{Db-blanked}}, {{Db-self}}
G8. ၼႃႈလိၵ်ႈ ၸိူဝ်းပိုင်ႈဢိင်ဝႆႉတီႈၼိူဝ် ၼႃႈလိၵ်ႈ ၸိူဝ်းမွတ်ႇဝႆႉ ဢမ်ႇၼၼ် ၼႃႈလိၵ်ဢၼ်ဢမ်ႇမီးး
ၼႃႈလိၵ်ႈတႃႇဢုပ်ႇ ၸိူဝ်းဢမ်ႇမီးၼႃႈလိၵ်ႈလွင်ႈတၢင်း ဢၼ်ၵဵဝ်ႇၵပ်း၊ ၼႃႈလိၵ်ႈၽႄ ၸိူဝ်းဢမ်ႇမီး ၼႃႈလိၵ်ႈငဝ်ႈတိုၼ်း၊ ၼႃႈလိၵ်ႈၶႅပ်းႁၢင်ႈ ဢၼ်ဢမ်ႇမီး ၶႅပ်းႁၢင်ႈ၊ ၸိူဝ်းပိၼ်ႇဝၢႆႇၸူး ၼႃႈလိၵ်ႈဢၼ်ဢမ်ႇမီး၊ [[Wikipedia:Redirect|တူဝ်ပိၼ်ႇဝၢႆႇ ၸိူဝ်းၶဝ်ႈပႃး လွင်ႈပိၼ်ႇဝၢႆႇ ဢၼ်ပၼ်ႇတူင်ႇ၊ ၶဝ်ႈပႃး ပိူင်ထၢၼ်ႈ ၸိူဝ်းလုၵ်ႉတီႈ ထႅမ်းပလဵၵ်ႉ ဢၼ်မွတ်ႇပႅတ်ႈသေ သၢင်ႈဝႆႉ ၸိူဝ်းၼႆႉယဝ်ႉ။
- {{Db-g8}}, {{Db-imagepage}}, {{Db-redirnone}}, {{Db-subpage}}, {{Db-talk}}, {{Db-templatecat}}
G9. Office actions
လုၵ်ႉတီႈလုမ်း ၾွင်ႇတေးသျိၼ်း ဝီႇၶီႇမီႇတႃႇယႃႇသေ ပေႃးပဵၼ်သၢႆငၢႆလၢၵ်ႇလၢႆးမႃးၼႆ ၶဝ်မီးသုၼ်ႇ မွတ်ႇပႅတ်ႈၼႃႈလိၵ်ႈၸူဝ်ႈၵႅပ်ႉယဝ်ႉ။ တွၼ်ႈတႃႇမွတ်ႇပႅတ်ႈၸိူင်ႉၼၼ်ၼၼ်ႉ ပေႃးဢမ်ႇပႃး ၶေႃႈၶႂၢင်းပၼ် ၾွင်ႇတေးသျိၼ်း ဢမ်ႇမီးသုၼ်ႇႁဵတ်းလႆႈ။
G10. ၼႃႈလိၵ်ႈ ဢၼ်ဢမ်ႇမီးလွင်ႈတၢင်းသေ လွၵ်ႈငိူတ်ႈသေလွင်ႈလွင်ႈ၊ တႅမ်ႈလူလၢႆ၊ တႅမ်ႈယႃႉၵဝ်း
မိူၼ်ၼင်ႇ တီႈ "ၼႃႈလိၵ်ႈ ဢၼ်တႅမ်ႈႁႂ်ႈတိူဝ်ႉၶိူၵ်ႈ" ၼႆႉ တေၶဝ်ႈပႃးဝႆႉ လွင်ႈယႃႉသလေႇလု၊ လွင်ႈလွၵ်ႇငိူတ်ႈ ၸွမ်းလူၺ်ႈၾိင်ႈမိူင်း၊ လွင်ႈတၢင်း ဢၼ်ယိူင်းဢၢၼ်း တွၼ်ႈတႃႇ တွၼ်ႈတႃႇ ၵဝ်း ဢမ်ႇၼၼ် လွၵ်ႈငိူတ်ႈ သေၵေႃႉၵေႃႉ၊ ပိုၼ်း လွင်ႈသုၼ်ႇတူဝ် ၽူႈတိုၵ်ႉမီးဢႃႇယု ဢၼ်ဢမ်ႇမီးလွင်ႈဢိင်ဢၢင်ႈသေ ဢၼ်ပဵၼ်သၽေႃးႁၼ်ၽိတ်း ၸိူဝ်းၼႆႉယဝ်ႉ။ တီႈပိုၼ်းမႄးထတ်းၼႃႈလိၵ်ႈၼၼ်ႉ သင်ဝႃႈ ဢမ်ႇမီးဝႆႉ လွင်ႈတႅမ်ႈ ဢၼ်ဢမ်ႇပႄႉပႃႉၽၢႆႇလႂ် ဢၼ်တေၸၢင်ႈၶိုၼ်ၶိုၼ်းၼႆၸိုင် ၼႃႈလိၵ်ႈၼၼ်ႉ တေလႆႈ မွတ်ႇပႅတ်ႈၵမ်းလဵဝ်ယဝ်ႉ။ တေၸၢင်ႈမၢႆထိုင်ဝႃႈ မၼ်းၶဝ်ႈပႃး လွင်ႈတႅမ်ႈတိူဝ်ႈၶိူၵ်ႈ ႁူဝ်ၶေႃႈၼႃႈလိၵ်ႈ လႄႈ လွင်ႈတၢင်းၸိူဝ်းပႃးဝႆႉၼႂ်းၼႃႈလိၵ်ႈ ၼႆယဝ်ႉ။ ၸိူဝ်းပဵၼ် ပွင်ႈၵႂၢမ်းပိုၼ်းသုၼ်ႇတူဝ်ႇ ဢၼ်မွတ်ႇပႅတ်ႈ ယွၼ်ႉၶေႃႈမၵ်းမၢႆဢၼ်ၼႆႉၼႆႉ သင်ဝႃႈ ဢမ်ႇပၼ်ႇငမ်ႇမႅၼ်ႈတင်း လၵ်းၸဵင်ပွင်ႈၵႂၢမ်းသုၼ်ႇတူဝ်ၼႆ ဢမ်ႇထုၵ်ႇလီႁဵတ်း လွင်ႈၶိုၼ်းသၢင်ႈၼႃႈလိၵ်ႈ၊ လွင်ႈဢဝ်ၶိုၼ်း ၸိူဝ်းၼႆႉ။
- {{Db-g10}}, {{Db-attack}}, {{Db-attackorg}}, {{Db-personal attack}}, {{Db-negublp}}
G11. လွင်ႈပိုၼ်ၶၢဝ်ႇၶူဝ်းၶွင်ၵုၼ်ႇသိၼ် ဢမ်ႇၼၼ် ယွင်ႈၵၢၼ်ၶၢႆ
ၸိူဝ်းပဵၼ်ၼႃႈလိၵ်ႈ ဢၼ်မိူၼ်ၼင်ႇ ပိုၼ်ၶၢဝ်ၼၼ်ႉ လူဝ်ႇလႆႈၶိုၼ်းမႄးပိၼ်ႇတႅမ်ႈၽဵၼ်ႈၽဵၼ်ႈ ႁႂ်ႈမၼ်းမိူၼ်ၼင်ႇ ပိူင်ပပ်ႉသႅၼ်သမ်ႇၼၼ်ႉယဝ်ႉ။ သင်ၸိူဝ်ႉဝႃႈ လွင်ႈတၢင်းမၼ်းၼႆႉ ၸိုဝ်ႈလိုဝ်းထၢင်ႇႁၢင်ႈသေ သင်ၸိူဝ်ႉဝႃႈ ဢဝ်လိၵ်ႈ ဢၼ်ပဵၼ်လွင်ႈမုင်ႈႁၼ် ဢၼ်ၽဵင်ႇပဵင်းၼၼ်ႉ တႅမ်ႈတၢင်သႂ်ႇ တီႈၼႂ်း လွင်ႈတၢင်းၸိူဝ်းၶဝ်ႈပႃးၼၼ်ႉၸိုင် တိူဝ်းၶႅမ်ႉလိူဝ်သေ မွတ်ႇပႅတ်ႈၼၼ်ႉယဝ်ႉ။ မၢႆတွင်း။ ၼႃႈလိၵ်ႈ ဢၼ်ဢမ်ႇၸွမ်းၽၢႆႇသေ တႅမ်ႈဝႆႉ လွင်ႈတၢင်းၼၼ်ႉ ဢမ်ႇၶဝ်ႈပႃးၼႂ်း ၶေႃႈမၵ်းမၢႆဢၼ်ၼႆႉ။ ၵပ်းၵၢႆႇလူၺ်ႈ ပိူင်ၵၢၼ် ဢၼ်ၼႆႉသေ လူတူၺ်း Wikipedia:NOTFORPROMOTION ၼၼ်ႉလႄႈ။
- {{Db-g11}}, {{Db-promo}}, {{Db-spam}}, {{Db-spamuser}}, {{Db-spamuser-sandbox}}
G12. ပူၼ်ႉပႅၼ်သုၼ်ႇၸဝ်ႈၶွင်ဝႆႉ ၸႅင်ႈၸႅင်ႈလႅင်းလႅင်း
Text pages that contain copyrighted material with no credible assertion of public domain, fair use, or a compatible free license, where there is no non-infringing content on the page worth saving. Only if the history is unsalvageably corrupted should it be deleted in its entirety; earlier versions without infringement should be retained. For equivocal cases which do not meet speedy deletion criteria (such as where there is a dubious assertion of permission, where free-content edits overlie the infringement, or where there is only partial infringement or close paraphrasing), the article or the appropriate section should be blanked with {{subst:Copyvio}}, and the page should be listed at Wikipedia:Copyright problems. Please consult Wikipedia:Copyright violations for other instructions. Public-domain and other free content, such as a Wikipedia mirror, do not fall under this criterion, nor is mere lack of attribution of such works a reason for speedy deletion. For images and media, see the equivalent criterion in the "Files" section here, which has more specific instructions.
- {{Db-g12|url=source URL}}, {{Db-copyvio|url=source URL}}
- မၢႆတွင်း။ သင်ဝႃႈ ဢၼ်ၶႂ်ႈထႅမ်သႂ်ႇ လွင်ႈမၵ်းမၢႆၼႆႉ ဢမ်ႇၵႃး G12 ၼႆၸိုင် ထုၵ်ႇလီၸႂ်ႉ {{Db-multiple}} ၼၼ်ႉယဝ်ႉ။
- {{Db-multiple|g12|url=ငဝ်ႈငႃႇ URL|လွင်ႈမၵ်းမၢႆတၢင်ႇၸိူဝ်း}}
G13. လွင်ႈၽႃႈပႅတ်ႈ လွင်ႈတၢင်ႇလၢတ်ႈ Articles for creation
ၶႂ်ႈမၢႆထိုင် ၼႃႈလိၵ်ႈ ပွင်ႈၵႂၢမ်း ၸိူဝ်းတေသၢင်ႈ ဢၼ်ဢမ်ႇမီးလွင်ႈတၢင်ႇလၢတ်ႈ ဢမ်ႇၼၼ် ဢၼ်ထုၵ်ႇထဵင်ဝႆႉ ယွၼ်ႉတေႃႇထိုင် တၢင်းႁိုဝ် ႁူၵ်းလိူၼ်ၵေႃႈ ဢမ်ႇမီးလွင်ႈမူၼ်ႉမႄးၼၼ်ႉယဝ်ႉ။
G14. ၼႃႈလိၵ်ႈ သဵင်မိူၼ်တူၼ်ႈထႅဝ်ပႅၵ်ႇ ၸိူဝ်းဢၼ်ဢမ်ႇလူဝ်ႇ
တီႈလွင်ႈမၵ်းမၢႆဢၼ်ၼႆႉၼႆႉ ႁူမ်ႈဝႃႈ ပဵၼ်ႈၼႃႈလိၵ်ႈ ဢၼ်ဢဝ် "(သဵင်မိူၼ်တူၼ်ႈထႅဝ်ပႅၵ်ႇ)"ၼႆသေတႃႉ ၵူၺ်းၼႄဝႆႉ ၼႃႈလိၵ်ႈဢၼ်လဵဝ် ဝႃႈပဵၼ် သဵင်မိူၼ်တူၼ်ႈထႅဝ်ပႅၵ်ႇ၊ ဢမ်ႇၼၼ် ၶပ်ႈပႃးၼႃႈလိၵ်ႈ သဵင်မိူၼ်တူၼ်ႈထႅဝ်ပႅၵ်ႇ ဢၼ်ဢမ်ႇမီးဝႆႉ လွင်ႈၼႄဝႃႈ ပဵၼ် ၼႃႈလိၵ်ႈသဵင်မိူၼ်ထူၼ်ႈထႅဝ်ပႅၵ်ႇ ႁင်း ၼႃႈလိၵ်ႈဝီႇၶီႇၽီးတီးယႃးသေဢၼ် ၸိူဝ်းၼႆႉယဝ်ႉ။ သင်ၸိူဝ်ႉဝႃႈ ၼႃႈလိၵ်ႈ သဵင်မိူၼ်တူၼ်ႈထႅဝ်ပႅၵ်ႈၼိုင်ႈဢၼ်ၼႆႉ မၼ်းၵွင်ႉၵၢႆႇဝႆႉတင်း ပွင်ႈၵႂၢမ်းၼိုင်ႈဢၼ်ၵူၺ်းသေ တီႈႁူဝ်ၶေႃႈမၼ်းၼၼ်ႉ ပေႃးဝႃႈ ဢမ်ႇၶဝ်ႈပႃး (သဵင်မိူၼ်တူၼ်ႈထႅဝ်ပႅၵ်ႇ) ၼႆ လူဝ်ႇၶိုၼ်းလႅၵ်ႈလၢႆႈပဵၼ် တူဝ်ပိၼ်ဝၢႆႇယဝ်ႉ။ ၼႃႈလိၵ်ႈ ဢၼ်လုၵ်ႉတီႈ ၼႃႈလိၵ်ႈ "Foo (သဵင်မိူင်တူၼ်ႈထႅဝ်ပႅၵ်ႇ)" ဢၼ်ဢမ်ႇမီးၼႃႈလိၵ်ႈ ဢၼ်လႂ်မႃးၵွင်ႉဝႆႉၼၼ်ႉ သင်ၸိူဝ်ႉဝႃႈ မၼ်းဢမ်ႇလႆႈၼႄဝႆႉဝႆႉ ပိူင်မဵဝ်း သဵင်မိူင်တူၼ်ႈထႅဝ်ပႅၵ်ႇ (သဵၼ်ႈမၢႆ ပွင်ႈၵႂၢမ်း) ၼႆၸႂ် မၼ်းငမ်ႇမႅၼ်ႈတင်း G14 ယဝ်ႉ။
- {{Db-g14}}, {{Db-disambig}}
ပွင်ႈၵႂၢမ်း
မၢႆတွင်း။ ယွၼ်ႉပိူဝ်ႈ ၶေႃႈမၵ်းမၢႆ ၵမ်ႈၽွင်ႈၼႆႉ လႆႈႁုပ်ႈသိမ်းဝႆႉယဝ်ႉလႄႈ တူဝ်ၼပ်ႉတင်းသဵင်ၼႆႉ ဢမ်ႇဢဝ်ၸႂ်ႉဝႆႉ။
A1. လွင်ႈၶေႃႈၵႂၢမ်းဢမ်ႇမီးလွင်ႈၵပ်းတၢမ်းၵၼ်
ပဵၼ်ပွင်ႈၵႂၢမ်း ၸိူဝ်းဢမ်ႇၼႄလွင်ႈတၢင်းပွင်ႈၵႂၢမ်းလႆႈ ၵုမ်ႇၵုမ်ႇထူၼ်ႈထူၼ်ႈၼၼ်ႉယဝ်ႉ။ ပိူင်ယၢင်ႇ။ "မၼ်းၼႆႉ တင်းလူတ်ႉသီလႅင်သေ ပဵၼ်ၵူၼ်းဢၼ်လီၶႂ်ႈၶူဝ် ၵေႃႉၼိုင်ႈယဝ်ႉ။ မၼ်းၼႆႉ ႁဵတ်းလႆႈႁႂ်ႈၵူၼ်းတင်းၼမ် လႆႈၶူဝ်ယဝ်ႉ။" လွင်ႈမၵ်းမၢႆဢၼ်ၼႆႉ ၸၢင်ႈသႂ်ႇမၵ်းမၢႆ တီႈ ပွင်ႈၵႂၢမ်း ဢၼ်ပွတ်းပွတ်းၼၼ်ႉယဝ်ႉ။ ၶေႃႈၵႂၢမ်းၵပ်းတၢမ်း ၼႆႉ တင်း လွင်ႈတၢင်းဢၼ်ၶဝ်ႈပႃး ဢၼ်ၸႅင်ႈၼႄဝႆႉတီႈ A3 ၼၼ်ႉသေ မီးလွင်ႈပႅၵ်ႇပိူင်ႈၵၼ်ယဝ်ႉ။ သင်ဢဝ် ၶေႃႈမၵ်းမၢႆဢၼ်ၼႆႉ ႁဵတ်း tag သႂ်ႇတီႈပွင်ႈၵႂၢမ်းမႂ်ႇ ဢၼ်တိုၵ်ႉႁႃသၢင်ႈဝႆႉၼၼ်ႉၼႆ ႁႂ်ႈၽၢင်ႉသေ ႁဵတ်းသၢင်ႈၼႆယဝ်ႉ။ သင်ၸိူဝ်ႉဝႃႈ ၸၢင်ႈၶူၼ်ႉႁႃႁၼ် လွင်ႈတႃႇ မႄးထတ်း ၼႃႈလိၵ်ႈ ဢမ်ႇၼၼ် တွၼ်ႈတႃႇမႄႇၶႂၢၵ်ႈၼႃႈလိၵ်ႈၼၼ်ႉ သင်ၸိူဝ်ႉဝႃႈ မီးဝႆႉ ႁူဝ်ၶေႃႈၼႃႈလိၵ်ႈ ဢမ်ႇၼၼ် ၶေႃႈမုၼ်း တီႈၼႃႈလိၵ်ႈ (ၶဝ်ႈပႃး ႁဵင်းၵွင်ႉ၊ လွင်ႈၶူၼ်ႉႁႃ ဢဝ်တင်းၸွႆႈထႅမ်ဝႅပ်ႉ) ၼၼ်ႉတဵမ်တဵမ်ထူၼ်ႈထူၼ်ႈၼႆၸိုင် ဢမ်ႇထုၵ်ႇလီ tag တင်း A1 ။
- {{Db-a1}}, {{Db-nocontext}}, {{Db-short}}
A2. ပွင်ႈၵႂၢမ်း ဢၼ်ဢဝ်ၽႃႇသႃႇၵႂၢမ်းတၢင်ႇၸိူဝ်းသေတႅမ်ႈဝႆႉ ဢၼ်ၸိူဝ်းမီးတီႈ ပရေႃးၵျႅၵ်ႉ ဝီႇၶီႇမီႇတီႇယႃႇတၢင်ႇၸိူဝ်း
ပဵၼ်ပွင်ၵႂၢမ်း ဢၼ်လွင်ႈတၢင်းမၼ်း မိူၼ်ၵၼ်တင်း ပွင်ႈၵႂၢမ်းႁူဝ်ၼိုင်ႈ ဢၼ်မီးတီႈ ပရေႃးၵျႅၵ်ႉ ဝီႇၶီႇမီႇတီႇယႃႇတၢင်ႇဢၼ်ၼၼ်ႉယဝ်ႉ။ သင်ၸိူဝ်ႉဝႃႈ ပွင်ႈၵႂၢမ်းၼႆႉ ဢမ်ႇမိူၼ်ၵၼ်တင်း ပွင်ႈၵႂၢမ်းႁူဝ်ၼိုင်ႈ တီႈ ပရေႃးၵျႅၵ်ႉတၢင်ႇဢၼ်ၼႆၸိုင် ဢဝ်
{{Not Shan}} သေ ၸႂ်ႉတႅၼ်းတၢင်ၵႂႃႇလႄႈ။ ယဝ်ႉၵေႃႈ သင်ၸိူဝ်ႉ လူဝ်ႇၶိုၼ်းမႄး ထတ်းသၢင်ႈၼႄႉၼွၼ်း လႄႈ သင်ဝႃႈ လူဝ်ႇပိၼ်ႇၽႃႇသႃႇၼႆၸိုင် သႂ်ႇသဵၼ်ႈမၢႆတီႈ ၼႃႈလိၵ်ႈ Wikipedia:ပွင်ႈၵႂၢမ်း ၸိူဝ်းလူဝ်ႇပိၼ်ႇၽႃႇသႃႇတႆး ၼၼ်ႉလႄႈ။
- {{Db-a2}}, {{Db-foreign}}, {{Db-notshan}}
A3. ဢမ်ႇၶဝ်ႈပႃးဝႆႉလွင်ႈတၢင်း
(လိူဝ်သေ ၼႃႈလိၵ်ႈ သဵင်မိူၼ်တူၼ်ႈထႅဝ်ပႅၵ်ႇ၊ လွင်ႈပိၼ်ႇဝၢႆႇ၊ ဢမ်ႇၼၼ် soft redirects ဢၼ်ၶိုၼ်းၸီႉၸူး ပရေႃးပီႈၼွင်ႉ သိုဝ်ႇဝီႇၶီႇၼၼ်ႉသေ) ၸိူဝ်းပဵၼ် ႁဵင်းၵွင်ႉၽၢႆႇၼွၵ်ႈ၊ လွင်ႈသႂ်ႇၶဝ်ႈဝႆႉတီႈၼႂ်းပိူင်ထၢၼ်ႈ လႄႈ တွၼ်ႈ "တႃႇတူၺ်းတၢင်ႇၸိူဝ်း"၊ လွင်ႈၶိုၼ်းတႅမ်ႈဝႆႉ ႁူဝ်ၶေႃႈ၊ တၢင်းၸွႆႈထႅမ် ဢမ်ႇၼၼ် လွင်ႈတႅမ်ႈဝႆႉ ၶေႃႈထၢမ် ဢၼ်ထုၵ်ႇလီထၢမ်တီႈ တႃႇထၢမ်ၶေႃႈထၢမ်၊ လွင်ႈထတ်းသၢင်ႈလၢတ်ႈၸႃတေႃႇၵၼ်၊ မၢႆထိုင် ပွင်ႈၵႂၢမ်းဢၼ်လႂ်သေဢမ်ႇဝႃႈ ၸိူဝ်းၶဝ်ႈပႃး tag ထႅမ်းပလဵၵ်ႉ၊ ဢမ်ႇၼၼ် ၶႅပ်းႁၢင်ႈ ၼၼ်ႉယဝ်ႉ။ ပွင်ႈၵႂၢမ်း ဢၼ်ဢမ်ႇၶဝ်ႈပႃး လွင်ႈတၢင်း ဢၼ်ဢဝ် ဝိၸၢတ်ႉ ဢၼ်သၢင်ႈပွင်ႈၵႂၢမ်းႁင်းၵူၺ်းၼၼ်ႉသေ သၢင်ႈဝႆႉၼၼ်ႉၵေႃႈ ၶဝ်ႈပႃးယဝ်ႉ။ ၵူၺ်းၵႃႈဝႃႈ ပွင်ႈၵႂၢမ်းဢၼ်ပွတ်းႁႅင်းသေ ဢၼ်မီးၶေႃႈၵႂၢမ်းၵပ်းတၢမ်းၵၼ်ၼၼ်ႉတႄႉ ၸၢင်ႈမၵ်းမၢႆပဵၼ် ပွင်ႈၵႂၢမ်းပွတ်းသေၵေႃႈ လွင်ႈဢဝ်လွင်ႈမၵ်းမၢႆဢၼ်ၼႆႉသေ မွတ်ႇပႅတ်ႈတႄႉ ဢမ်ႇသၢင်ႇထုၵ်ႇ။ ၵေႃႈမိူၼ်ၼင်ႇၼၼ် ၼႃႈလိၵ်ႈၸိူဝ်းမီးဝႆႉ infobox ၼၼ်ႉၵေႃႈသင်ဝႃႈ ဢမ်ႇငမ်ႇမႅၼ်ႈၸွမ်းၼင်ႇ ၶေႃႈမၵ်းမၢႆ ဢၼ်ၼႄဝႆႉတီႈၼႆႈၼႆႉၼႆ တွၼ်ႈတႃႇဢဝ် A3 သေ မွတ်ႇပႅတ်ႈၼႆႉ ဢမ်ႇတူၵ်းထုၵ်ႇ။ သင်ၸိူဝ်ႉဝႃႈ ဢဝ်လွင်ႈမၵ်းမၢႆဢၼ်ၼႆႉသေ ႁဵတ်း tag ဝႆႉတီႈ ပွင်ႈၵႂၢမ်းမႂ်ႇ ဢၼ်တိုၵ်ႉႁႃသၢင်ႈမႃးၼၼ်ႉၼႆ ႁႂ်ႈၽၢင်ႉသေ ႁဵတ်းသၢင်ႈၵႂႃႇ။
- ၼႃႈလိၵ်ႈ သဵင်မိူၼ်တူၼ်ႈထႅဝ်ပႅၵ်ႇ ဢၼ်ဢမ်ႇၵွင်ႉၵၢႆႇဝႆႉတင်း ပွင်ႈၵႂၢမ်းတၢင်ႇၸိူဝ်းၼႆႉ ၶဝ်ႈပႃးတီႈ လွင်ႈမၵ်းမၢႆဢၼ်ၼႆႉယဝ်ႉ။အကျုံးဝင်သည်။
- {{Db-a3}}, {{Db-nocontent}}, {{Db-contact}}, {{Db-empty}}
A5. Transwikied articles
ပွင်ႈၵႂၢမ်းဢၼ်လႂ်သေဢၼ်ဢမ်ႇဝႃႈ ဢၼ်ၶိုၼ်းတႅမ်ႈ ၶေႃႈပိုတ်ႇတီႈပွင်ႇပပ်ႉသပ်း ဢၼ်တႅမ်ႈဝႆႉယဝ်ႉ တီႈ ဝိၵ်ႇသျိၼ်ႇၼရီႇၼၼ်ႉယဝ်ႉ။
- {{Db-a5}}, {{Db-transwiki}}
A7. ဢမ်ႇမီးၽၢင်ႁၢင်ႈလိုဝ်းလင်လွင်ႈယႂ်ႇ (လွင်ႈၵူၼ်းသေၵေႃႉ၊ တူဝ်သတ်း၊ ၸုမ်း၊ လွင်ႈဝႅပ်ႉသၢႆႉ၊ လွင်ႈပဵၼ်သေလွင်ႈလွင်ႈ)
ပေႃးလိူဝ်သေဝႃႈ ပဵၼ် ၸုမ်းၵဵဝ်ႇလူၺ်ႈ ပၢႆးပႆႇၺႃႇ သေ လွင်ႈတၢင်းၼိုင်ႈဢၼ်ၼႆႉ ပဵၼ်ဢၼ်ဢမ်ႇၼႄလႆႈ လွင်ႈလိုဝ်းလင်လွင်ႈယႂ်ႇႁင်း ၵူၼ်ႈၼိုင်ႈၵေႃႉ၊ တူဝ်သတ်း၊ ၸုမ်း လွင်ႈတၢင်းဝႅပ်ႉသၢႆႉ ဢမ်ႇၼၼ် ပဵၼ်ၼႃႈလိၵ်ႈ ဢၼ်ပဵၼ်လွင်ႈတၢင်း ဢၼ်ၶပ်ႉၶိုင်ဝႆႉၼၼ်ႉယဝ်ႉ။[3]လွင်ႈမၵ်းမၢႆဢၼ်ၼႆႉ ၵူၺ်းပဵၼ်တႃႇ လွင်ႈဝႅပ်ႉသၢႆႉ၊ လွင်ႈၽူႈၵူၼ်း၊ ၸုမ်း လႄႈ လွင်ႈတူဝ်သတ်းၼိုင်ႈတူဝ်ႈ သေ ၸိူဝ်းပဵၼ်ပပ်ႉ ဢၼ်တႅမ်ႈဝႆႉလွင်ႈၶဝ်၊ ဢႄႇလ်ပမ်ႇ ၶဝ်၊ သွပ်ႉၾ်ဝႄးရ် ဢမ်ႇၼၼ် လွင်ႈၶူင်သၢင်ႈတၢင်ႇၸိူဝ်း တေဢမ်ႇၶဝ်ႈပႃး။ လွင်ႈမၵ်းမၢႆဢၼ်ၼႆႉ ဢမ်ႇၸႂ်ႈဝႃႈ တွၼ်ႈတႃႇ ၸိူဝ်ႉၽၼ်း တူဝ်သတ်းသေ ၵူၺ်းပဵၼ်တႃႇ တူဝ်သတ်းၼိုင်ႈတူဝ်ၼၼ်ႉယဝ်ႉ။ ပွင်ႈၵႂၢမ်းဢၼ်လႂ်သေဢမ်ႇဝႃႈ ပေႃးဢမ်ႇၼႄလႆ လွင်ႈလိုဝ်းလင်လွင်ႈယႂ်ႇ ၼႆ ၶဝ်ႈပႃးတီႈၼႂ်း လွင်ႈမၵ်းမၢႆဢၼ်ၼႆႉယဝ်ႉ။
- {{Db-a7}}, {{Db-person}} – တွၼ်ႈတႃႇၽူႈၵူၼ်း၊ {{Db-band}} – တွၼ်ႈတႃႇၸုမ်း၊ {{Db-club}} – တွၼ်ႈတႃႇၵလၢပ်ႉ၊ ၸုမ်းလွင်ႈၵူၼ်း ၊ {{Db-inc}} – တွၼ်ႈတႃႇ ၶမ်ႇပၼီႇ၊ ၵေႃႇပူဝ်ႇရေးသျိၼ်း လႄႈ ၸုမ်းယႂ်ႇၸုမ်းလူင်၊ {{Db-web}} – တွၼ်ႈတႃႇဝႅပ်ႉသၢႆႉ၊ {{Db-animal}} – တွၼ်ႈတႃႇတူဝ်သတ်းတူဝ်လဵဝ်ႁင်းၶေႃ၊ {{Db-event}} – တွၼ်ႈတႃႇလွင်ႈပဵၼ်ဢၼ်ႁဵတ်းသၢင်ႈ
- သင်ဝႃႈၼႄလႆႈ လွင်ႈလိုဝ်းလင်လွင်ႈယႂ်ႇ ၸႅင်ႈၸႅင်ႈလႅင်းလႅင်းၼႆ တေဢမ်ႇၸၢင်ႈၸႂ်ႉ A7 ။
A9. ဢမ်ႇမီးၽၢင်ႁၢင်ႈလိုဝ်းလင်လွင်ႈယႂ်ႇ (ၽဵင်းၵႂၢမ်းၸိူဝ်းဢတ်းသဵင်ဝႆႉ)
ပဵၼ်ပွင်ႈၵႂၢမ်း ၽဵင်းၵႂၢမ်းၸိူဝ်းဢတ်းသဵင်ဝႆႉ ပဵၼ် ဢၼ်ဢမ်ႇမီး ပွင်ႈၵႂၢမ်း ၵပ်းၵၢႆႇလွင်ႈၽူႈတႅမ်ႈၵႂၢမ်း လႄႈ လွင်ႈတၢင်းမၼ်းၵေႃႈ ဢမ်ႇမီးၽၢင်ႁၢင်ႈလိုဝ်ႈလင်လွင်ႈယႂ်ႇ။ လွင်ႈမၵ်းမၢႆဢၼ်ၼႆႉၼႆႉ တေဢမ်ႇၸႂ်ႉတီႈ လွင်ႈၶူင်သၢင်ႈမီႇတီႇယႃႇတၢင်ႇၸိူဝ်း၊ ၶူဝ်းၵုၼ်ႇ လႄႈ တီႈမဵဝ်းပွင်ႈၵႂၢမ်းတၢင်ႇၸိူဝ်း။
ၶေႃႈမၵ်းမၢႆ ၸိူဝ်းသၢၼ်ၶတ်းဝႆႉ
ၽိုၼ်ဢိင်
- ↑ တီႈၼႆႈၼႆႉ ဢၼ်ဝႃႈ "speedy" (ၽႂ်းၽႂ်း) ဢၼ်ဝႃႈၼၼ်ႉ ၶႂ်ႈမၢႆထိုင် ၸၼ်ႉၵၢၼ် ဢၼ်ႁဵတ်းလွင်ႈတႅပ်းတတ်းသိုဝ်ႈယူဝ်းသေ မၼ်းဢမ်ႇမၢႆထိုင် ၶၢဝ်းယၢမ်းတၢင်းႁိုင် ဢၼ်တႄႇသၢင်ႈ ပွင်ႈၵႂၢမ်းၼၼ်ႉ။
- ↑ သင်ၸိူဝ်ႉဝႃႈ ဢမ်ႇသုတ်းဝႆႉတင်း (သဵင်မိူၼ်တူၼ်ႈထႅဝ်ပႅၵ်ႇ) ၼႆၸိုင် လႅၵ်ႈလၢႆႈပဵၼ် ဢၼ်ပိၼ်ႇဝၢႆႇဢၼ်ၼိုင်ႈလႄႈ။ သင်ၸိူဝ်ႉဝႃႈ ဢမ်ႇၵွင်ႉဝႆႉ ပွင်ႈၵႂၢမ်းသေဢၼ်ၼႆၸိုင် ဝႃႈပဵၼ် ၼႃႈလိၵ်ႈဢၼ်ဢမ်ႇပႃးဝႆႉလွင်ႈတၢင်း A3 ၼႆသေၵေႃႈ မွတ်ႇပႅတ်ႈလႆႈယူႇ။
- ↑ ၸွမ်းလူၺ်ႈ လွင်ႈဢုပ်ႇဢူဝ်းမိူဝ်ႈဢွၼ်တၢင်းၼၼ်ႉသေ ႁူင်းႁဵၼ်းသွၼ်လႆႈၼႆႉ လႆႈလွင်ႈလွတ်ႈၶႂၢင်းတီႈ A7 ယဝ်ႉ။


text:
ဝီႇၶီႇၽီးတီးယႃး:ၵၼ်ႁဵၼ်း/ၼႃႈလိၵ်ႈတွၼ်ႈဢုပ်ႇ
ၼႃႈလိၵ်ႈတွၼ်ႈဢုပ်ႇ ၼႆႉ ပဵၼ်ပွတ်းတွၼ်ႈလွင်ႈယႂ်ႇ ဝီႇၶီႇၽီးတီးယႃးယဝ်ႉ။ ၵဵဝ်လူၺ်ႈလွင်ႈမူႇလိၵ်ႈ ပွင်ႈလိၵ်ႈလႄႈသင်၊ တွၼ်ႈတႃႇဢုပ်ႇၵုမ်ၵၼ်တင်း ဝီႇၶီႇၽီးတီးယႅၼ်းၶဝ်လႄႈသင် ၼႆယဝ်ႉ။ ဢမ်ႇၸႂ်ႈဝႃႈ ပဵၼ်တွၼ်ႈလၢတ်ႈတေႃႇၵၼ်၊ ဢမ်ႇၸႂ်ႈဝႃႈပဵၼ်တွၼ်ႈ တေႃႇသင်ၵေႃႈလၢတ်ႈသေ ပဵၼ်လွင်ႈတွၼ်ႈတႃႇ ဢုပ်ႇၵုမ်လွင်ႈပွင်ႈလိၵ်ႈ မူႇလိၵ်ႈယဝ်ႉ။
ၵဵဝ်ႇလူၺ်ႈလွင်ႈပွင်ႈလိၵ်ႈမူႇလိၵ်ႈသေ သင်ၸိူဝ်ႉဝႃႈၸဝ်ႈၵဝ်ႇ မီးလွင်ႈၶႂ်ႈထၢမ် သေလွင်ႈလွင် ဢမ်ႇၼၼ် မီးလွင်ႈဢုပ်ႇၵုမ်သေဢၼ်ဢၼ်ၼႆ ၸဝ်ႈၵဝ်ႇၸၢင်ႈၶဝ်ႈတႅမ်ႈတီႈၼႂ်း ၼႃႈလိၵ်ႈတွၼ်ႈဢုပ်ႇ ၼၼ်ႉလႆႈယူႇ။ ၵႂႃႇၼဵၵ်းပၼ်တီႈ တွၼ်ႈဢုပ်ႇ ဢၼ်မီးၽၢႆႇၼိူဝ်ၼၼ်ႉလႄႈ။ သင်ၸိူဝ်ႉဝႃႈ ႁဵင်းၵွင်ႉမၼ်းတိုၵ်ႉပဵၼ်ဝႆ့ သီလႅင်ၼႆၵေႃႈ ယႃႇပေမႆႈၸႂ်။ ပေႃးဝႃႈပႆႇမီး ၼႃႈလိၵ်ႈတွၼ်ႈဢုပ်ႇၼႆၵေႃႈ ၵေႃႇသၢင်ႈၵႂႃႇလႆႈယူႇ။
သင်ၸိူဝ်ႉဝႃး ၵဵဝ်ႇလူၺ်ႈလွင်ႈ မႄးထတ်းသၢင်ႈ ၵူၼ်းသေၵေႃႉၵေႃႉလႄႈ ပေႃးၸဝ်ႈၵဝ်ႇၶႂ်ႈၶိုၼ်းလၢတ်ႈၼႆ ၶိုၼ်းၵႂႃႇလၢတ်ႈသႂ်ႇတႂ်ႈ ၶေႃႈထတ်းသၢင်ၶဝ်ႈၼၼ်ႉလႄႈ။ သင်ၸိူဝ်ႉဝႃႈ ဢမ်ႇၵဵဝ်ႇၵၼ်တင်းဢၼ်ၶဝ်ႈ လၢတ်ႈသေ "တႃႇတႄႇတွၼ်ႈဢၼ်မႂ်ႇ" ၼႆ ၼဵၵ်းပၼ်တီႈ + ၼၼ်ႉသေၼႆ မၼ်းတေၽႅဝ်ၵႂႃႇတီႈ ႁၢင်ႈၼႃႈလိၵ်ႈႁင်းမၼ်းယဝ်ႉ။
တွၼ်ႈတႃႇၶေႃႈထတ်းသၢင်ၸဝ်ႈၵဝ်ႇၼႆႉ လူင်းလၢႆးမိုဝ်းပၼ် တႃႇသေႇၶႃႈလႄႈ။ တွၼ်ႈတႃႇၼႄပၼ် ၸိုဝ်ႈၸဝ်ႈၵဝ်ႇလႄႈ ၶၢဝ်းယၢမ်းမၼ်းၼႆ ပေႃႉပၼ် ~~~~ ၶႃႈလႄႈ။ ပေႃးယဝ်ႉ ၼဵၵ်းပၼ် "ပိုၼ်ဢွၵ်ႇ လွင်ႈလႅၵ်ႈလၢႆႈ" ၼႆ မၼ်းတေဢဝ် လၢႆးမိုဝ်းၸဝ်ႈၵဝ်ႇ သႂ်ႇပၼ်ၵႂႃႇႁင်းမၼ်းယဝ်ႉ။ ပေႃးဢမ်ႇၼၼ် ပွင်ႈလိၵ်ႈၸဝ်ႈၵဝ်ႇၼၼ်ႉ တေဢမ်ႇပႃးဝႆႉ ၸိုဝ်ႈၸဝ်ႈၵဝ်ႇသေ တေဢွၵ်ႇၼႄဝႆႉယူႇယဝ်ႉ။ (တီႈၽၢႆႇတႂ်ႈ လွၵ်းမႄးထတ်း ဢၼ်ၸဝ်ႈၵဝ်ႇႁဵတ်းယူႇၼၼ်ႉ သႂ်ႇဝႆႉပၼ်ၼဵၼ် လူင်းလၢႆးမိုဝ်း "--~~~~" ဢၼ်ဝႃႈၼၼ်ႉယူႇ။)
သင်ၸိူဝ်ႉဝႃႈ တီႈၸဝ်ႈၵဝ်ႇ ဢမ်ႇပႆႇမီး ဢၶွင်ႉၽူႈၸႂ်ႉတိုဝ်း ဢမ်ႇၼၼ် ဢမ်ႇလႆႈၶဝ်ႈလွၵ်ႉဢိၼ်ႇဝႆႉၼႆ မၼ်းတေၸႂ်ႉ ႁဵင်းလိၵ်ႈဢၢႆႇၽီႇ ၽၢႆႇၼွၵ်ႈ ၶွမ်ႇပိဝ်ႇတႃႇၸဝ်ႈၵဝ်ႇၼၼ်ႉသေ မၢႆတၢင် လၢႆးမိုဝ်းၸဝ်ႈၵဝ်ႇၵႂႃႇယူႇ။ ပေႃးပဵၼ်သၢႆႇငၢႆမိူၼ်ၼၼ်တႄႉ ၸဝ်ႈၵဝ်ႇ လူင်းလၢႆးမိုဝ်းၵေႃႈလီ ဢမ်ႇလူင်းၵေႃႈလီ မၼ်းတေဢဝ် ႁဵင်းလိၵ်ႈဢၢႆႇၽီႇၸဝ်ႈၵဝ်ႇသေ မၢႆသိမ်းပၼ်ၵႂႃႇ တီႈၼႂ်း ပိုၼ်းၼႃႈလိၵ်ႈၼၼ်ႉယဝ်ႉ။ သင်ၸိူဝ်ႉဝႃႈ ပေႃးၸဝ်ႈၵဝ်ႇ ဢမ်ႇၶႂ်ႈႁႂ်ႈ ဝီႇၶီႇၽီးတီးယႃး မၢႆတွင်းဝႆႉ ႁဵင်းလိၵ်ႈဢၢႆႇၽီႇၼႆ ႁဵတ်းဢၶွင်ႉ ဢၼ်လႆႈလၢႆ ဢၼ်ၼိုင်ႈၶႃႈလႄႈ။
ၼႃႈလိၵ်ႈတွၼ်ႈဢုပ်ႇ ၽူႈၸႂ်ႉတိုဝ်း
ၽူႈမႄးထတ်းၵေႃႉလႂ်သေဢမ်ႇဝႃႈ (ၽူႈမီး ဢၶွင်ႉ ၵေႃႉလႂ်သေဢမ်ႇဝႃႈ) မီးဝႆႉ ၼႃႈလိၵ်ႈတွၼ်ႈဢုပ်ႇ တွၼ်ႈတႃႇ ၽူႈၸႂ်ႉတိုဝ်းတၢင်ႇၸိူဝ်း ၶဝ်ႈတႅမ်ႈပွင်ႈလိၵ်ႈပွတ်းဢွၼ်ႇဝႆႉၼၼ်ႉယဝ်ႉ။ ၽူႈဢမ်ႇမီး ဢၶွင်ႉၶဝ်ၵေႃႈ ၶဝ်ႈတႅမ်ႈလႆႈယဝ်ႉ။ သင်ၸိူဝ်ႉဝႃႈ သေၵေႃႉၵေႃႉ ၶဝ်ႈတႅမ်ႈဝႆႉ ပွင်ႈလိၵ်ႈပွတ်းဢွၼ်ႇၼႆ တီႈၸိၵ်းၼိူဝ်း ၼႃႈလိၵ်ႈ ဝီႇၶီႇၽီးတီးယႃးၼၼ်ႉ တေလႆႈႁၼ် လိၵ်ႈၽၢင်ႉပၼ် "You have new messages" ဢၼ်ၵွင်ႉဝႆႉပၼ်တင်း ၼႃႈလိၼ်ႈ တွၼ်ႈဢုပ်ႇ ၽူႈၸႂ်ႉတိုဝ်း ၶွင်ၸဝ်ႈၵဝ်ႇၼၼ်ႉယဝ်ႉ။
တႃႇတေတွပ်ႇလိၵ်ႈၶိုၼ်းၼႆႉ မီးလွၵ်းလၢႆးသွင်ဢၼ်ယဝ်ႉ။ ဢၼ်ၼိုင်ႈၼႆႉ ၶိုၼ်းၵႂႃႇတႅမ်ႈ လိၵ်ႈတွပ်ႇၶိုၼ်း ၵႃႈတီႈ ၼႃႈလိၵ်ႈတွၼ်ႈဢုပ်ႇ ၽူႈၸႂ်ႉတိုဝ်း ၵေႃႉဢၼ်ၸဝ်ႈၵဝ်ႇ လူဝ်ႇတွပ်ႇလိၵ်ႈၶိုၼ်းၼၼ်ႉ လၢႆးၼိုင်ႈ၊ ထႅင်ႈလၢႆးၼိုင်ႈတႄႉ ၶိုၼ်းတႅမ်ႈတွပ်ႇတႂ်ႈ ပွင်ႈလိၵ်ႈငဝ်ႈငႃႇ ဢၼ်မႃးတႅမ်ႈဝႆႉၼၼ်ႉၼႆယဝ်ႉ။ တီႈဝီႇၶီႇၽီးတီးယႃးတႄႉ ၸႂ်ႉလွၵ်းလၢႆးတင်းသွင်ဢၼ်ယဝ်ႉ။ ၵူၺ်းၵႃႈဝႃႈ ဢၼ်ၶိုၼ်းတႅမ်ႈတီႈၼိူဝ် ၼႃႈလိၵ်ႈတွၼ်ႈဢုပ်ႇ ၶွင်ၸဝ်ႈၵဝ်ႇၼၼ်ႉ သင်ၸိူဝ်ႉဝႃႈ ၵေႃႉဢၼ်မႃးၶဝ်ႈတႅမ်ႈ ဢုပ်ႇၵုမ်ၼၼ်ႉ ဢမ်ႇၶိုၼ်းၶဝ်ႈတူၺ်းၼႆ မၼ်းတေဢမ်ႇႁၼ် လိၵ်ႈတွပ်ႇၶိုၼ်းၸဝ်ႈၵဝ်ႇ။
လွင်ႈတႅမ်ႈပဵၼ်ၸၼ်ႉ
လၢႆးဢၼ်တႅမ်ႈဝႆႉ ပဵၼ်ၸၼ်ႉပဵၼ်ၸၼ်ႉၼႆႉ မၼ်းတေႁဵတ်းႁႂ်ႈ လူတူၺ်းလွင်ႈဢုပ်ႇၵုမ် ၵၼ် ငၢႆႈငႅမ်ႈယဝ်ႉ။ ၽိင်ႈယၢမ်ႈတႄႉၵေႃႈ တေလႆႈတႅမ်ႈ တႅမ်ႇယေႃႈၸၼ်ႉၼိုင်ႈ ၽၢႆႇတႂ်ႈ ဢၼ်ႁဝ်းလူဝ်ႇၶိုၼ်းတွပ်ႇလိၵ်ႈပၼ်ၼၼ်ႉယဝ်ႉ
တီႈဝီႇၶီႇၽီးတီးယႃးၼႆႉ တွၼ်ႈတႃႇတေတႅမ်ႈပဵၼ်ၸၼ်ႉၼႆႉ မီးလွၵ်းလၢႆးမၼ်းဝႆႉယူႇ :
တႅမ်ႈလူတ်ႈ
လွၵ်းလၢႆးဢၼ်သၢင်းလၢင်းသေပိူၼ်ႈတႄ ၵႂႃႇတႅမ်ႈ (:) သႂ်ႇတီႈ ၼႃႈထႅဝ်လိၵ်ႈၼၼ်ႉယဝ်ႉ။ ၼိုင်ႈ ":" မၼ်းၼမ် ၸၼ်ႉမၼ်းၵေႃႈတိူဝ်းၼမ်ယဝ်ႉ။
ပေႃးတေလႆႈၼႄ ပိူင်ယၢင်မၼ်းၸိုင် :
- This is aligned all the way to the left.
- : This is indented slightly.
- :: This is indented more.
တေလႆႈႁၼ်မိူင်ၼင်ႇ ၽၢႆႇတႂ်ႈၼႆႉ :
- This is aligned all the way to the left.
- This is indented slightly.
- This is indented more.
- This is indented slightly.
Bullet points
ဢၼ်ပဵၼ် bullets ဢၼ်ၸႂ်ႉတီႈ ၶပ်ႉသဵၼ်ႈမၢႆၼၼ်ႉၵေႃႈ ၸၢင်ႈၸႂ်ႉလႆႈယူႇ။ ဢၼ်တုမ်ႇၶိတ်ႉလႃး (*) ၼၼ်ႉ သႂ်ႇပၼ်တီႈႁူဝ်ၼႃႈ ထႅဝ်လိၵ်ႈသေၵေႃႈ ၸႂ်ႉလႆႈယူႇ။
ပေႃးတေလႆႈၼႄ ပိူင်ယၢင်မၼ်းၸိုင် :
- * First list item
- * Second list item
- ** Sub-list item under second
- * Third list item
တေလႆႈႁၼ်မိူင်ၼင်ႇ ၽၢႆႇတႂ်ႈၼႆႉ :
- First list item
- Second list item
- Sub-list item under second
- Third list item
သႂ်ႇမၢႆၼပ်ႉ
သႂ်ႇၶပ်ႉမၢႆၼပ်ႉသေၵေႃႈ တႅမ်ႈလႆႈယူႇ။ ၸႂ်ႉႁၢင်ႈမၢႆ (#) ဢၼ်ၼႆႉယဝ်ႉ။ ဢၼ်ပဵၼ်ႁၢင်ႈမၢႆဢၼ်ၼႆႉၼႆႉ ၵမ်ႉပႃႈၼမ် ၵႆႉလႄႇဢွၼ်ၵၼ်ၸႂ်ႉ တီႈပၼ်သဵင်ၼၼ်ႉယဝ်ႉ။ ပေႃးတေလႆႈၼႄ ပိူင်ယၢင်မၼ်းၸိုင် :
- # First item
- # Second item
- ## Sub-item under second item
- # Third item
တေလႆႈႁၼ်မိူင်ၼင်ႇ ၽၢႆႇတႂ်ႈၼႆႉ :
- First item
- Second item
- Sub-item under second item
- Third item
တွၼ်ႈဢုပ်ႇၵုမ် ပိူင်ယၢင်ႇ
ၸိူဝ်းဢၼ်ၼႄဝႆႉၽၢႆႇတႂ်ႈၼႆႉ ပဵၼ် ပိူင်ယၢင်ႇ တွၼ်ႈဢုပ်ႇ ဢၼ်တႅမ်ႈဝႆႉၽဵၼ်ႈၽဵၼ်ႈၼၼ်ႉယဝ်ႉ :
Hi. I have a question about this article. I'm pretty sure purple elephants only live in New York! JayRandumWikiUser 02:49, 10 Dec 2003 (UTC)
- Well, last time I was in New York, the elephants I saw were green. — try2BEEhelpful 17:28, 11 Dec 2003 (UTC)
- I think you should find a source for your claims. Living × Skepticism 20:53, 11 Dec 2003 (UTC)
- Okay, these elephant journals agree with me:
- Elephants Monthly
- Elephants World
- — try2BEEhelpful 19:09, 12 Dec 2003 (UTC)
- Well, those two sources are unreliable. According to New York City Animal Control, there are no elephants, purple or otherwise, in New York outside of zoos. IloveNYC&elephants 17:28, 13 Dec 2003 (UTC)
- Okay, these elephant journals agree with me:
- I think you should find a source for your claims. Living × Skepticism 20:53, 11 Dec 2003 (UTC)
- I live in Australia, where the elephants look like kangaroos! The people below agree with my statement: -DontGdayMateMe 17:28, 14 Dec 2003 (UTC)
- ElefantLuvr 01:22, 15 Dec 2003 (UTC)
- AisleVoteOnAnything 05:41, 15 Dec 2003 (UTC)
- alittlebehindthetimes 18:39, 27 Jan 2004 (UTC)
- I think you should have a source. Remember verifiability. IloveNYC&elephants 20:56, 28 Jan 2004
ပေႃးဝႃႈၶႂ်ႈသႂ်ႇ သဵၼ်ႈမၢႆ တီႈၼႂ်းၶေႃႈထတ်းသၢင်ၸဝ်ႈၵဝ်ႇၼႆ တႅမ်ႈလႆႈ ၸွမ်းၼင်ႇ ၽၢႆႇတႂ်ႈၼႆႉယဝ်ႉ။
- ::: Okay, these elephant journals agree with me:
- ::: * ''Elephants Monthly''
- ::: * ''Elephants World''
- ::: ~~~~
ယႃႇပေလိုမ်း တွၼ်ႈတႃႇလူင်းလၢႆးမိုဝ်း တႃႇပွင်ႈလိၵ်ႈၸဝ်ႈၵဝ်ႇ :
- ပေႃးတႅမ်ႈ ~~~~ၼႆႉ တေပႃး ၸိုဝ်ႈၸဝ်ႈၵဝ်ႇလႄႈ ဝၼ်းထီႉ (try2BEEhelpful 19:09, 12 Dec 2003 (UTC))
ၸဝ်ႈၵဝ်ႇၸၢင်ႈသႂ်ႇ ၸိုဝ်ႈလၢႆလၢႆ ဢမ်ႇၼၼ် ဝၼ်းထီႉလၢႆလၢႆၵေႃႈလႆႈယူႇ။ ၵူၺ်းၵႃႈဝႃႈ ဢမ်ႇပေႃးသူႈၸႂ်ႉၼင်ႇၵဝ်ႇ။ ပိူင်ယၢင်ႇမၼ်းတႄႉ :
- တွၼ်ႈတႃႇၸိုဝ်ႈ ၼႆႉ တႅမ်ႈလႆႈ ~~~ ၼင်ႇၼႆသေ (try2BEEhelpful)၊ ဢမ်ႇၼၼ်
- ပေႃးဝႃႈတွၼ်ႈတႃႇ ဝၼ်းထီႉႁင်းၶေႃၶေႃၼႆ တႅမ်ႈလႆႈ ၼင်ႇ ~~~~~ ၼႆယဝ်ႉ။ (19:09, 12 Dec 2003 (UTC))
တွၼ်ႈတႃႇပၼ်သဵင်တႄႉ ၵႆႉလေႇၸႂ်ႉ ၸိုဝ်ႈႁင်းၶေႃၶေႃၼၼ်ႉယဝ်ႉ။


text:
ဝီႇၶီႇၽီးတီးယႃး:Font
This page is about the encoding and fonts that are used on the Myanmar Wikipedia. To get started right away, just skip to the external links to download a Unicode 5.1 font, install it and join the community.
ၵွပ်ႈသင် ပဵၼ်ယူႇၼီႇၶူတ်ႉ?ထတ်း
ယူႇၼီႇၶူတ်ႉဢၼ်ဝႃႈၼၼ်ႉ မၼ်းပဵၼ်လၵ်းၸဵင်ႇဢၼ်ၼိူင်ႈ ဢၼ်တမ်းဝၢင်းပၼ်ဝႃႈ တေႁဵတ်းႁိုဝ်ၵဵပ်းသိမ်းလိၵ်ႈ ႁႂ်ႈပေႃးပဵၼ်လွၼ်ႉၶၢဝ်ႇ တေႁဵတ်းႁိုဝ်တႅမ်ႈ တေႁဵတ်းႁိုဝ်လူၶိုၼ်း လွၼ်ႉၶၢဝ်ႇၸိူဝ်းၼၼ်ႉၼႆႉယဝ်ႉ။ ၶႂ်ႈဝႃႈ လိၵ်ႈလၢႆးၵူႊမဵဝ်းမဵဝ်းၼႂ်းလုမ်ႈၾႃႉလူင်ၼႆႉၼႆႉ မီးဝႆႉၼင်ႇပိူင်ယူႇၼီႇၶူတ်ႉဝႆႉယဝ်ႉ။ ယွၼ်ႉယူႇတီႈၽူႈလူင်ႉလႅၼ်ႇၼႂ်းလုမ်ႈၾႃႉၶဝ် သၢင်ႇႁၢင်ႊတမ်းဝၢင်းမႃးလႄႈ လၵ်းၸဵင်ႇၵူႊမိူင်းမိူင်းၼႆႉၼႆႉ ယူႇတီႇပိူင်ပလႅတ်ႉၾွမ်ႉၵူႊဢၼ်ဢၼ်ၶဝ် ၸဵမ်ဢဝ် operating systemsမိူၼ်ၸိူဝ်ႉၼင်ႇ ဝိၼ်းတူဝ်းၶဝ်၊ မႅၵ်ႉၶဝ်၊ လႄႈ လိၼ်းၼိၵ်ႉၶဝ်ၸိူဝ်းၼႆႉၵွၺ်းဢမ်ႇၵႃး ပႃးထႅင်ႈ OSEs ဢၼ်ၸႂ်ႉတိုဝ်းၼႂ်းၾူၼ်းမိုဝ်းထိုဝ် လႄႈ ၶိူင်ႈၾႆးၾႃႉတင်းလၢႆၸိူဝ်းၼႆႉၵေႃႉ ၵမ်ႉထႅမ်ႁပ်ႉႁွင်းဝႆႉယူႇယဝ်ႉ။ လၵ်းၸဵင်ယူႇၼီႇၶူတ်ႉၼႆႉ လႆႈဝႃႈပဵၼ်ပိူင်ၵၢၼ်ၶူတ်ႉ ဢၼ်ၵမ်ႉထႅမ်ပၼ်လႆႈ တူဝ်လိၵ်ႈတင်းၼမ်တင်းလၢႆ ၵႂၢမ်းလၢတ်ႈတင်းၼမ်တင်းလၢႆ ႁႂ်ႈမီးဝႆႉၼႂ်းၼႃႈလိၵ်ႈၶူတ်ႉဢၼ်လဵဝ်ၼၼ်ႉယဝ်ႉ။ ပေႃးၶႂ်ႈတိူဝ်းႁူႉၶေႃႈမုၼ်းမၼ်းၸိုင် ၶဝ်ႈတူၺ်းလႆႈတီႈUnicode.org. တူၺ်းလႆႈတီႈ discussion on Unicode usage in Wikipedia. တီႈဝီႇၶီႇၽီးတီးယႃးတင်းသဵင်ႈ ၸဵမ်ဢဝ်ၼႂ်းဝီႇၶီႇၽီးတီးယႃး ဢၼ်ပဵၼ်ၽႃႇသႃႇဢိင်းၵလဵတ်ႈ ၶဝ်ၸိူဝ်းၼႆႉၵေႃႉ ၸႂ်ႉတိုဝ်းယူႇၼီႇၶူတ်ႉဝႆႉယူႇ ၸွမ်းၼင်ႇဝႃႈ မၼ်းပဵၼ် Wikimedia Foundation policy.
ၵွပ်ႈသင်လူဝ်လႆႈၸႂ်ႉတိုဝ်းယူႇၼီႇၶူတ်ႉ?ထတ်း
- မၼ်းပဵၼ်လၵ်းၸဵင် ဢၼ်ၵူႊမိူင်းမိူင်း World Wide Web Consortium ၽွမ်ႉႁပ်ႉဝႆႉ, ၸုမ်းၼႆႉ ပဵၼ်မုၵ်ႉၸုမ်းလၵ်းၸဵင်ၵူႊမိူင်းမိူင်း ဢၼ်ပဵၼ်တွၼ်ႊတႃႇ World Wide Web.
- ၾွၼ်ႉဢၼ်လူဝ်ႇမီး တွၼ်ႊတႃႇလူတူၺ်း လႄႈ တွၼ်ႊတႃႇထတ်းမႄးၼၼ်ႉၵေႃႈ မီးပၼ်ဝႆႉႁႂ်ႈလႆႈလၢႆႊလၢႆႊ။
- ပေႃးၸႂ်ႉတိုဝ်းယူႇၼီႇၶူတ်ႉသေသွၵ်ႈႁႃၸိုင် ဢမ်ႇမီးလွင်ႈၶွင်ႈၶမ်သင်။
- ပေႃးၸႂ်ႉတိုဝ်းယူႇၼီႇၶူတ်ႉၸိုင် ႁဵတ်းႁႂ်ႈၵၢၼ်ပိၼ်ႇၽႃႇသၼႃႇၼႂ်းပိူင်ဝီႇၶီႇၽီးတီးယႃးၼႆႉ တိူဝ်းငၢႆႈငႅမ်ႈတေႉတေႉ။
- ယူႇၼီႇၶူတ်ႉၼႆႉ ၵမ်ႉထႅမ်ပႃး ၵႂၢမ်းလၢတ်ႈသိပ်းဢဵတ်းမဵဝ်း ပႃးတင်း လိၵ်ႈမၢၼ်ႊ။
- 2 ၽႃႇသႃႇ- ၽႃႇသႃႇပႃႇလီႉ လႄႈ သၢၼ်းသၶြိတ်ႉ
- 8 ၽႃႇသႃႇ ၸၢဝ်းၶိူဝ်းၵူၼ်းသူၼ်ႇဢေႇၶဝ် - ၸိူဝ်းၼင်ႇ မွၼ်း၊ တႆး၊ ၵယႃး၊ ယၢင်း သီႇမဵဝ်း လႄႈ ပလွင်ႈ။
လိင်ႉတၢင်းၼွင်ႉထတ်း
ယူႇၼီႇၶူတ်ႉမၢၼ်ႊ/ၾွၼ်ႉမၢၼ်ႊထတ်း
ၸိူဝ်းၼႆႉ ပဵၼ်လိင်ႉတႃႇၾွၼ်ႉ ဢၼ်ပႃးလိၵ်ႈမၢၼ်ႊသေ တမ်းဝၢင်းဝႆႉၸွမ်းၼင်ႇပိူင်ယူႇၼီႇၶူတ်ႉ 5.1 လႄႈ ပႃႈၼိူဝ်ၼႆႉ (တင်းမူတ်းၼႆႉ မီးဝႆပၼ်လၢႆႊလၢႆႊ) -
- Pyidaungsu Font - Myanmar unicode font and keyboard
- WinMyanmar Ver. 5.2 Unicode - from WinMyanmar System (requires email registration for downloading)
- Padauk font ver 3.003 - from SIL International.
- Myanmar3 variants font - from the Myanmar Unicode and NLP Research Centre.
- ParabaikSans font - from Solveware Solution, may work on Mac OS X (Intel).
- MyMyanmar provides a package of tools including Input Method Editor and fonts. This font support both OS X and Windows.
- Xenotype Burmese Mac fonts (commercial font) provides unicode 5.1 fonts for Mac OS X.
- Masterpiece Unicode San provide free, a native font for OS X.
- Noto Sans Myanmar from Google
- Myanmar Unicode Keyboard for Mac User
- Myanmar Unicode Area
- Unicode Technical Support | Myanmar
- Myanmar Language
ဝႅပ်ႉသၢႆႉတၢင်ႇဢၼ်ထတ်း
- Thanlwin Soft - useful Unicode site that provides alphabetization, keyboard input methods, legacy font conversion software and more resources
- Myanmar character notes - describes how the Myanmar script is used for the Burmese language in the context of the Unicode Myanmar block
- Myanmar character picker - online Myanmar Unicode input utility
- Unicode Text Editor No install and compatible to Burmese Standard font - direct download
- Eng to Burmese Dictionary instant fetch - Firefox extension, Search Engines and others


text:
ၽိုၼ်တၢမ်းငဝ်းလၢႆး ၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး
ဝၼ်းထိ 16/10/2018
ၸဝ်ႈၼႃးၵေႃႉၼိုင်ႈၶီႇရူတ်ႉၶိူင်ႈၺႃးသိုၵ်းမၢၼ်ႈယိုဝ်းတၢႆႁိမ်းတေႃႈၵႅတ်ႉလႄႈ ၼမ်ႉမၼ်းမဵၼ်ဢၼ် လတ်းၽၢၼ်ႇမိူင်းမၢၼ်ႈမိူင်းၶႄႇ ၼႂ်းၸႄႈဝဵင်းၵျွၵ်းမႄး ၸိုင်ႈတႆးပွတ်းႁွင်ႇ
မိူဝ်ႈဝၼ်းထိ 1/10/2018 ၶၢဝ်းယၢမ်းမွၵ်ႈ 6 မူင်းႁူဝ်ၶမ်ႈၼၼ်ႉ ၸဝ်ႈၼႃးဢႃယု 34 ဢၼ်ၶီႇရူတ်ႉၶိူင်ႈၵေႃႉၼိုင်ႈ ၺႃးသိုၵ်းမၢၼ်ႈၶမယတပ်ႉ 504 ဢၼ်ဢွၵ်ႇသွၵ်ႈတဝ်ပိုၼ်ႉတီႈ ယိုဝ်းတၢႆ ၼႂ်းၸႄႈဝဵင်းၵျွၵ်းမႄး ၸိုင်ႈတႆးပွတ်းႁွင်ႇ ႁိမ်းႁွမ်းတေႃႈၵႅတ်ႉလႄႈၼမ်ႉမၼ်းမဵၼ် ဢၼ်လတ်းၶၢမ်ႈမိူင်းမၢၼ်ႈ မိူင်းၶႄႇ။
ၸၢႆးဢၢႆႈထုၼ်း ၸဝ်ႈၼႃး ၵူၼ်းဝၢၼ်ႈၼွင်ဢၢင်း ဢၼ်ယူႇၼႃႈတၢင်းဢွၵ်ႇဝဵင်းၵျွၵ်းမႄးႁၢင်ႇၵႆ မွၵ်ႈ 10 လၵ်း ၶီႇရူတ်ႉၶိူင်ႈၵႂႃႇသူၼ်ႁႆႈသေ ၺႃးၸုမ်းသိုၵ်းမၢၼ်ႈမွၵ်ႈ 15 ၵေႃႉ ဢၼ်လုၵ်ႉတီႈတပ်ႉၶမယ 504 ပၵ်းတပ်ႉတီႈသီႇပေႃႉ ဢွၵ်ႇသွၵ်ႈတဝ်ႁိမ်းတၢင်းၶဝ်ႈသူၼ်ႁႆႈမၼ်း။ ၵွပ်ႈၵူဝ်ၺႃးသိုၵ်းမၢၼ်ႈလႄႈ မၼ်းၸၢႆးၶိုၼ်းဝၢႆႇရူတ်ႉၶိူင်ႈမၼ်းသေၶီႇဢွၵ်ႇၵႂႃႇ။ သိုၵ်းမၢၼ်ႈ ႁိုတ်းႁွင်ႉသႂ်ႇ ႁႂ်ႈၵိုတ်းယဝ်ႉ ဢမ်ႇၵိုင်ႉၵၢင်ႉၵိုတ်းလႆႈၵမ်းလဵဝ်လႄႈ ၺႃးသိုၵ်းမၢၼ်ႈဢဝ်ၵွင်ႈယိုဝ်းၸွမ်းတၢင်းလင်။ မၢၵ်ႇၵွင်ႈလုၵ်ႈၼိုင်ႈ တိူဝ်ႉၺႃးတၢင်းလင်မၼ်းၸၢႆးသေတၢႆပႅတ်ႈ။
မိူဝ်ႈယၢမ်း 7 မူင်းၼၼ်ႉ ၽူႈဢွၼ်ႁူဝ်သိုၵ်းမၢၼ်ႈတပ်ႉၶမယ 504 ၼၼ်ႉ ဢဝ်ၾူၼ်ႊထူဝ်းႁႃလုင်းၵျေႃႇလႃႉ ၽူႈၵွၼ်းဢိူင်ႇ ႁွင်ႈႁႅင်ႈလႄႈ ပူႇၵႄႇဝၢၼ်ႈၼွင်ဢၢင်းသွင်ၵေႃႉ။ မၼ်းလၢတ်ႈဝႃႈ “ႁဝ်းယိုဝ်းၵူၼ်းၽိတ်း။ မႃးၵူတ်ႇၸႅတ်ႈထတ်းတူၺ်းလႄႈဝႃႈ မၼ်းပဵၼ်ၵူၼ်းဝၢၼ်ႈလႂ်”
ထိုင်မႃးၶၢဝ်းယၢမ်းမွၵ်ႈ 7:30 မူင်းၶိုင်ႈ ၽူႈၵွၼ်းဢိူင်ႇႁွတ်ႈၽႅဝ်ၵႂႃႇတီႈဢၼ်ၶဝ်ယိုဝ်းၼၼ်ႉသေ တွင်းလႆႈဝႃႈၵူၼ်းၵေႃႉဢၼ်တၢႆၼၼ်ႉ ပဵၼ်ၸၢႆးဢၢႆႈထုၼ်း။ ၽူႈဢွၼ်ႁူဝ်သိုၵ်းမၢၼ်ႈၸုမ်းၼၼ်ႉၵေႃႈ ၶိုၼ်းထၢမ်ပူႇၵႄႇၶဝ်ဝႃႈ တေႁဵတ်းႁိုဝ်လိူင်ႈၼႆႉ။ “ႁဝ်းၶႃႈၸႂ်ဢမ်ႇလီၸွမ်းတေႉတေႉလႄႈယွမ်းၼွမ်း လွင်ႈဢၼ်လႆႈယိုဝ်းၽိတ်းၼၼ်ႉတေႉတေႉ”ဝႃႈၼႆ။
ထိုင်မႃးၶၢဝ်းယၢမ်းမွၵ်ႈ 8 မူင်း ၵူၼ်းဝၢၼ်ႈၵေႃႉၼိုင်ႈႁွင်ႉဢဝ်ၵႃးၸုမ်းၼမ်ႉၶူင်း ၶႅၵ်ႇလီပၢင်ၸႃႉ မႃးဢဝ်ၶၢပ်ႈတူဝ်တၢႆမၼ်းၵႂႃႇတီႈႁူင်းယႃၵျွၵ်းမႄးတႃႇ ၵူတ်ႇထတ်းၵၢၼ်တၢႆမၼ်းၼၼ်ႉယဝ်ႉ။
ယၢမ်း 9 မူင်းၵၢင်ၶမ်ႈၼၼ်ႉ ပူႇၵႄႇၶဝ်ၶိုၼ်းမႃးဝၢၼ်ႈၼွင်ဢၢင်းသေ မႃးပွင်ႇလၢတ်ႈပၼ်မႄႈလႄႈ မေးၸၢႆးဢၢႆႈထုၼ်း လွင်ႈမၼ်းၸၢႆးၺႃးယိုဝ်းတၢႆၼၼ်ႉ။ ဝၢႆးၼၼ်ႉမွၵ်ႈ 11 မူင်းၸမ်တဵင်ႈၶိုၼ်း ပူႇၵႄႇၶဝ်လႄႈ မႄႈမၼ်းၸၢႆးၵႂႃႇၸူးႁူင်းပလိၵ်ႊ/ယႄး ပိူဝ်ႈတႃႇဢဝ်လွင်ႈၵၢၼ်ယိုဝ်းတၢႆၼႆႉၵႂႃႇပွင်ႇလၢတ်ႈ။
ဝၼ်းထိ 2/10/2018 မွၵ်ႈၶၢဝ်းယၢမ်း 10 မူင်းၵၢင်ၼႂ် ၽူႈမီးၸၼ်ႉသိုၵ်းမၢၼ်ႈတီႈတပ်ႉ ၶမယ 501 လႄႈ504 ပႃးတင်းၵူၼ်းသိုၵ်းမွၵ်ႈ 15 ၵေႃႉ ၶီႇၵႃးသၢမ်လမ်း မႃးတီႈႁိူၼ်းပူႇၵႄႇ ဝၢၼ်ႈၼွင်ဢၢင်းသေ မႃးလၢတ်ႈတီႈမႄႈၸၢႆးဢၢႆႈထုၼ်းလႄႈ မေးမၼ်းၸၢႆး လွင်ႈမၼ်းၸၢႆးၺႃးယိုဝ်းတၢႆၼၼ်ႉ။
သိုၵ်းမၢၼ်ႈၶဝ်ထၢမ်မႄႈမၼ်းၸၢႆးဝႃႈ ၶႂ်ႈႁဵတ်းဢီသင်ၵဵဝ်ႇၵပ်းလိူင်ႈၼႆႉ ၸွင်ႇၶႂ်ႈဢဝ်လိူင်ႈၶိုၼ်ႈလုမ်းတြႃးၸဵမ်ၸိူဝ်းၼႆႉ။ သိုၵ်းမၢၼ်ႈၶဝ်လၢတ်ႈဝႃႈ “ၶႂ်ႈႁဵတ်းၸိူင်ႉႁိုဝ်ၵေႃႈႁဝ်းၽွမ်ႉယူႇ၊ ၵူၺ်းၵႃႈသင်ဝႃႈ တေဢဝ်လိူင်ႈၼႆႉၶိုၼ်ႈလုမ်းတြႃးၸိုင် မၼ်းတေၵိၼ်ၶၢဝ်းယၢမ်းတႃႇသူလႄႈတႃႇႁဝ်းပႃး၊ မၼ်းၵေႃႈတေဢမ်ႇႁဵတ်းႁႂ်ႈလုၵ်ႈၸၢႆးသူၼၼ်ႉပွၵ်ႈမႃးၶိုၼ်း” ဝႃႈၼႆ။
လိုၼ်းသုတ်း ပူႇၵႄႇလႄႈ မႄႈမၼ်းၸၢႆးလၢတ်ႈဝႃႈ တေဢမ်ႇဢဝ်လိူင်ႈၶိုၼ်ႈလုမ်းတြႃးယဝ်ႉ ႁႂ်ႈမၼ်းယဝ်ႉၼွၵ်ႈလိူင်ႈလုမ်းတြႃးသေလႃႈ။ ဝၢႆးၼၼ်ႉ သိုၵ်းမၢၼ်ႈဢဝ်ၶဝ်ႈသၢၼ်ထူင်ၼိုင်ႈ မႅၼ်ႈငိုၼ်းမွၵ်ႈ 35,000 ၵျၢပ်ႈ၊ ၼမ်ႉမၼ်းၵိၼ်သၢမ်တဝ်ႈ၊ ၵိူဝ်ဝၢၼ်ၼိုင်ႈ 1 လူဝ်း၊ ၵွပ်ႊၾီႊ ပူၵ်ႉၼိုင်ႈ(ၽႃႇၼိုင်ႈ) လႄႈ ငိုၼ်းမၢၼ်ႈလၢၼ်ႉၼိုင်ႈ (သိပ်းသႅၼ်) ပၼ်တီႈမေးမၼ်းၸၢႆးယဝ်ႉ။ သိုၵ်းမၢၼ်ႈၶဝ်လၢတ်ႈဝႃႈ ငိုၼ်းလႄႈ ၶဝ်ႈၼႆႉ ဢမ်ႇၸႂ်ႈဝႃႈပဵၼ်ၵႃႈသၢႆႈတႅၼ်း ၵူၺ်းၵႃႈ ပဵၼ်ၵႃႈၸွႆႈထႅမ် တႃႇၼႃႈႁိူၼ်းသူၵူၺ်း ၼႆယဝ်ႉ။ ၽူႈၵွၼ်းဢိူင်ႇ၊ ပူႇၵႄႇ၊ မႄႈမၼ်းၸၢႆးလႄႈ မေးမၼ်းၸၢႆးၵေႃႈလႆႈၸႂ်တူၵ်းလူင်းမိုဝ်းပၼ်ဝႃႈ ႁၢၼ်ႉၸႂ်ၸွမ်းလိူင်ႈၼၼ်ႉယဝ်ႉ ၼႆယဝ်ႉ။ ဝၢႆးၼၼ်ႉ မွၵ်ႈၶၢဝ်းယၢမ်း 1 မူင်းဝၢႆး ဝၼ်းသိုၵ်းမၢၼ်ႈၶဝ် ၶိုၼ်းဢွၵ်ႇတီႈႁိူၼ်းၼၼ်ႉ ၵႂႃႇယဝ်ႉ။ ဝၢႆးၼၼ်ႉ ပူႇၵႄႇ၊ မႄႈမၼ်းၸၢႆးလႄႈ မေးမၼ်းၸၢႆးၶိုၼ်းၵႂႃႇတီႈႁူင်းယႃသေ ဢဝ်ၶၢပ်ႈတူဝ်တၢႆမၼ်းၵႂႃႇၽဝ်တီႈပႃႇႁဵဝ်ႈ ၵျွၵ်းမႄး မွၵ်ႈၶၢဝ်းယၢမ်း 2 မူင်း ဝၢႆးဝၼ်းၼၼ်ႉယဝ်ႉ။
ၸၢႆးဢၢႆႈထုၼ်းၼႆႉ ပဵၼ်လုၵ်ႈၸၢႆး လုင်းထုၼ်း ပႃႈဝႃႇ ဝၢၼ်ႈၼွင်ဢၢင်း ဢိူင်ႇႁွင်ႈႁႅင်ႈ ၸႄႈဝဵင်းၵျွၵ်းမႄး ၸိုင်ႈတႆးပွတ်းႁွင်ႇ။ မေးမၼ်းၸၢႆး ပဵၼ်ၼၢင်းသူၺ်ႇယိင်း၊ ၶဝ်မီးလုၵ်ႈယိင်း ႁူမ်ႈၵၼ်ၵေႃႉၼိုင်ႈ ဢႃယုၸင်ႇႁႃလႆႈ 6 လိူၼ်။
မိူဝ်ႈဝၼ်းထိ 3/10/2018 ၼၼ်ႉ သိုၵ်းမၢၼ်ႈၽူႈမီးၸၼ်ႉထႅင်ႈၵေႃႉၼိုင်ႈ လုၵ်ႉတီႈတပ်ႉၶမယ 504 ဢၼ် ယူႇပႃႈတႂ်ႈငဝ်ႈငုၼ်းၵုမ်းၵမ် ၽႅၼ်ၵၢၼ်ယၼ်ႇသိုၵ်း မၢႆ – 1 (ၸၵၶ) ၵျွၵ်းမႄး တင်းသိုၵ်းမၢၼ်ႈ မွၵ်ႈ 5 ၵေႃႉ မႃးတီႈႁိူၼ်းပူႇၵႄႇၼွင်ဢၢင်းထႅင်ႈ ပိူဝ်ႈတႃႇမႃးႁႃလၢတ်ႈဝႃႈ လိူင်ႈမၼ်းယဝ်ႉယဝ်ႉလႄႈ ၸွင်ႇၵူၼ်းႁိူၼ်း ၸၢႆးဢၢႆႈထုၼ်း တေဢမ်ႇဢဝ်လိူင်ႈလၢဝ်းထႅင်ႈ ၼႆၼၼ်ႉယဝ်ႉ။
ဢွင်ႈတီႈဢၼ်ယိုဝ်းၸၢႆးဢၢႆႈထုၼ်းၼႆႉ ယူႇႁၢင်ႇၵႆတေႃႈ တေႃႈၵႅတ်ႉလႄႈၼမ်ႉမၼ်းမဵၼ် ႁၢင်ႇၵႆတေႃႈမွၵ်ႈ 15 မေႊတိူဝ်ႊ ပဵၼ်တီႈႁိမ်းတေႃႈၵႅတ်ႉလႄႈ ၼမ်ႉမၼ်းမဵၼ်ၶႄႇ ဢၼ်လုၵ်ႉဢဝ်တၢင်း ဢၢဝ်ႇပၢင်ႇလၢႆႇ ပႅင်ႊၵေႃႊ တီႈၵျွၵ်ႉၽိဝ်ႇ မိူင်းရၶႅင်ႇသေ လတ်းၽၢၼ်ႇမိူင်းတႆးပွတ်းႁွင်ႇ ထိုင်မိူင်းၶႄႇ ၼၼ်ႉယဝ်ႉ။ တေႃႈၵႅတ်ႉလႄႈ ၼမ်ႉမၼ်းမဵၼ်ၶႄႇၼႆႉ ၽႃႇလတ်းတတ်းၵၢင် ၵျွၵ်းမႄး သီႇပေႃႉ ႁိမ်းၸမ် ၵွင်းမူးလိုဝ်းလင် ပေႃႇၵျူဝ်ႇၼၼ်ႉယဝ်ႉ။ မိူဝ်ႈၽွင်းပီ 2012 ၼၼ်ႉၵူၼ်းဝၢၼ်ႈ ၸဝ်ႈႁႆႈ ၸဝ်ႈၼႃး သၢၼ်ၶတ်းတေႃႈၵႅတ်ႉလႄႈ ၼမ်ႉမၼ်းမဵၼ် ဢၼ်ၶွမ်ႊပၼီႇ China National Petroleum Corporation ၵေႃႉၵေႃႈသၢင်ႈၼၼ်ႉယူႇ ၵူၺ်းၵႃႈ ဢမ်ႇတိူဝ်ႉၼိူဝ်ႉၼင်ၶဝ်။ ၼွၵ်ႈသေလႆႈသုမ်းတီႈလိၼ်ပၼ်ၶူင်းၵၢၼ်ၶႄႇယဝ်ႉ ပိုၼ်ႉတီႈပေႃႇၵျူဝ်ႇၼႆႉ ပဵၼ်ပိုၼ်ႉတီႈဢွၵ်ႇၵိူဝ်လႄႈ ၵူၼ်းမိူင်း ၼႂ်းပိုၼ်ႉတီႈဢွၼ်ၵၼ်မႆႈၸႂ် သင်ဝႃႈၶၢဝ်းႁိုင်မႃး ၼမ်ႉၵိူဝ်ၵိၼ်သေ ပဵၼ်ႁေႃၵႂႃႇလႄႈတေႃႈၵႅတ်ႉႁူဝ်ႈပွင်ႇ လုၵ်ႉတႅၵ်ႇပဵၼ်ၾႆးၼၼ်ႉယဝ်ႉ။
မိူဝ်ႈၽွင်းၾင်တေႃႈၵႅတ်ႉလႄႈၼမ်ႉမၼ်းမဵၼ်ၼၼ်ႉ ၵူၼ်းဝၢၼ်ႈၼွင်ဢၢင်းသုမ်းသူၼ်တႃႇ 15 ၸဝ်ႈ မွၵ်ႈ 25 ဢေႊၵႃႊ ၸွမ်းယူႇယဝ်ႉ။
တွင်ႈထၢမ်
ၸၢႆးႁေႃသႅင် +66: 62- 941-9600 (တႆး၊ဢင်းၵိတ်း)
ၸၢႆးယွတ်ႈလိုၼ်း +66: 97- 173-1530 (တႆး၊မၢၼ်ႈ)
PDF files: >>>


text:
ဢဵင်ႇမႄး၊ ၸႄႈဝဵင်း
ၸႄႈဝဵင်းဢဵင်ႇမႄး (မၢၼ်ႈ: အိမ်မဲမြို့နယ် ; ဢိင်းၵလဵတ်ႈ: Einme Township) ၼႆႉ ပဵၼ်ၸႄႈဝဵင်းဢၼ်ၼိုင်ႈ ဢၼ်မီးတီႈ ၸႄႈတွၼ်ႈမျွင်းမျႃႉ၊ ၸႄႈတိူင်းဢေႇယႃႇဝတီႇ၊ မိူင်းမျၢၼ်ႇမႃႇၼၼ်ႉယဝ်ႉ။ ဝဵင်းပၵ်းလုမ်းၽၢႆႇဢုပ်ႉပိူင်ႇၼႆႉ ပဵၼ် ဝဵင်းဢဵင်ႇမႄးယဝ်ႉ။ ၸႄႈဝဵင်းဢဵင်ႇမႄးၼႆႉ လႆႈႁၼ်ထိုင်ဝႃႈ လႅပ်ႈတေပဵၼ် ဢွင်ႈတီႈ ပၢင်တိုၵ်းၼွင်ႇယူဝ်း ဢၼ်ပဵၼ်မႃး မိူဝ်ႈပီ 1539 ၼၼ်ႉယဝ်ႉ။[2]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 67.
- ↑ Kyaw Kyaw Tun (2005-03-28). "The hunt for the ancient battle ground of Naungyo".


text:
မႂ်ႇသုင်ပီႈၼွင်ႉတႆးႁဝ်းၶဝ်တင်းသဵင်ႈ ဝၼ်းမိူဝ်ႈၼႆႉ ၸဝ်ႈတႆးၼုမ်ႇ တေဢဝ်တၢင်းၶိူင်ႈၸႂ်ႉ တႃႇၽူၼ်း Android မႃးၽၢၵ်ႇတွၼ်ႈပၼ်ပီႈၼွင်ႉႁဝ်းၶဝ်ယဝ်ႉ၊ ၼၼ်ႉတႄႉ ပဵၼ် VidMate.apk တႃႇၸၼ်ဢဝ်ငဝ်းတူင်ႉ
တီႈၼႂ်းၽဵတ်ႉပူၵ်ႉ၊ ၼႂ်းယူႇထုပ်ႉၵူၺ်းၼင်ႇၵဝ်ႇ၊ မိူဝ်ႈဢွၼ်တၢင်းၵေႃႈ ၽူႈတႅမ်ႈယၢမ်ႈလႆႈတၢင်ႇမႃးလၢႆပွၵ်ႈလၢႆၽဝ်ႇယူႇၼင်ႇၵဝ်ႇ၊ ၵူၺ်းၵႃႈ ပဵၼ် SnapTube.apk ၼၼ်ႉၵူၺ်း၊ ပီ 2019 ၼႆႉတႄႉ တေဢဝ် VidMate.apk ၼႆႉ
မႃးၽၢၵ်ႇတွၼ်ႈပၼ်ယဝ်ႉ၊ ဢၼ်ၼႆႉ တေလႆႈဝႃႈၶႅမ်ႉယူႇၼင်ႇၵဝ်ႇ၊ ၶႂ်ႈၸၼ်ဢဝ်ၼႂ်းၽဵတ်ႉပူၵ်ႉႁႃႉ
ဢမ်ႇၼၼ် ၼႂ်းယူႇထုပ်ႉၼႆ ၸၼ်ဢဝ်လႆႈငၢႆႈငၢႆႈ ပေႃးပဵၼ်ၼႂ်းယူႇထုပ်ႉ လိူၵ်ႈလႆႈ ၶႂ်ႈဢဝ်ငဝ်းၸႅင်ႈၸႅင်ႈႁႃႉ
ၶႂ်ႈၸၼ်ႁႂ်ႈလၢႆႈပဵၼ် MP3 ႁႃႉ တႄႇၵႂႃႇ လႆႈမူတ်းယူႇၼင်ႇၵဝ်ႇ၊ ၸိူဝ်းၵႆႉထၢမ်မႃးၼၼ်ႉ ၸၼ်ဢဝ်ဝႆးဝႆး
ပေႃးႁူႉယဝ်ႉ ၶိုၼ်းသိုပ်ႇပၼ်ၽႄပၼ် ႁႂ်ႈဢူၺ်းၵေႃႉၸဝ်ႈၵဝ်ႇလႆႈႁူႉ လႆႈမေႃၸွမ်းသေၵမ်း။
ၸၼ်ဢဝ်လႆႈတီႈလိင်ႉတႂ်ႈၼႆႉ


text:
Thursday, December 15, 2011
ၶၢဝ်းတၢင်းၼင်ႈတြႃးသိပ်းဝၼ်း
ၼင်ႇႁိုဝ် ၼႃႈၵၢၼ်လူင်သၢမ်ပိူင်မိူၼ်ၼင်ႇပရိယတ်ႈတိ၊ ပတိပတ်ႈတိ၊ ပရိဝေထ တေတဵမ်ထူၼ်ႈ ၼၼ်ႉ ဝၢႆးသေႁဵၼ်းသွၼ်ဢဝ် ထမ်းတြႃးၸဝ်ႈ (ပရိယတ်ႈ) ယဝ်ႉၼၼ်ႉ ၸၼ်ႉၸွမ်ၵေႃႈလႆႈၸတ်း ပၢင်ၼင်ႈတြႃး (ပတိပတ်ႈ) တႃႇလုၵ်ႈႁဵၼ်းတင်းသဵင်ႈ တေလႆႈဢွၵ်ႇပတိပတ် (ၼင်ႈတြႃး) ၼႂ်း ထိူၼ်ႇ တႃႇၶၢဝ်းတၢင်းသိပ်းဝၼ်း ၵူႈပီပီၶႃႈဢေႃႈ။ ပီၼႆႉၵေႃႈပေႃးထိုင်မႃးဝၼ်းထိ 18 /12/ (ၼင်ႈတြႃး) တႃႇၶၢဝ်းတၢင်းသိပ်းဝၼ်းၶႃႈဢေႃႈ။ ပီၼႆႉယွၼ်ႉမီးပၼ်ႁႃ ၼမ်ႉထူမ်ႈသေၸၼ်ႉၸွမ်ၵေႃႈ လႆႈမီးတၢင်းယၢပ်ႇၽိူတ်ႇ ၵူႈၸိူဝ်ႉၵူႈလွင်ႈလႄႈ တေဢမ်ႇၸတ်းပၼ်လႆႈ တႃႇသင်ၶ ၸဝ်ႈ ဢွၵ်ႇပတ်တိပတ် (ၼင်ႈတြႃး) ၼႂ်းထိူၼ်ႇသေ တေၸတ်းပၢင်ၼင်ႈတြႃး တီႈၸၼ်ႉၸွမ်ၵူၺ်း ၼႆၶႃႈဢေႃႈ။
Posted by TSUSA
Subscribe to: Post Comments (Atom)


text:
ၸူိင်ႉၼင်ႇ မူိင်းတီႇေမႃးဝၼ်းဢွၵ်ႇ ( East Timor ) လႆႈၶၢမ်ႇတၢင်းမူိင်းဢိၼ်ႇတူဝ်ႇၼီးသျႃး ၶႂၢၵ်ႈႁိမ် သိမ်းဢဝ်မူိဝ်ႈပီ 1975 ၼၼ်ႉေသထုိင်မႃးဝၼ်းထီႉ 30.08.1999 ၼၼ်ႉႁဵတ်းပၢင်ယင်ႇၵၢင် ၸ်ႂေသ မီးၵူၼ်းမူိင်းမႃးတွတ်ႈၶႅပ်းၵၢင်ၸ်ႂ 260,000 ေၵႃႉ။ ၵူၼ်းမိူင်းႁၼ်လီ ယွမ်းႁပ်ႉ ပုၼ်ႈတႃႇဢဝ် မူိင်းၵွၼ်းေၶႃၼႆႉမီး 78.5% ၼႆယဝ်ႉ။
လုၵ်ႉတီႈေၶႃႈလႆႈၸ်ႂ ( ေၶႃႈတႅပ်းတတ်း ) ၼၼ်ႉေသၸင်ႇႁဵတ်းႁ်ႂႈလူင်ပွင်ၸိုင်ႈဢိၼ်ႇတူဝ်ႇ ၼီးသျႃး ဢမ်ႇၸၢင်ႈတွပ်ႇ ထႅင်ၵၢင်ၸ်ႂၵူၼ်းမူိင်းေသ ၵႃႈလႆႈယွမ်းႁပ်ႉ မၵ်းမၼ်ႈပၼ်မူိင်းၵွၼ်းေၶႃ တီႇ ေမႃးဝၼ်းဢွၵ်ႇ ( Timor ) မူိဝ်ႈဝၼ်းထီႉ 20.05.2002 ၼၼ်ႉေသ တင်ႈေတႇဢဝ်မူိဝ်ႈၼၼ်ႉမႃး တီႇေမႃးဝၼ်းဢွၵ်ႇ ေၵႃႈလႆႈပဵၼ်မူိင်းၵွၼ်းေၶႃ မႃးေတႃႇႁၢၼ်ႉၼႆႉ။ မူိဝ်ႈၼၼ်ႉ မီးၸုမ်းၸၢတ်ႈၸုိင်ႈ လုမ်ႈၾႃႉ ၸွႆႈဢဝ်ႁူမ်ႇလူမ်ႈပၼ်ၼႆယဝ်ႉ။
မူိင်းၵုၼ်တီႇေမႃးဝၼ်းဢွၵ်ႇၼႆႉ တိတ်းၸပ်းၵၼ်တင်းမူိင်းဢိၼ်ႇတူဝ်ႇၼီးသျႃး 228 ၵီႇ လူဝ်ႇမီတိူဝ်ႇ။ မီးႁူဝ်ၵူၼ်းမူိင်း 1,066,000 ပၢႆ။ တၢင်းၵႂၢင်ႈမိူင်းသမ်ႉမီး 5,742 လၵ်း ( 14,874 ၵီႇ လူဝ်ႇမီတိူဝ်ႇ )။ ၸ်ႂႉပိူင်တီႇမူဝ်ႇၶေရႇသီႇၽွင်းငမ်းၸုိင်ႈမူိင်း။ ၽွင်းတုိၵ်းဢဝ်မိူင်းၵွၼ်းေၶႃ ၼ်ႂးၶၢဝ်း တၢင်း 26 ပီၼၼ်ႉ ၵူၼ်းမူိင်းတီႇေမႃးလႆႈ ဢဝ်ၼူိဝ်ႉလိူတ်ႈ တူဝ်ၸ်ႂလႅၵ်ႈဢဝ်မွၵ်ႈ 200,000 သွင်သႅၼ် ေၵႃႉပၢႆၼႆယဝ်ႉ။ ( ပွင်ႇဝႃႈ တႃႇေတလႆႈ လွင်ႈလွတ်ႈလႅဝ်း ၵွၼ်းေၶႃၼႆႉ ဢမ်ႇၸ်ႂႈၵၢၼ်ငၢႆႈၶ်ႂႈဝႃႈၼႆ )။
ၼင်ႇႁိုဝ် ေတမုင်ႈႁၼ်ၽၢင်ႁၢင်ႈ လွင်ႈယင်ႇၵၢင်ၸ်ႂ ၵူၼ်းမူိင်းႄလႈ ၸင်ႇဢဝ်လွင်ႈမူိင်တီႇ ေမႃးဝၼ်းဢွၵ်ႇ မႃးေတႃႉတႆႇၶႆႈေၼပဵၼ်တူဝ်ယၢင်ႇ ( တီႈတႅၵ်ႈ ) မၼ်းၼင်ႇၼႆယဝ်ႉ။
သႅင်သုိၵ်း ( Tai Management @ Tai Strategy )
ShanStateDefenceArmy
ၽူႈတႅမ်ႈလိၵ်ႈ - ယိူင်းထုိင်ၾႃႉ ( ၵၢၼ်ပူၵ်းပွင် ၸုိင်ႈမူိင်း ) ၊ မၢႆၼႃႈလိၵ်ႈ - 210-211


text:
ပၢင်ႁူပ်ႉထူပ်း ၸုမ်းမွၵ်ႇၵွၼ်မိူင်းၵွၵ်ႇ
မိူဝ်ႈၼႆႉဝၼ်းထီႉ 01 - 02 . 11.2018 လႆႈမီးပၢင်ႁူပ်ႉထူပ်းၵၼ် တၢင်းၸုမ်းသၢင်ႇၶ တႆးၸုမ်းမိူင်းၵွၵ်ႇ ၸုမ်းမွၵ်ႇၵွၼ်ႇ ၶဝ် လႆႈဝႃႈမီးၽွၼ်းလီ တွၼ်ႈတႃႇၶႃႈႁဝ်းၶဝ်ၵူႈၵေႃႉတေႉတေႉ။ ၼႂ်းပၢင်ႁူပ်ႉထူပ်းၵၼ် ၼၼ်ႉလႆႈမႃး ဢုပ်ႇၵုမ်ၵၼ် လွင်ႈပိူင်ႁွင်ႈလူလိၵ်ႈ ႁူင်းႁဵၼ်းၸိူဝ်ႉၸၢတ်ႈငဝ်ႈၸိုင်ႈလွႆတႆးလႅင်း တႃႇပေႃးတေပဵၼ် UPDATE ၵူႈၶၢဝ်းၼၼ်ႉ ၸွင်ႇလႆႈမႃး Sharing ၵၼ်ယူႇ။ ၼႂ်းပၢင်ၵုမ် ပၢင်ႁူပ်ႉထူပ်းၵၼ် တၢင်းၸုမ်းမွၵ်ႇၵွၼ်ႇၼၼ်ႉ ၸဝ်ႈသၢင်ႇၶ ၶဝ်ၸဝ်ႈတေပႃး (5)ပႃး ၽၢႆႇၽူႈမီးပုၼ်ႈၽွၼ်း တီႈႁူင်းႁဵၼ်း ၸၼ်ႉၵၢင်လႄႈ ၸၼ်ႉသုင်ၼၼ်ႉသမ်ႉတေၶဝ်ႈပႃး 10 ၵေႃႉ။
ၼႂ်းဝၼ်းထီႉ 01.11.2018 ၼၼ်ႉ ၶႃႈႁဝ်းလႆႈပၼ်တၢင်းႁၼ်ထိုင် တႅမ်ႈပိူင် ႁူင်းတူၺ်းလိၵ်ႈၵႂႃႇ ႁူဝ်ၶေႃႈလူင် မၼ်းတေမီးယူႇ (3)ႁူဝ်ၶေႃႈ _
ပၢင်ႁူပ်ႉထူပ်း ၸုမ်းမွၵ်ႇၵွၼ်မိူင်းၵွၵ်ႇ
- လုၵ်ႈႁဵၼ်းတေလႆႈႁဵတ်း
- လုၵ်ႈႁဵၼ်းတေဢမ်ႇလႆႈႁဵတ်း
- ပၵ်းပိူင်ၽူႈၸၢတ်းၵၢၼ် ႁူင်းတူၺ်းလိၵ်ႈ
ၼႂ်းၶၢဝ်းတၢင်းၼိုင်ႈဝၼ်း 08:00AM ထိုင် 04:44PM လႆႈၸတ်း ဢွၼ်ၵၼ်တႅမ်ႈ ပၵ်းပိူင် ႁူင်းတူၺ်းလိၵ်ႈလႄႈ ဢၼ်ပဵၼ် ပၵ်းပိူင်ၵဝ်ႇ ဢၼ်ဢမ်ႇလူဝ်ႇၸႂ်ႉၵေႃႈ ဢမ်ႇဢဝ်သေ ဢၼ်လူဝ်ႇ ဢဝ်ၸႂ်ႉၵေႃႈ လႆႈၶိုၼ်းထႅမ်ႇၶိုၼ်းတၢင်းၼမ်ၵေႃႈမီးယူႇ။
ပၢင်ႁူပ်ႉထူပ်း ၸုမ်းမွၵ်ႇၵွၼ်မိူင်းၵွၵ်ႇ
" ႁူင်းႁဵၼ်းၼိုင်ႈလင် တေလႆႈမီး ႁူင်းတူၺ်းလိၵ်ႈၵူႈလင် ႁူင်းႁဵၼ်းဢမ်ႇမီးႁူင်းတူၺ်းလိၵ်ႈၼၼ်ႉ မၼ်းမိူၼ် ႁိူၼ်းဢမ်ႇမီးၽၵ်းတူဝႆႉယူႇ ၊ ၵၢၼ်ႁဵၼ်းၵၢၼ်သွၼ်ဢၼ်ဝႃႈၼၼ်ႉ တီႈၼမ်သုတ်းမၼ်း ၶူးမၼ်းသွၼ်ပၼ်လႆႈတီႈလုၵ်ႈႁဵၼ်း 25% ၵူၺ်း လိူဝ်သေၼၼ်ႉ ႁႃလႆႈၼႂ်း ႁူင်းတူၺ်းလိၵ်ႈ 25% ၊ တႃႇတေမီးတၢင်းႁူႉတၢင်းမေႃဢၼ်ဝႃႈၼၼ်ႉၵေႃႈ တေလႆႈႁႃလဵပ်ႈႁဵၼ်းႁူႉဢဝ်ၸွမ်း တူင်ႇဝူင်းၵူၼ်းလႄႈ ၸွမ်းတီႈဢၼ်ႁဝ်းယူႇၵိၼ်သဝ်းသမ်ႉ 50% ၼၼ်ႉယဝ်ႉ ၊ ဝၢၼ်ႈမိူင်းမိူဝ်းၼႃႈ ေတပဵၼ်ၸိူင်ႉႁိုဝ်မႃး တေတူၵ်းတဵမ်ႇႁႃး တေၶိုၼ်ႈယႂ်ႇ ဢၼ်ဝႃႈၼၼ်ႉ မၼ်းယူႇတီႈ ၵၢၼ်ႁဝ်းၵေႃႇ သၢင်ႈ ႁၢင်ႈႁႅၼ်းဝႆႉဝၼ်းမိူဝ်ႈၼႆႉ ၼၼ်ႉယဝ်ႉ ၊ ႁူင်းတူၺ်းလိၵ်ႈၼႆႉ မၼ်းလွင်ႈယႂ်ႇ လမ်လွင်ႈတေႉတေႉ ႁူင်းတူၺ်းလိၵ်ႈလႄႈ ႁူင်းႁဵၼ်း တေလႆႈယူႇၸပ်းၵၼ်တႃႇသေ သင်မီး ၼမ်ႉၵေႃႈတေလႆႈမီး ပႃ သင်မီးပႃၵေႃႈ တေလႆႈမီးၼမ်ႉ ပေႃးပဵၼ်ၸိူင်ႉၼၼ် မၼ်းၸွင်ႇ မီးလွင်ႈမူတ်းသႂ်ႇလီလႄႈ မၼ်းၸင်ႇမီး ၼမ်ႉတွၼ်း ၵတ်းယဵၼ်ၸႂ်လီမႃး။
ၽူႈလူလိၵ်ႈဢၢၼ်ႇလိၵ်ႈၼမ်ၼမ်ၼႆႉ မၼ်းတိုၼ်းတေလႆႈပဵၼ်ၽူႈႁၵ်ႉဝၢၼ်ႈႁၵ်ႉမိူင်းလႄႈ ၽူႈၶႂ်ႈပူၵ်းပွင်ဝၢၼ်ႈမိူင်းၵူႈၵေႃႉ ဝၼ်းမိူဝ်ႈၼႆႉ ၵွပ်ႈၵူၼ်းၼုမ်ႇတႆးႁဝ်း ဢမ်ႇမီးတီႈ ႁူင်းတူၺ်းလိၵ်ႈ ဢမ်ႇမီးတီႈ လူဢၢၼ်ႇလိၵ်ႈလႄႈ ဢဝ်ပဵၼ်ၵူၼ်းငိူဝ်ႈ ဢဝ်ပဵၼ်ၵူၼ်းၸႂ်ႉပိူၼ်ႈလႄႈ ပဵၼ်ၶီႈယႃ ၵႂႃႇပႅတ်ႈ " ၼႂ်းပၢင်ႁူပ်ႉထူပ်းၵၼ် ၸုမ်းမွၵ်ႇၵွၼ် ၼၼ်ႉၶႃႈႁဝ်း သႅင်ႈသိုၵ်းလႆႈလၢတ်ႈ ပၼ်ၵၢၼ်တၢင်း ႁူႉ Sharing ၵၼ်ၵႂႃႇယူႇ။
ပၢင်ႁူပ်ႉထူပ်း ၸုမ်းမွၵ်ႇၵွၼ်မိူင်းၵွၵ်ႇ
ထိုင်မႃး ဝၼ်းထီႉသွင် လႆႈဢွၼ်ၵၼ်ၶပ်းပပ်ႉလႄႈ လႆႈဢွၼ်ၵၼ်ၶိုၼ်းသႂ်ႇမၢႆပပ်ႉတေႃႇ ၵႂႃႇယူႇ။ တႃႇတေၶပ်ႉပပ်ႉ ၼႆႉၵေႃႈ ၸွမ်းလူၺ်ႈၵူႈတီႈတီႈ ၵူႈမိူင်းမိူင်း ပိူၼ်ၸႂ်ႉတိုဝ်းၼၼ်ႉ ႁဝ်းၶႃႈ ၵေႃႈ လႆႈဢွၼ်ၵၼ် Sharing ၵၼ်ၵႂႃႇသေ ဢွၼ်ၵၼ်လႆႈၸႂ် ၸႂ်ႉတိုဝ်း လၢႆးၶပ်းပပ်ႉႁူင်းတူၺ်းလိၵ်ႈ DDC ၵႂႃႇယူႇ။
- သႅင်သိုၵ်း
- ShanStateDefenceArmy


text:
Friday, January 25, 2019
မႂ်ႇသုင်ပီႈၼွင်ႉတႆးႁဝ်းၶဝ်တင်းသဵင်ႈ ဝၼ်းမိူဝ်ႈၼႆႉ ၸဝ်ႈတႆးၼုမ်ႇ တေဢဝ်တၢင်းသွပ်ႉဝွႆး တွၼ်ႈတႃႇၶွမ်း
မႃးၽၢၵ်ႇတွၼ်ႈပၼ်ပီႈၼွင်ႉႁဝ်းၶဝ်၊ ၼၼ်ႉတႄႉပဵၼ် ၶိူင်ႈၶႃႈမႅင်း Smadav 12.5 Update 2019 ၼၼ်ႉၼႆယဝ်ႉ
ဢၼ်ၼႆႉ ၸႂ်ႉတိုဝ်းငၢႆႈ သႅၼ်းဢမ်ႇယႂ်ႇ ၊ ၸႅတ်ႈပၼ် မိူဝ်ႈသဵပ်ႇ USB ၊ သၢင်ႇထုၵ်ႇတႃႇၶွမ်းၵူႈသႅၼ်း
မိူဝ်ႈဢွၼ်တၢင်းၵေႃႈ ယၢမ်ႈတၢင်ႇပၼ်ယူႇ၊ ၵူၺ်းၵႃႈ ၼႆႉပဵၼ် Update ဢၼ်ဢွၵ်ႇ ၼႂ်း 2019 ၼႆယဝ်ႉ
ယွၼ်ႉၼၼ် သင်ဝႃႈသူၼ်ၸႂ် ၶႂ်ႈၸႂ်ႉတူၺ်း ဢမ်ႇၼၼ် ၸိူဝ်းမီးယဝ်ႉၼၼ်ႉ သင်ၶႂ်ႈၸႂ်ႉဢၼ်
ဢွၵ်ႇလိုၼ်းသုတ်း ၼႂ်းပီ 2019 ၼႆႉၼႆၵေႃႈ ၸၼ်ဢဝ်လႆႈတီႈလိင်ႉတႂ်ႈၼႆႉတႃႉ
Subscribe to: Post Comments (Atom)


text:
ၽိုၼ်တၢမ်းငဝ်းလၢႆးၵဝ်ႉငဝ်ႈသုၼ်ႇလႆႈၵူၼ်းၸိုင်ႈတႆး
ဝၼ်းထိ 25/2/2021
သိုၵ်းမၢၼ်ႈတဵၵ်းၸႂ်ႉၵူၼ်းဝၢၼ်ႈၼႂ်းၸိုင်ႈတႆးပွတ်းဢွၵ်ႇဢွၵ်ႇၼႄၵၢင်ၸႂ်ၵမ်ႉထႅမ်ၶဝ်
မိူဝ်ႈဝၼ်းထိ 19 လႄႈ 23/2/2021 ၼၼ်ႉသိုၵ်းမၢၼ်ႈတဵၵ်းၸႂ်ႉၵူၼ်းဝၢၼ်ႈလၢႆလၢႆႁဵင်ၼႂ်းသီႇၸႄႈဝဵင်းၼႂ်း ၸိုင်ႈတႆးပွတ်းဢွၵ်ႇႁႂ်ႈဢွၵ်ႇၼႄၵၢင်ၸႂ်ၵမ်ႉထႅမ်လွင်ႈၶဝ်ယိုတ်းဢႃႇၼႃႇ/ဢၢမ်းၼၢတ်ႈမိူဝ်ႈဝၼ်းထိ 1/2/2021 ၼၼ်ႉ။
ပၢင်ဢွၵ်ႇၼႄၵၢင်ၸႂ်ၵမ်ႉထႅမ်သိုၵ်းမၢၼ်ႈၼၼ်ႉၸတ်းမိူဝ်ႈဝၼ်းထိ 19/2/2021 ႁဵတ်းၼႂ်းၸႄႈဝဵင်း မိူင်း သၢတ်ႇ၊မိူင်းတူၼ်လႄႈမိူင်းၽျၢၵ်ႈ၊တဵၵ်းၸႂ်ႉပီႈၼွင်ႉလႃးႁူႇ၊ဢႃႇၶႃႇလႄႈတႆးယိပ်းတင်းတုင်း/ ၸွမ် ပိဝ် မၢၼ်ႈ၊ၶႅပ်းႁၢင်ႈၸွမ်သိုၵ်းလူင်မိၼ်းဢွင်ႇလၢႆႇၸိူဝ်းၼႆႉသေဢွၵ်ႇၼႄၵၢင် ၸႂ်ပႆၸွမ်း သဵၼ်ႈတၢင်း လႄႈႁႂ်ႈ ဢွၼ်ၵၼ်ႁွင်ႉ သႅၼ်ႇဝႃႈ “တႃႇႁႂ်ႈဝၢၼ်ႈမိူင်းၼိမ်သဝ်းလႄႈမီးလွင်ႈငမ်းယဵၼ် ….. ပဵၼ်ပုၼ်ႈ ၽွၼ်းႁဝ်း” တႃႇဢဝ် ၽွၼ်းၵၢၼ်လိူၵ်ႈဢၼ်ဢမ်ႇၸိုၼ်ႈသႂ်ဢွၵ်ႇၼႄ ….. ပဵၼ်ပုၼ်ႈၽွၼ်းႁဝ်း” ၸဵမ်ၸိူဝ်းၼႆႉ။
ၼွၵ်ႈသေၼၼ်ႉၵူၼ်းဝၢၼ်ႈယင်းလႆႈထုၵ်ႇတဵၵ်းတဵင်ႁႂ်ႈႁွင်ႉသႅၼ်ႇဝႃႈ “ပိူဝ်ႈတႃႇမႅတ်ႇပႅင်းပႂ်ႉပႃးၸိူဝ်ႉၸၢတ်ႈသႃႇသၼႃႇ” ဢၼ်ပဵၼ်ၶေႃႈႁိၵ်ႈႁွင်ႉၸုမ်းၸၢဝ်းပုတ်ႉဢၼ်မီးပၢႆဝူၼ်ႉႁၢဝ်ႈႁႅင်းၸိူဝ်းၼၼ်ႉပဵၵ်ႉ သမ်ႉဝႃႈၵူၼ်းဝၢၼ်ႈၶဝ်ပဵၼ်ပီႈၼွင်ႉလႃးႁူႇလႄႈဢႃႇၶႃႇၸိူဝ်းၼပ်ႉယမ်သႃႇသၼႃႇၶရိတ်ႉၵေႃႈယဝ်ႉ။
သိုၵ်းမၢၼ်ႈၸႂ်ႉၸုမ်းပျီႇတုၸိတ်ႉ ဢၼ်မၼ်းၵုမ်းၵမ်ၼႂ်းဝဵင်းလႂ်ဝဵင်းၼၼ်ႉတဵၵ်းႁႂ်ႈၵူၼ်းဝၢၼ်ႈဢွၵ်ႇ ၼႄ ၵၢင်ၸႂ်ၵမ်ႉထႅမ်ၶဝ်။ ၸုမ်းပျီႇတုၸိတ်ႉၶဝ်ၵေႃႈ ၸီႉသင်ႇႁႂ်ႈၵူၼ်းဝၢၼ်ႈဢၼ်ယူႇၼႂ်းပိုၼ်ႉတီႈၶဝ် ၵႂႃႇၶွၼ်ႈ တုမ် ၵၼ်ၼႂ်းဝဵင်းယၢမ်း 9 မူင်းၵၢင်ၼႂ် မိူဝ်ႈဝၼ်းထိ 19/2/2021 ၼၼ်ႉယဝ်ႉ။
ၵူၼ်းဝၢၼ်ႈၼႂ်းမိူင်းသၢတ်ႇ ၺႃးၸုမ်းပျီႇတုၸိတ်ႉၶဝ်တဵၵ်းၶၢၼ်းၵႂႃႇၼိုင်ႈႁိူၼ်းၼိုင်ႈၵေႃႉ မွၵ်ႈ 20 ဝၢၼ်ႈ ပိူဝ်ႈတႃႇၵႂႃႇၶွၼ်ႈတုမ်ၵၼ်ၼႄၵၢင်ၸႂ်ၵမ်ႉထႅမ်သိုၵ်းမၢၼ်ႈ။ ၵူၼ်းဝၢၼ်ႈၺႃးၸုမ်းပျီႇတုၸိတ်ႉ ၶဝ်လွၵ်ႇ ငိုတ်ႈဝႃႈ သင်ဝႃႈဢမ်ႇၵႂႃႇတေဢမ်ႇလႆႈယူႇၼႂ်းဝၢၼ်ႈ။ ၽွင်းသိုၵ်းမၢၼ်ႈႁႂ်ႈၵူၼ်းမိူင်းဢွၵ်ႇ ၼႄၵၢင်ၸႂ် ၵမ်ႉထႅမ်ၶဝ်ၼၼ်ႉ ၵူၼ်းၼႂ်းဝဵင်းမိူင်းသၢတ်ႇၶဝ် ၺႃးႁၢမ်ႈတၢပ်ႈ ဢမ်ႇႁႂ်ႈဢွၵ်ႇၼႄ ၵၢင်ၸႂ် ၼိူဝ်သဵၼ်ႈတၢင်း သေ သင်ဝႃႈမီးၽႂ်ဢွၵ်ႇၼႄၵၢင်ၸႂ် တၵ်းလႆႈၺႃးၺွပ်း ၼႆယဝ်ႉ။
ပၢင်ၼႄၵၢင်ၸႂ်ၵမ်ႉထႅမ်သိုၵ်းမၢၼ်ႈၼႂ်းမိူင်းသၢတ်ႇၼၼ်ႉမီးၵူၼ်းမွၵ်ႈ 2,000 ၵေႃႉ ၼိုင်ႈၵေႃႉ လႂ် လႆႈငိုၼ်း မွၵ်ႈ 2,500 -3,000 ၵျၢပ်ႈ။ လဵင်ႉပႃးၶဝ်ႈထႅင်ႈ။ တီႈၶွၼ်ႈတုမ်ၵၼ်ၼၼ်ႉမီး ၸၢဝ်းလႃးႁူႇ ဢၼ် ယူႇၼႂ်းပႃႇတီႇ သၢင်ႇသီႈ ၵေႃႉၼိုင်ႈ မွၵ်ႇလၢတ်ႈၶေႃႈၵႂၢမ်းဝႃႈ ၽႂ်ဢမ်ႇၵမ်ႉထႅမ်သိုၵ်းမၢၼ်ႈဢၼ်ယိုတ်း ဢႃႇၼႃႇ/ ဢၢမ်း ၼၢတ်ႈၼႆႉ မၼ်းပဵၼ်ၵူၼ်းႁၵ်းလင်ဝၢၼ်ႈမိူင်း ဝႃႈၼႆ။
တီႈမိူင်းတူၼ်တႄႉ မီးၽူႈဢွၼ်ႁူဝ်ပျီႇတုၸိတ်ႉၼႃးၵွင်းမူးၵေႃႉၼိုင်ႈ ၸီႉသင်ႇႁႂ်ႈၵူၼ်းဝၢၼ်ႈၵႂႃႇႁူမ်ႈ ပၢင် ၼႄ ၵၢင်ၸႂ်ၵမ်ႉထႅမ်သိုၵ်းမၢၼ်ႈ။ ၵူၼ်းဝၢၼ်ႈမၢင်ၸိူဝ်းလႆႈငိုၼ်း 5,000 ၵျၢပ်ႈ မၢင်ၸိူဝ်းလႆႈ 20,000 ၵျၢပ်ႈ။
ၼႂ်းငဝ်းႁၢင်ႈသဵင် (Video) ပၢင်ၼႂ်ၵၢင်ၸႂ်တီႈမိူင်းသၢတ်ႇဢၼ်ဢွၵ်ႇတၢင်း ဢွၼ်ႊလၢႆႊ (ၾဵတ်ႊပုၵ်ႊ) ၼၼ်ႉ ၵူၼ်းဝၢၼ်ႈၶဝ်လႆႈငိၼ်းၵၼ်ဝႃႈ “ႁွင်ႉႁႅင်းႁႅင်း” “ပေႃးသူဢမ်ႇႁွင်ႉတေလႆႈၺႃးၺွပ်း” ဢမ်ႇႁႂ်ႈသူမႃးပႆ၊ ႁႂ်ႈသူမႃးႁွင်ႉၵူၺ်း”
တီႈမိူင်းၽျၢၵ်ႈ မီးႁူဝ်ၼႃႈပျီႇတုၸိတ်ႉ ၼမ်ႉယုမ်း ၸတ်းႁႂ်ႈလႃးႁူႇလႄႈဢႃႇၶႃႇ မွၵ်ႈ 100 ၵႂႃႇႁူမ်ႈ ၼႄ ၵၢင်ၸႂ် ၵမ်ႉထႅမ်သိုၵ်းမၢၼ်ႈ။ ၵူၼ်းဝၢၼ်ႈၸိူဝ်းၵႂႃႇႁူမ်ႈပၢင်ၼႄၵၢင်ၸႂ်ၼၼ်ႉ ၼိုင်ႈၵေႃႉလႂ်လႆႈငိုၼ်း 6,000 ၵျၢပ်ႈ။
မိူဝ်ႈဝၼ်းထိ 23/2/2021 ၼၼ်ႉ ၵူၼ်းၼႂ်းပႃႇတီႇသၢင်ႇသီႇၵေႃႉၼိုင်ႈၸတ်းပၢင်ၵမ်ႉထႅမ်သိုၵ်းမၢၼ်ႈ ယိုတ်း ဢႃႇၼႃႇ/ဢၢမ်းၼၢတ်ႈ တီႈမိူင်းၶၢၵ်ႇ ဢၼ်မီးတၢင်းႁွင်ႇၵဵင်းတုင်သေ လၢတ်ႈတီႈၵူၼ်းတႆး၊ ဢႃႇၶႃႇလႄႈ လႃးႁူႇ ၶဝ်ဝႃႈ ပေႃးၽႂ်ၵႂႃႇႁူမ်ႈတေလႆႈငိုၼ်း 5,000 ၵျၢပ်ႈ။ ၵူၼ်းဝၢၼ်ႈတီႈမိူင်းၶႃ မွၵ်ႈ 50 ၵေႃႉၵႂႃႇႁူမ်ႈ ၵွပ်ႈဢမ်ႇႁူႉဝႃႈ ပဵၼ်လွင်ႈတေၵမ်ႉထႅမ်သိုၵ်းမၢၼ်ႈ သင်ႁူႉတႄႉတေဢမ်ႇႁူမ်ႈ ၼႆယဝ်ႉ။
ၼႂ်းမိူင်းတႆးပွတ်းဢွၵ်ႇၼႆႉပဵၼ်ပိုၼ်ႉတီႈဢၼ် သိုၵ်းမၢၼ်ႈၶႂၢၵ်ႈသိုၵ်း ၵုမ်းၵမ်ဝႆႉၼႅၼ်ႈၼႃ။ မီးတပ်ႉငဝ်ႈ ငုၼ်း ၵုမ်းၵမ်ၽႅၼ်ၵၢၼ်ယၼ်ႇသိုၵ်း 14 တီႈမိူင်းသၢတ်ႇလႄႈ တပ်ႉငဝ်ႈငုၼ်းၵုမ်း ၵမ် ၽႅၼ်ၵၢၼ်ယၼ်ႇ သိုၵ်း 18 တီႈမိူင်းၽျၢၵ်ႈ။ ပႃႈတႂ်ႈတပ်ႉၸိူဝ်းၼႆႉမီးတပ်ႉၵွင် 10 တပ်ႉၵွင်။ တပ်ႉၸိူဝ်း ၼႆႉယူႇပႃႈတႂ်ႈတိူင်း သိုၵ်းသၢမ်ၸဵင်ႇ ဢၼ်ပၵ်းဝႆႉတီႈၵဵင်းတုင် တီႈဢၼ်မီးၵူၼ်းမိူင်း ၼမ်လၢႆဢွၵ်ႇၼႄ ၵၢင်ၸႂ်သၢၼ်ၶတ်း သိုၵ်းမၢၼ်ႈဢၼ်ယိုတ်းဢႃႇၼႃႇ/ ဢမ်းၼၢတ်ႈၸိုင်ႈမိူင်း ၼၼ်ႉယဝ်ႉ။
ၶဝ်ႈတူၺ်းႁၢင်ႈၽႅၼ်ႇလိၼ်/တီႈမၼ်း တီႈၼႆႈ ၶႃႈ
တွင်ႈထၢမ်
ၸၢႆးႁေႃသႅင် +66: 94-728-6696 (တႆး၊ ဢင်းၵိတ်း)
ၸၢႆးယွတ်ႈလိုၼ်း +66: 97-173-1530 (တႆး၊ မၢၼ်ႈ)
PDF Files:


text:
Saturday, May 19, 2012
ႁူမ်ၸူမ်းထိုင်ၸူး ဝၼ်းႁပ်ႉၸုမ်ႈၶူးၸဝ်ႈႁတ်းႁၢၼ်တႆး
မိူဝ်ႈဝၼ်းထိ 13 ဝၼ်းဢႃးတိတ်ႉလႄႈ ပဵၼ်ဝၼ်းသိၼ်လူင်မီးမင်ၵလႃႇ ပဵၼ်ဝၼ်းဢၼ်လီ ႁူမ် ၸူမ်းၸွမ်းတႃႇၵေႃႉႁတ်းႁၢၼ်သႃႇသၼႃႇ တႆးႁဝ်းၼႆၵေႃႈဝႃႈလႆႈၶႃႈယဝ်ႉ၊ ဝၼ်းမိူဝ်ႈၼႆႉ ပဵၼ်ဝၼ်းပွႆးႁပ်ႉၸုမ်ႈၶူးတီႈၸၼ်ႉၸွမ် မႁုၸုလႃးလူင်းၵွၼ်းရႃႇၸဝိထယႃးလႆး ဝၢင်းၼွႆႉ ၸေႈဝဵင်းဢယုထ ယႃး ၸိုင်ႈထႆးသေ ၼႂ်းဝၼ်းပွႆးႁပ်ႉၸုမ်ႈၶူးၼႆႉ မီးပီႈၼွင်ႉတႆးႁဝ်းၶဝ် ၸဵမ်တီႈၸမ်တီႈၵႆ ၸိူဝ်းယူႇ ၼႂ်းမိူင်းထႆးလႄႈ မိူင်းတႆးလႆႈမႃးၶဝ်ႈႁူမ်ႈၵႂုႇတေ လႆႈဝႃႈပဵၼ်ဢၼ်ၼမ်လူၼ်ႉၵိုၼ်းၼႃႇသေၵူႈပီပီ ၼႂ်းၵႃႈယၢမ်ႈမီးမႃး ပွႆးႁပ်ႉၸုမ်ႈၶူးၼၼ်ႉၼႆၶႃႈယဝ်ႉ၊ ဝၼ်းပွႆးမိူဝ်ႈၼႆႉ ႁူဝ်ၵူၼ်းတေမီးမွၵ်ႈပႅတ်ႇႁဵင် ၵဝ်ႈႁဵင်ၸမ် ၼမ်ၵိုၼ်းလိူဝ်ႁႅင်းၼႃႇ တွၼ်ႈတႃႇတေလိုဝ်ႈႁိူဝ်ႉလိုဝ်ႈၸႂ်ၵူၺ်း တူၺ်းၵႂုႇတႂ်ႈတူၼ်ႈမႆႉ ႁႅင်ႈႁဵဝ်ႇ ယင်းဢမ်ႇၵိုတ်းဢမ်ႇလိူဝ် တီႈတႂ်ႈတူၼ်ႈမၢၵ်ႇၶိူဝ်ၵူၺ်းၵေႃႈ တေႃႇတေဢမ်ႇၵိုတ်းႁိုဝ် ဢမ်ႇ ႁူႉ သင်ဝႃႈတူၼ်ႈမၼ်းယႂ်ႇ *_*
မိူဝ်ႈဝၼ်းဢႃးတိတ်ႉၵၢင်ၼႂ်ၸဝ်ႉမိူင်းလႅင်း ပီႈၼွင်ႉၸိူဝ်းဢၼ်တေဝႅင်းၵႃႈပၼ်ၵွင် တွၼ်ႈတႃႇတေ ၶျလွင်ႁူမ်ၸူမ်းၸွမ်း ၼႂ်းပၢင်ပွႆးႁပ်ႉၸုမ်ႈၶူးၼၼ်ႉၼႆၵေႃႈ ဢွၼ်ၵၼ်တိုၼ်ႇတဵၼ်ႈ ပဵၼ်သဵၼ်ႈပဵၼ် သၢႆသေမႃးတုမ်ၵၼ်တီႈဝတ်ႉမႂ်ႇ မၢင်ၸိူဝ်းမၢင်ၸိူဝ်းၼႆၵေႃႈ မႃးသေႃႉမႃးၼွၼ်းတီႈဝတ်ႉမႂ်ႇၶင်ႉၶိုၼ်း ၵွပ်ႈဝႃႈၵူဝ်တူၵ်းလိုၼ်းၼႆ၊ ယွၼ်ႉၼၼ်တေလႆႈဝႃႈပီႈၼွင်ႉႁဝ်းၶဝ် သႂ်ႇၸႂ်သႂ်ႇၶေႃးတူၺ်းၼႃႈၽႂ်ၽႂ် ၵေႃႈ ၸႂ်မၼေႃးပေႃးၵတ်းယဵၼ်မူၼ်ႈသိူဝ်းလူင်ၵၼ်ၵႂုႇၵူႈၵေႃႉၼႆၶႃႈဢေႃႈ၊ ထိုင်မႃးၵၢင်ၼႂ် မွၵ်ႈ (7)မူင်း ၸဵမ်သဵင်ၵွင်သဵင်မွင်းၵေႃႈ မေႃးပၼ်းဢူၼ်မႃး-ၺူင်းၺူင်းသေ ၼေပၼ်သၢႆငၢႆဝႃႈတေဢွၼ် ၵၼ်ၵႂုႇၼႆယဝ်ႉ ၼႆၶႃႈလႄႈ ပီႈၼွင်ႉၸိူဝ်းမႃးၽႅဝ်ၼၼ်ႉၵေႃႈ ဢွၼ်ၵၼ်ၶိုၼ်ႈၶီႇၼိူဝ်လူတ်ႉ ႁင်းၽႂ် ႁင်းမၼ်း ၸွမ်းၼင်ႇလႆႈပၼ်သဵၼ်ႈမၢႆဝႆႉၼၼ်ႉသေ ၵႂုႇၼင်ႇတီႈၸိုဝ်ႈႁဝ်းဢၼ်တိတ်ႇဝႆႉ တီႈလႂ် တီႈၼၼ်ႈယူႇၶႃႈယဝ်ႉ၊ ထိုင်မႃး (7) မူင်းပၢႆပၢႆ လူတ်ႉထူဝ်း(လူတ်ႉယႂ်)လူင် ၸဵတ်းလမ်းႁဝ်းၶႃႈ လႆႈၶပ်ႉတမ်းၵၼ်ပဵၼ်သၢႆၵၼ်လူင်ၵႂုႇ ၽႂ်ႁၼ်ၵေႃႈပေႃးလေႇယၵ်ႉ ၽႂ်လႆႈငိၼ်းသဵင်ႈၵွင်သဵင်မွင်း ၵေႃႈ ပေႃးၶႂ်ႈတၵ်ႉထၢမ်သေ ပဵၼ်ဢၼ်တီႈၸၼ်ၸႂ်ပီႈၼွင်ႉထႆးၶဝ်ဝႆႉယူႇ၊ ၶၢဝ်းတၢင်းၵႆၵဝ်ႈသိပ်း ၸမ်ပၢၵ်ႇၵီးလူဝ်း လူတ်ႉထူဝ်းႁဝ်းၶႃႈၼႆၵေႃႈ ဢမ်ႇငေႃႈဢမ်ႇငႄႈ ဢမ်ႇဝႄႈၶဝ်ႈတီႈလႂ်သေလတ်း လူၼ်ႉပူၼ်ႉမႃးထိုင်တီႈ ပၢင်ႁပ်ႉၸုမ်ႈၶူး ၵႃႈတီႈၸၼ်ႉၸွမ်လူင် မႁႃၸုလႃးလူင်းၵွၼ်း ရႃႇၸဝိထယႃးလႆး ယဝ်ႉလီငၢမ်း ၸိူဝ်းပီႈၼွင်ႉတႆးႁဝ်းမၢင်ၸိူဝ်းၵေႃႈ ဢၢမ်းဢေႃးလႄႈပေႃးႁၢၼ်ႉ ၸႂ်လူင်ၵႂုႇ ဝႃႈတီႈပၢင်ႁပ်ႉၸုမ်ႈၶူးဢၼ်ဝႃႈၼႆႉ ပဵၼ်တီႈၼႆႈယဝ်ႉၼေႃ ၼႆၵိုမ်းၸႂ်ၽႂ်မၼ်းဝႆႉယူႇၶႃႈ ယဝ်ႉ၊ ဝၢႆးသေႁွတ်ႈမႃးထိုင်တီႈထိုင်တၢင်း ၸိူဝ်းၼုမ်ႇႁၢႆးယိင်းလႄႈ မႄႈၶၢဝ်ႉၼုမ်ႇႁဝ်းၶဝ်ၵေႃႈ ဢွၼ်ၵၼ်မႃးဝၢင်းၵွင်ဝၢင်းမွင်း ၸဵမ်ၽွင်းလူၺ်ႈၶိူင်ႈၸၢၵ်ႈသင်သင်တၢင်းသဵင်ႈသေ ဢွၼ်ၵၼ်မႃးၵႃႈ ပၼ်ႇၵွင်ၸွမ်းၵၼ် မူၼ်ႈမူၼ်ႈသိူဝ်းသိူဝ်းယူႇၶႃႈယဝ်ႉ။
ၶေႃႈတူၵ်းယွၼ်းၼႂ်းၵႄႈၸူမ်းသိူဝ်း
ၼႂ်းပၢင်ပွႆးႁပ်ႉၸုမ်ႈၶူးပီၼႆႉ တၢင်းမူတ်းၽူႈၸဝ်ႈၵတ်ႉၶႅၼ်ႇသေ လႆႈႁပ်ႉၸုမ်ႈၶူးၼၼ်ႉမီးယူႇ 3,600 ၸဝ်ႈ/ၵေႃႉၼႆၶႃႈယဝ်ႉ၊ ၼႂ်းၵႃႈႁူဝ်ၵူၼ်းသၢမ်ႁဵင်ပၢႆၼၼ်ႉ မီးပႃးဝႆႉၵူႈမိူင်းမိူင်း မိူၼ်ၸိူင်ႉၼင်ႇ မိူင်းလၢဝ်း၊ မိူင်းၵမ်ႇပူးၶျုး(ၵမ်ပေႃးတီးယႃး)၊ မိူင်းဝႅတ်ႉၼၢမ်း(ပီယၼၢမ်) မိူင်းပင်းၵလႃးတိတ်ႉ၊ မိူင်းဢိၼ်းတိယ၊ မိူင်းသီရိလင်ၵႃႇ(မိူင်းသီႇႁူဝ်ႇ)၊ မိူင်းၶေႇ၊ မိူင်းမၢၼ်ႈ လႄႈ တင်းမိူင်းလၢႆလၢႆ မိူင်းၶႃႈယဝ်ႉ၊ မိူင်းပဵၼ်လၢႆလၢႆမိူင်း ဢွၼ်ၵၼ်ၵိူင်းမႃးႁဵၼ်းဢဝ် တၢင်းႁူႉတၢင်းမေႃတီႈ ၸၼ်ႉၸွမ် မႁႃၸုလႃးၼႆႉၵေႃႈတေလႆႈဝႃႈပဵၼ်တၢင်ႈၶိုၼ်ႈယႂ်ႇၶွင် ၸၼ်ႉၸွမ်မႁုၸုလႃးလူင်းၵွၼ်း ၼႆၶႃႈယဝ်ႉ၊ ၼႂ်းၵႃႈၽူႈၵတ်ႉၶႅၼ်ႇသၢမ်ႁဵင်ႁူၵ်ႉပၢၵ်ႇပၢႆ ဢၼ်ပဵၼ်ၸိူဝ်ႉသၢႆပီႈၼွင်ႉတႆး ၸိူဝ်းပဵၼ်ၸဝ်ႈတႆးႁဝ်းၶဝ် ၼႆၵေႃႈ လႆႈၶဝ်ႈပႃးမႃးယူႇ ႁႃႈၸဝ်ႈလႄႈသၢမ်ၸၢႆးၶႃႈယဝ်ႉဢေႃႈ။
သင်ၶတႆးႁဝ်းၶႃႈဢၼ်ႁပ်ႉၸုမ်ႈၶူးမီးယူႇ(5) ၸဝ်ႈလႄႈသၢမ်ၸၢႆးၼၼ်ႉ
႑ႉ ၸဝ်ႈၶူးၼေႃႇလႅင်း ၸဝ်ႈတေၸၺႃႇၼ ဝဵင်းလၢႆးၶႃႈ ပၢႆးပုတ်ႉထ (ၶၼၿုတ်ႉထသၢတ်ႇ)
႒ႉၸဝ်ႈၶူးဝူင်းလိူၼ် ၸဝ်ႈဝိၸိတ်ႉတ(ၼမ်ႉလၼ်ႈ) ဝဵင်းသီႇပေႃႉ ပၢႆးပုတ်ႉထ (ၶၼပုတ်ႉထသၢတ်ႇ)
႓ႉၸဝ်ႈၶူးဝၼ်းသႂ် ၸဝ်ႈဝၼ်ၼသီရိ မိူင်းပၼ်ႇ ပၢႆးၶူး (ၶၼၵရုသၢတ်ႇ)
႔ႉၸဝ်ႈၶူးမႁႃႇယဵၼ်ႇ ၸဝ်ႇရႃႇၸိင်ႇတ မိူင်းၸၢင် မိူင်းသူႈ ပၢႆးၶူး (ၶၼၵရုသၢတ်ႇ)
႕ႉၸဝ်ႈၶူးဢုၸိင်ႇၼ လၢင်းၶိူဝ်း ပၢႆးမၼုသ် (ၶၼမၼုသၢတ်ႇ)
႑ႉၸၢႆးဝၼ်းသႅင် ႁၢႆးယႃႈ ဝဵင်းတူၼ်ႈတီႈ ပၢႆးၶူး (ၶရုသၢတ်ႇ)
႒ႉၸၢႆးၸွမ် ဝဵင်းလၢႆးၶႃႈ ပၢႆးမၼုသ် (ၶၼမၼုသၢတ်ႇ)
႓ႉၸၢႆးသုထိပ်ႉ ဝဵင်းၵဵင်းတုင် ပၢႆးၶူး (ၶရုသၢတ်ႇ)ၸိူဝ်းၼႆႉၶႃႈယဝ်ႉ။
Posted by TSUSA
Subscribe to: Post Comments (Atom)


text:
ပွင်ႇလႅင်းထိုင် တၵႃႇသတ်ႉထႃး ပီႈၼွင်ႉတႆး ၵူႈတီႈꧦ ဢၼ်လႆႈတူၺ်းၸွမ်းတီႈ Website: Tai Sangha University Students' Association, Bangkok တၢင်းသဵင်ႈ။
မိူဝ်ႈဝၼ်းတီႈ 22/02/2020 ၼၼ်ႉ၊ သင်ၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ၊ ၸိုင်ႈထႆး လႆႈၸတ်းႁဵတ်းပၢင်ၵုမ်လူင် ၶွပ်ႈ (6) လိူၼ်၊ ဢွင်ႈတီႈ ဝတ်ႉမႂ်ႇတႆး သႃထုပရႃႇတိတ်ႇ ၵိဝ်ႇ 44/1 ယၼ်းၼႃးဝႃး၊ မိူင်းၵွၵ်ႇ၊ ၸိုင်ႈထႆး။
ၼႂ်းပၢင်ၵုမ်ၼၼ်ႉ လႆႈမေး ထတ်း၊ ထွၼ်၊ ထႅမ်၊ ၸိုဝ်ႈ လႄႈ ပၵ်းပိူင် သင်ၶတႆး လုၵ်ႈႁဵၼ်း ၸၼ်ႉၸွမ် မိူင်းၵွၵ်ႇ၊ ၸိုင်ႈထႆး ၼင်ႇႁိုဝ် သင်ၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ၊ ၸိုင်ႈထႆး ပေႃးတေၶိုၼ်ႈယႂ်ႇ မႂ်ႇသုင် မၼ်ႈၵိုမ်းယိုၼ်းယၢဝ်းၵႂႃႇလႆႈၶၢဝ်းႁိုင်ၼႆယဝ်ႉ။
ဢၼ်လႆႈ ထတ်း၊ ထွၼ်၊ ထႅမ် ၵႂႃႇၼၼ်ႉ၊ မိူၼ်ၼင်ႇ ၸိုဝ်ႈ ၽၢႆႇတႆး၊ ၽၢႆႇဢိင်းၵိတ်ႉ-
ၸိုဝ်ႈၵဝ်ႇ ၽၢႆႇတႆး- မုၵ်ႉၸုမ်းသင်ၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ၊ ၸိုင်ႈထႆး
ၸိုဝ်ႈမႂ်ႇ ၽၢႆႇတႆး-- သင်ၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ၊ ၸိုင်ႈထႆး
ၸိုဝ်ႈၵဝ်ႇ ၽၢႆႇဢိင်းၵိတ်ႉ- Tai Sangha University Students' Association, Bangkok, Thailand
ၸိုဝ်ႈၵဝ်ႇ တူဝ်ယေႃႈ ၽၢႆႇဢိင်းၵိတ်ႉ (TSSA)
ၸိုဝ်ႈမႂ်ႇ ၽၢႆႇဢိင်းၵိတ်ႉ- Tai Sangha University Students' Association, Bangkok, Thailand
ၸိုဝ်ႈမႂ်ႇ တူဝ်ယေႃႈ ၽၢႆႇဢိင်းၵိတ်ႉ (TSUSA)
တေႇဢဝ်မိူဝ်ႈဝၼ်းတီႈ 22/2/2020 ၼၼ်ႉ၊ သင်ၶတႆး လုၵ်ႈႁဵၼ်းၸၼ်ႉၸွမ် မိူင်းၵွၵ်ႇ၊ ၸိုင်ႈထႆး လႆႈမၵ်းမၼ်ႈဝႃႈ "တေၸႂ်ႉတိုဝ်း ၸိုဝ်ႈမႂ်ႇၵႂႃႇ"။


text:
လိူၼ်ၼႆႉ သႅပ်ႊထႅမ်ႊပိူဝ်ႊ ဝၼ်းတီႈ 13 တေႃႇထိုင် ဝၼ်းတီႈ 17 ၸၵၸ ၶွင်ႇသီႇသိုၵ်းမၢၼ်ႈ ယိုတ်းမိူင်း တေႁွင်ႉႁူပ်ႉ SSPP/ SSA ပႃႇတီႇမႂ်ႇသုင်ၸိုင်ႈတႆး/ တပ်ႉသိုၵ်းၸိုင်ႈတႆး ပွၵ်ႈၵမ်းသွင် ဝႃႈၼႆ။
ၵမ်းၼႆႉ တေလႆႈႁူမ်ႈၵၼ်တင်း UWSA (ဝႃႉ) လႄႈ NDAA မိူင်းလႃးသေ ၵႂႃႇႁူပ်ႉထူပ်းၸွမ်းၵၼ် ဝႃႈၼႆလႄႈ ယူႇတီႈ SSPP တေလႆႈလၵ်းလႅမ် လႅတ်းသႅဝ်းတႄႉတႄႉ ၸင်ႇတေၶၢမ်ႈပူၼ်ႉလႆႈ မူၵ်ႇသွၵ်းၵၢၼ်မိူင်းၶွင် ၸၵၸ ႁၢင်ႈၺွပ်း ၼၼ်ႉယဝ်ႉၼႆ ႁဝ်းၶႃႈတႄႉ လၢမ်းႁၼ်ထိုင်ဝႆႉ ၸိူင်ႉၼၼ်။
ၸၵၸ ၶွင်ႇသီႇယိုတ်းမိူင်းတႄႉ တေၸႂ်ႉလွၵ်းၵဝ်ႇပိူင်ၵဝ်ႇ တဵၵ်းမိပ်ႇသေ တၢၼ်ႈၶႆႈမိူၼ်ၵဝ်ႇၵူၺ်း။ မႃးလႄႈႁဝ်းတူၵ်း လူင်း ပိူဝ်ႈတႃႇၵိုတ်းတိုၵ်း၊ ႁဝ်းႁူမ်ႈၵၼ် ၵေႃႇသၢင်ႈလွင်ႈငမ်းယဵၼ် ပိူဝ်ႈတႃႇဝၢၼ်ႈမိူင်း တေၶိုၼ်ႈယႂ်ႇၵတ်းယဵၼ်ၼႆႉ သူၶဝ် တေယွမ်းႁပ်ႉလွၵ်းပိူင် တပ်းသိုၵ်းလုၵ်ႈလဵဝ် (တစ်ခုတည်းသော တပ်မတော်)။
ယဝ်ႉၵေႃႈ တေလႆႈၶွတ်ႇၽွတ်ႈ ပူၵ်းတင်ႈပႃႇတီႇပၢႆးမိူင်းသေ လူင်းလိူၵ်ႈတင်ႈ ၶဝ်ႈမႃထိုင် ၼႂ်းသၽႃးတႅၼ်းၽွင်း ဢုပ်ႇ ၵုမ်ၵၢၼ်မိူင်းၵၼ် ၸင်ႇႁူမ်ႈသၢင်ႈမိူင်းႁူမ်ႈတုမ် ဢၼ်ယင်ႇပိုၼ်ႉတီႈ ၻီႊမူဝ်ႊၶရေႊသီႊလႄႈ ၾႅတ်ႊၻရႄႊၼႆ တိုၼ်း တေလၢၵ်ႈၶႃၵၼ် လူင်းၸူးလုၵ်းလဝ် လၵ်းမိူင်း 2008 ယူႇမႅၵ်းမႅၵ်း။
တူဝ်ၼိူဝ်ႉလိုမ်း ဢမ်ႇလိုမ်းၵေႃႈ ၸဝ်ႈၶွၼ်ႉတႄႉ ပေႃႇယူႇ ႁႅမ်ယူႇ ၼင်ႇလွၵ်းၵဝ်ႇ လၢႆးၵဝ်ႇၼၼ်ႉယဝ်ႉ။ ႁူမ်ႈဝႃႈ SSPP ၊ ဝႃႉ လႄႈ မိူင်းလႃး တေလႆႈႁူမ်ႈၶဝ်ႈပၢင်ၵုမ် ၸွမ်းၵၼ်ၼႆသေတႃႉ လွၵ်းၸုၵ်းၵၢၼ်မိူင်းလႄႈ တင်းၽႂ်ႇၶႂ်ႈၵၢၼ်မိူင်းၶဝ် ၸွင်ႇသမ်ႉ မိူၼ်ၵၼ်ႁိုဝ်။
UWSA (ဝႃႉ) ၼႆႉ မၼ်းမၢင်ႇၵိူဝ်း ပူၵ်းတင်ႈ ၸႄႈမိူင်းဝႃႉၼၼ်ႉ ပဵၼ်ဢဵၼ်းဢၢၼ်းသုင်သုတ်း တႃႇတေလႆႈၸႄႈ မိူင်းဝႃႉၼႆႉ မၼ်းတိုၼ်း တေဢမ်ႇၽၢတ်ႇဢွၵ်ႇ ၼႂ်းမိူင်းႁူမ်ႈတုမ်လႃးလႃး ၼႆၵေႃႈ ယၢမ်ႈလၢတ်ႈဢွၵ်ႇ တႅမ်ႈ ဢွၵ်ႇပဵၼ် လၢႆလၢႆၵမ်းယဝ်ႉ။ တေႃႇမိူဝ်ႈလဵဝ် လွၵ်းၸုၵ်းဢၼ်ၼႆႉ ပႆႇႁၼ်လႅၵ်ႈလၢႆႈၵွၼ်ႇ။
NDAA မိူင်းလႃးၵေႃႈ ပိူင်ယႂ်ႇမၼ်း မၼ်းၶႂ်ႈလႆႈၶႂ်ႈပဵၼ် ၼႃႈတီႈပူတ်းပွႆႇႁင်းၶေႃ ဢၼ်ၶဝ်ႈတၢင်းၵၢၼ်ၼၼ်ႉၵူၺ်း။ ပၼ် ႁႃ မိူင်းႁူမ်ႈတုမ်တင်းလူင်ၼၼ်ႉ မၼ်းဢမ်ႇပေႃးဝႆႉၼၵ်း သူၼ်ၸႂ်ၵႃႈႁိုဝ်။
ပေႃးၼႆ လွင်ႈဝႃႈ တိုၼ်းတေဢမ်ႇၽၢတ်ႇဢွၵ်ႇ ၼႂ်းမိူင်းႁူမ်ႈတုမ်ၼၼ်ႉ SSPP ၸွင်ႇႁပ်ႉလႆႈ။ မွၵ်ႈဢၼ်ဝႃႈ မၵ်းမၼ်ႈ ပၼ် ၼႃႈတီႈပူတ်းပွႆႇႁင်းၶေႃၼၼ်ႉလူး ၸွင်ႇတေမႃး ၽဵင်ႇငၢမ်ႇၸွမ်း ၶေႃႈဢဵၼ်းဢၢၼ်းၵၢၼ်မိူင်း SSPP ၼႄႇ။ ဢမ်ႇ ႁပ်ႉ လေႃႇ ဝႃႈၼႆသေတႃႉ။ ဢမ်ႇႁပ်ႉလေႃႇ ဝႃႈၼႆသေလႃႈ ၵူၺ်းၸွင်ႇသမ်ႉ ၸၢင်ႈလၢတ်ႈဝႃႈ ပၼ်ႁႃၵၢၼ်မိူင်း မိူဝ်ႈလဵဝ် ၼႆႉ ပဵၼ်ၾႆးၼႂ်းမၢၼ်ႈ သွင်ၾၢႆႇတႅၵ်ႇယႅၵ်ႈၵၼ်ၵူၺ်း။ ႁဝ်းဢမ်ႇၸၢင်ႈၶဝ်ႈပႃး ႁဝ်းဢမ်ႇပႃး ၾၢႆႇလႂ်ၼႆ ၸွင်ႇႁတ်းလၢတ်ႈ ၸိူင်ႉၼင်ႇ ပီႈၼွင်ႉဝႃႉၼၼ်ႉၼႄႇ လႅပ်ႈဢမ်ႇၸၢင်ႈလၢတ်ႈ။
ၵွပ်ႈဢမ်ႇၸၢင်ႈလၢတ်ႈ ပုတ်းၶၢတ်ႇတႅၵ်ႇလႅင်းလႄႈ ၵႃႈလႆႈလေႃႈလႅၼ်ႈ လေႃႈလႅၼ်ႈ ၼေႇပျီႇတေႃႇယူႇၼႆ လၢႆလၢႆ ၵမ်းဝႃႈ ၼႆသေတႃႉၵေႃႈ ယူႇတီႈၵူၼ်းမိူင်းသမ်ႉ ၵွႆႈယူႇ ၵွႆႈၵႂင်ၵႃး ၸွမ်းမႃးယဝ်ႉ။
ဢမ်ႇၵွႆးဝႃႈ SSPP ၊ RCSS ၶွင်ႇသီႇဢဝ်ၶိုၼ်းၸိုင်ႈတႆးၵေႃႈ ၵႂႃႇယဝ်ႉ ၵႂႃႇထႅင်ႈ ယူႇလၢႆလၢႆပွၵ်ႈ ယွၼ်ႉသင်လႄႈၵႂႃႇ၊ ၵႂႃႇ ဢုပ်ႇတူၵ်းလူင်းသင်ၵၼ်မႃး၊ ၼမ်ႉတွၼ်းၽွၼ်းလီ ၵၢၼ်မိူင်းလႆႈမႃးဢီႈသင် လၢႆလၢႆၵူၺ်းၵူၺ်း ၸဵမ်ၸိူဝ်းၼႆႉ ပေႃးၸၢင်ႈ ႁဵတ်းပၢင်သပ်းၸႅင်ႈၶၢဝ်ႇသေ ပိုတ်ႇပၢၵ်ႈ ႁႂ်ႈၵူၼ်းမိူင်းႁူမ်ႈႁူႉ ငိၼ်းထွမ်ႇၸွမ်းၼႆတႄႉၵေႃႈ ၵူၼ်းမိူင်း ၸိူဝ်း ဢၼ်မုင်ႈမွင်း ၼိူဝ်တပ်ႉသိုၵ်းသွင်ဢၼ်ၼၼ်ႉ တေၸၢင်ႈၵႄႈၸႂ်လႆႈ ယႃၸႂ်လႆႈၽွင်ႈယူႇ။
တပ်းသိုၵ်းဢၼ်ၵိူတ်ႇဢွၵ်ႇ ၼႂ်းၵူၼ်းမိူင်း တပ်ႉသိုၵ်းဢၼ်ႁဵတ်းတႃႇပုၼ်ႈပၢင်ႈၵူၼ်းမိူင်းၼႆႉ ပိူဝ်ႈတႃႇ တေပဵၼ်ၽွၼ်း လီ တီႈၵူၼ်းမိူင်း၊ ၸိူဝ်ႉၶိူဝ်း၊ ဝၢၼ်ႈမိူင်းၼၼ်ႉ လႆႈၵႂႃႇတူၵ်းလူင်း ၶိုင်ပွင်ႁၢင်ႈႁႅၼ်း ဢီႈသင်မႃးလၢႆလၢႆ ဢၼ်ဝႃႈၼၼ်ႉ ဢမ်ႇ လိတ်ႉၵေႃႈ မွၵ်ႈၽိဝ်မၼ်း လီလႆႈပၼ်သဵင်ၶၢဝ်ႇ ႁႂ်ႈပေႃႈမႄႈၵူၼ်းမိူင်းႁူႉ ႁၼ်ၸႅင်ႈလႅင်းၸွမ်းယူႇ ႁဝ်းၶႃႈတႄႉ ႁၼ်ထိုင်ၸိူင်ႉၼႆ။
ယွၼ်ႉပိူဝ်ႈ ငဝ်းလၢႆးလၢႆပိူင်သေ လႆႈၸတ်ႉ လႆႈတႅၵ်ႇ လႆႈတိုၵ်း လႆႈတေႃးၵၼ်မႃးသေတႃႉ တေႁဵတ်းၶဵၼ်ထႃႇဝရၵၼ်ၵႂႃႇ ဢၼ်ဝႃႈ ၼႂ်းၶိူဝ်းလဵဝ်ၵၼ်ၼႆႉ ဢမ်ႇၸၢင်ႈၶႃႈ။ ဝူၼ်ႉတႃႇၵၢၼ်ၸုမ်းၵူၺ်းတႄႉ ဢမ်ႇတၢပ်ႈၶဝ်ႈႁႃၵၼ်သေ ႁဵတ်းၽႂ် ႁဵတ်း မၼ်း လႆႈယူႇ ဝႃႈၼႆသေတႃႉ ပေႃးတေ ၶႂ်ႈၸႂ်တႃႇၸိူဝ်ႉၶိူဝ်း၊ ပေႃးတေ ၶႂ်ႈၸႂ်တႃႇၸိူဝ်ႉၸၢတ်ႈမႃး ႁဵတ်းၵဝ်ႁဵတ်းမႂ်းသေ တႅပ်းတတ်းလူင်ၵႂႃႇ သိုဝ်ႈၽႂ်ႇတၼ်းမၼ်းတႄႉၵေႃႈ တေဢမ်ႇၸၢင်ႈလႆႈ။
ၼႂ်းပၢၼ်သိုၵ်းသိူဝ်ယိုင်ႈယႂ်ႇ ဢၼ်ၵူၼ်းၵမ်ႈၼမ်ဝူၼ်ႉဝႃႈ မီးလၢၵ်ႈၼၢၵ်ႈၸင်ႇ ၼႃႈတႃတေၵီႈ ႁႅင်းသိုၵ်းယႂ်ႇၸင်ႇ ပဵၼ် တီႈၼပ်ႉယမ်ပိူၼ်ႈ ဢၼ်ဝႃႈၼၼ်ႉ တပ်ႉႁဝ်း သိုၵ်းႁဝ်း သုမ်ႇမုင်းလႆႈ ၵႂၢင်ႈၶႂၢင်တၢၼ်ႇလႂ်ယဝ်ႉၼႆ တေလႆႈၶိုၼ်းထတ်း သၢင် တီႈတူဝ်ၵဝ်ႇႁတ်းႁတ်းႁၢၼ်ႁၢၼ် ၵူႈၽႂ်မၼ်း။
ပေႃးမႃးထတ်းတူၺ်း ၼႂ်းမိူင်းတႆးၼႆ ဝႆႉဝႃႈၸႄႈဝဵင်း မီးဝႆႉယူႇ 55 ၸႄႈဝဵင်း ဝႃႈၼႆၵွၼ်ႇ ၼႂ်းၼၼ်ႉ ယူႇၾၢႆႇ SSPP သုမ်ႇ ငုမ်းလႆႈဝႆႉ တေမီးၵႃႈႁိုဝ်။ တႄႇဢဝ် ၵေးသီး၊ တၢင်ႉယၢၼ်း၊ မိူင်းၵိုင်၊ မိူင်းသူႈ၊ မိူင်းယႆ၊ လၢႆးၶႃႈ၊ သီႇပေႃႉ၊ ၵျွၵ်ႉမႄး ၸိူဝ်း ၼႆႉ ႁူမ်ႈၵၼ်တင်းသဵင်ႈ တေမီး 20 ၸႄႈဝဵင်း။
ၾၢႆႇ RCSS သုမ်ႇငုမ်းလႆႈသမ်ႉ တႄႇဢဝ်မိူင်းၼၢႆး၊ လၢင်းၶိူဝ်း ၊မိူင်းပၼ်ႇ၊ ၼမ်ႉၸၢင်၊ ၵုၼ်ႁဵင်၊ မိူင်းပဵင်း၊ မိူင်းသၢတ်ႇ၊ မိူင်းတူၼ် ႁူမ်ႈၵၼ်ၵေႃႈ တေမီးယူႇ 14 ၸႄႈဝဵင်း။ ၵူၺ်းၵႃႈ ပေႃးမႃးတူၺ်းၾၢႆႇ UWSA ၵုမ်းၵမ်သုမ်ႇငုမ်းလႆႈၼၼ်ႉ တေမီးယူႇ 11 ၸႄႈဝဵင်း။ TNLA (လွႆ) ၵုမ်းၵမ်လႆႈ တေမီး 9 ၸႄႈဝဵင်း။ MNDAA ၵဝ်ႈၵၢင်ႉ ၵုမ်းၵမ်လႆႈ တေမီးယူႇ 7 ၸႄႈဝဵင်း။ PNA ပဢူဝ်းၽိူၵ်ႇ (ပြည်သူ့စစ်) တေၵုမ်းၵမ်လႆႈ ယူႇ 6 ၸႄႈဝဵင်း။
NDAA မိူင်းလႃး တေၵုမ်းၵမ်လႆႈယူႇ 4 ၸႄႈဝဵင်း။ PNLO ပဢူဝ်းလႅင် တေၵုမ်းၵမ်လႆႈ ယူႇ 1 ၸႄႈဝဵင်း။ ပေႃးမႃးႁုပ်ႈ ၵၼ်တူၺ်း SSPP လႄႈ RCSS သွင်ၸုမ်း သုမ်ႇငုမ်းပၢႆးထိုင်လႆႈၼၼ်ႉ တေမီး 34 – 35 ၸႄႈဝဵင်း။ ၵူၺ်းၵႃႈ ယူႇၾၢႆႇ ဝႃႉ၊ လွႆ၊ ၵဝ်ႈၵၢင်ႉ၊ ပဢူဝ်းလႄႈ မိူင်းလႃး ၸိူဝ်းၼႆႉ ႁူမ်ႈၵၼ် သုမ်ႇငုမ်း တိုတ်ႉတၢႆးထိုင်လႆႈၼၼ်ႉသမ်ႉ တေမီး 38 ၸႄႈ ဝဵင်း။
မၢင်တီႈၵေႃႈ ၵွပ်ႈပိူဝ်ႈပဵၼ်ၼႃႈတီႈဢၼ် သွင်ၾၢႆႇ ဢမ်ႇၼၼ်ၵေႃႈ သၢမ်ၾၢႆႇသၢမ်ၸုမ်း ႁူမ်ႈၵၼ် သုမ်ႇငုမ်းတိုတ်ႉတၢႆး ထိုင်လႆႈဝႆႉလႄႈၼႆ သဵၼ်ႈမၢႆမၼ်းတႄႉၵေႃႈ တေဢမ်ႇၵႃး 55 ၸႄႈဝဵင်း တေၼမ်လိူဝ်ၼၼ်ႉယူႇ။ ၵူၺ်းၵႃႈ ပဵၼ်ႁိုဝ်ၵေႃႈ ယဝ်ႉ ဢၼ်တပ်းသိုၵ်းတႆးသွင်ဢၼ် ႁူမ်ႈၵၼ်သုမ်ႇငုမ်းတိုတ်ႉတၢႆး ပွင်ပဵၼ်လႆႈၼၼ်ႉ မၼ်းတိုၼ်းဢေႇလိူဝ်သေ တၢင်ႇ 5 ၸၢဝ်းၶိူဝ်း 6 ၸုမ်း ႁူမ်ႈၵၼ် သုမ်ႇငုမ်းၼၼ်ႉယူႇၼႆ ၼႆႉတႄႉ ၼႄႉၼွၼ်းယဝ်ႉ။
ၵူၺ်းၵႃႈ ပေႃးဢဝ် တင်းၾၢႆႇၶႆႈၸုမ်းလႂ် ၽႂ်မၼ်းဝႃႈၼႆ မိူင်းတႆးၼႆႉ ၼင်ႇႁၢင်ႈ ဢမ်ႇၵိုတ်းလိူဝ် တႃႇၸၢဝ်းၶိူဝ်းတႆး ၽွင်း ငမ်းပၼ်ႇပွင်ၵွၼ်ႇ။ ႁဵတ်းသင်လႄႈ ဝႃႈၼၼ် ၸွမ်းၼင်ႇ ၽူႈၶူၼ်ႉၶႂႃႉလဵပ်ႈႁဵၼ်းၶဝ် တႅမ်ႈမၢႆ တမ်းၸွမ်းၶေႃႈသဵင်ၵၢင်ၸႂ် ၸၢဝ်းၶိူဝ်းၶဝ် တူၵ်ႇလၢတ်ႈၵႂႃႇ၊ တုၵ်းယွၼ်းၵႂႃႇ ၼႂ်းပၢင်ၵုမ်လူင်ပၢင်လူင် ၸူဝ်ႈပၢၵ်ႇပီ 21 ၼၼ်ႉ ၼႆၸိုင် ၸႄႈဝဵင်း ဝႃႉ ဢၼ်ၶဝ်ဝႃႈၼၼ်ႉ တေၶဝ်ႈပႃး ႁူဝ်ပၢင်ႇ ၊ဝဵင်းမႂ်ႇ၊ ပၢင်ဝၢႆႈ၊ ၼႃးၽၢၼ်း၊ ပၢင်သၢင်း၊ မၢၵ်ႇမၢင်၊ မိူင်းယၢင်း ဢဝ်ၸဵမ် ၸိူဝ်း ၼႆႉၵႂႃႇ တင်းသဵင်ႈ တေမီးယူႇ 16 ၸႄႈဝဵင်း။
ၵမ်းၼႆႉ ပေႃးမႃးတူၺ်း ဢၼ်ဝႃး ပီႈၼွင်ႉလွႆ ၶဝ်ဝႃႈ ပဵၼ်ၸႄႈမိူင်းလွႆၶဝ် ဢၼ်ၶဝ်ဢၢၼ်းတင်ႈၼၼ်ႉၼႆၵေႃႈ တေမီးယူႇ ၼမ်ႉသၼ်ႇ၊ ဝၢၼ်ႈတူင်ႈ၊ ၵျွၵ်ႉမႄး၊ ၼမ်ႉတူႈ၊ ၼမ်ႉၶမ်း၊ မူႇၸေႈ၊ ၵူတ်ႉၶၢႆ ႁူမ်ႈၵၼ်ၵေႃႈ တေမီးယူႇ 7 ၸႄႈဝဵင်း။
လိူဝ်ၼၼ်ႉ မီးထႅင်ႈ ပီႈၼွင်ႉပဢူဝ်း ၸႄႈမိူင်းပဢူဝ်း ဢၼ်ၶဝ်ဢၢင်ႈတင်ႈ ယူႇၼၼ်ႉၵေႃႈ သမ်ႉတေပႃးယူႇ ႁူဝ်ပူင်း၊ သီႇ သႅင်ႇ၊ ပၢင်လွင်း၊ တူၼ်ႈတီး၊ လွႆလႅမ်၊ မွၵ်ႇမႂ်ႇ တေႁူမ်ႈၵၼ်မီးယူႇ 6 ၸႄႈဝဵင်း။ ၼႂ်းၼၼ်ႉ ယူႇတီႈ ပီႈၼွင်ႉၵဝ်ႈၵၢင်ႉ ၶဝ် ၵေႃႈ ဢၢၼ်းတင်ႈပဵၼ်ၼႃႈတီႈၽွင်းငမ်းႁင်းၶေႃ ဢဝ်ၶဝ်ႈတၢင်းၵၢၼ်ၼၼ်ႉ တေမီးယူႇလၢဝ်ႇၵၢႆး၊ ၵုင်းၵႅင်း၊ မူႇၸေႈ 3 ၸႄႈဝဵင်း။
ၼွၵ်ႇလိူဝ်ၼၼ်ႉ တေမီးထႅင်ႈ ပီႈၼွင်ႉၶၢင် ဢၼ်ၶဝ်ပိုၼ်ၶၢဝ်ႇဝႃႈ ပဵၼ် Sub – State ၵိင်ႇၸႄႈမိူင်းၶဝ် ၶွင်ၶၢင်ၶဝ် ဢၼ် ဝႃႈၼၼ်ႉၵေႃႈ တေပႃးယူႇ ၵူတ်ႉၶၢႆ၊ သႅၼ်ဝီ 2 ၸႄႈဝဵင်းၵွၼ်ႇ။ ၼႂ်းၼၼ်ႉ တေမီးထႅင်ႈ ထၼူႉ ၼႆႉၵေႃႈ ၶဝ်မၵ်းမၼ်ႈဝႆႉ ပဵၼ်ၼႃႈတီႈပူတ်းပွႆႇၶဝ် ဢဝ်ပၢင်းတရႃႉလႄႈ ယႂႃႇငၢၼ်ႇပဵၼ်ယႂ်ႇ။ မိူင်းလႃးၵေႃႈ တေဢဝ်မိူင်းလႃး၊ မိူင်းယွင်း၊ မိူင်း ယၢင်း 3 ၸႄႈဝဵင်း ႁူမ်ႈၵၼ်။
လိူဝ်ၼၼ်ႉ ပီႈၼွင်ႉဢၢင်းသႃးၵေႃႈ ဢၢၼ်းဢဝ်ယွင်ႈႁူၺ်ႇ၊ ပီႈၼွင်ႉၵယၢၼ်း ဢၼ်ပဵၼ် ပီႈၼွင်ႉယၢင်းလႅင်ၶဝ်ၼၼ်ႉၵေႃႈ ဢမ်ႇၶႂ်ႈယူႇၸွမ်းၼႂ်းမိူင်းတႆး ၾၢႆၶုၼ်ၼႆႉ တိုၼ်းတေလႆႈပဵၼ်ၼႃႈတီႈ ပူတ်းပွႆႇႁင်းၶဝ် ၼႆၸိူဝ်းၼႆႉ လၢတ်ႈယူႇႁင်းၽႂ် ႁင်းမၼ်း တူၵ်ႇလၢတ်ႈၵႂႃႇ ၵူၺ်းဢမ်ႇၵႃး ပဵၼ်လိၵ်ႈပဵၼ်လၢႆးသေ တၢင်ႇၶိုၼ်ႈမႃးၵေႃႈမီးမႃးယဝ်ႉ။
ပဵၵ်ႉသမ်ႉဝႃႈ ၽႂ်ပႆႇမၵ်းမၼ်ႈပၼ်ၶဝ်ၼႆၵေႃႈ ဢႃႇၼႃႇၵၢတ်ႈ မိူဝ်းၼႃႈမႃး ၸႄႈမိူင်းမႂ်ႇ ဢမ်ႇၼၼ်ၵေႃႈ ၼႃႈတီႈပူတ်းပွႆႇ ဢၼ်မႂ်ႇ ဢၼ်ၶဝ်ၶႂ်ႈလႆႈ ၼႂ်း 55 ဝဵင်း မိူင်းတႆးလူင်ၼၼ်ႉ ပႃးၵႂႃႇ 47 ယဝ်ႉ။ ပေႃးၼႆ ပိူဝ်ႈတႃႇ ပီႈၼွင်ႉတႆးၼၼ်ႉ ဢၼ်ဝႃႈ ၽူႈလႂ်ၽႂ်ယင်းဢမ်ႇမႃးယွၼ်း ယင်းဢမ်ႇမႃးတူၵ်ႇၼၼ်ႉ တေမီးယူႇ မွၵ်ႈ 10 ဝဵင်း ႁိမ်းႁွမ်းၼႆႉၵူၺ်းယဝ်ႉ။
ဢၼ်ၼႆႉ မၼ်းပဵၼ်ပိူင် ပဵၼ်ဢၼ် ပဵၼ်ယူႇ မီးယူႇ ဢၼ်ႁဝ်းၶႃႈ ႁဵတ်းၵဵင်ႈဢမ်ႇႁူႉ ဢမ်ႉႁၼ် ဢမ်ႇလႆႈသေ မၼ်းတိုၼ်း ပဵၼ်တႄႉ မီးတႄႉဝႆႉၼၼ်ႉ ႁဝ်းၶႃႈ တေလႆႈၾၢင်ႉထိုင်ၵၼ်။
ၼႂ်းငဝ်းလၢႆးၼင်ႇၼႆ ပေႃးမုင်ႈတူၺ်း AA တပ်းသိုၵ်းရၶႅင်ႇၼႆ ႁူမ်ႈဝႃႈ ၶဝ်ဢမ်ႇၵႅဝ်ႇၸွမ်း ၼႂ်းၵႄႈၵၢင်မၢၼ်ႈသွင်ၾၢႆႇ ႁိမ်မိူင်းၵၼ်ၼၼ်ႉ ယူႇသေတႃႉ ဢဝ်သုၼ်ႇၼိူဝ်ၵၢၼ်မိူင်းယုင်ႈယင်ႈၼၼ်ႉသေ မၼ်းၶတ်းၸႂ် ၵုမ်းၵမ်သုမ်ႇငုမ်းၸႄႈ မိူင်းမၼ်း ႁႂ်ႈၼိမ်တဵင်ႈ၊ ပူၵ်းပွင်ၸိူဝ်ႉၶိူဝ်းမၼ်း ႁႂ်ႈထၢင်ႇႁၢင်ႈ။
မိူၼ်ၼႆ ၼင်ႇၵဝ်ႇ KIA သိုၵ်းၶၢင်ၼႆၵေႃႈ ၾၢႆႇၼိုင်ႈ ဢဝ် KPICT ၶဝ်ႈၸူး NUG ၾၢႆႇၶတ်းၶၢၼ်ႉ။ ထႅင်ႈၾၢႆႇၼိုင်ႈ ဢဝ် PDF ႁဵတ်းၶေႃႈဢၢင်ႈသေ သၢင်ႈတူင်ႇ ၵုမ်းၵမ် ၼႂ်းမိူင်းမၼ်းၵူၺ်း ဢမ်ႇၵႃး ၶႂၢၵ်ႈၵုမ်းပႃး တိူင်းၸႄႈၵႅင်းလႄႈ တိူင်းမ ၵူၺ်း ၸိူဝ်းၼႆႉ ဝၼ်းဝၼ်းၶိုၼ်းၶိုၼ်းယူႇ။
တေဝႃႈယၢင်းလႅင်လႄႈ ၶျၢင်းၼႆၵေႃႈ ယွၼ်ႉပၢင်တိုၵ်းလၢႆးလုၵ်ႉၽိုၼ်ႉၶၢဝ်းႁွင် ဢၼ်ဝႃႈ ( win revolution) ၼႆႉသေ ယဝ်ႉ တင်ႈၶိုၼ်ႈလႆႈမႃး ၼႃႈတီႈပူတ်းပွႆႇ ယူႇပဵၼ်ပွတ်း ပဵၼ်တွၼ်ႈယႂ်းယႂ်းယဝ်ႉ။
ၵမ်းၼႆႉ တႃႇတႆးႁဝ်းသမ်ႉ ၾႆးတင်းၼႂ်းၵေႃႈလႅပ်ႈပႆႇၶႂ်ႈပၼ်မွတ်ႇ ၾႆးတင်းၼွၵ်ႈၵေႃႈ ဢမ်ႇတၼ်းၶႄ ထိုင်ၵမ်းၸုၵ်း ၼိူဝ် ၼႃႈတီႈၵုမ်းၵမ်သေ ဢုပ်ႇၵုမ်ၵၢၼ်မိူင်းၵၼ်မႃး ယူဝ်ၶႄး တေလႆႈသုမ်းၼမ်လိူဝ် မိူဝ်ႈ 1947 ၼၼ်ႉႁိုဝ်ၼႆ တႃႉလီၶႆႈၸႂ် ဝႆႉ ထႃႈ ၵႂၢင်ႈၵႂၢင်ႈၶႂၢင်ၶႂၢင်ယူႇ ဢၼ်ဝႃႈၼၼ်ႉ ယွၼ်းပၢႆးၼႄ တၢင်းႁၼ်မွၵ်ႈၼႆႉသေ ႁႂ်ႈလႆႈၶွတ်ႈယွတ်ႈ ပၢႆၵႂၢမ်းတီႈၼႆ သေၵမ်း။
မႂ်ႇသုင်ၶႃႈ
ႁိုၼ်းၵႃႈယၢင်း
10/9/2022


text:
လုၵ်ႉတီႈ ဝီႇၶီႇၽီးတီးယႃး ဢၼ်လွတ်ႈလႅဝ်းထၢင်ႇႁၢင်ႈ ၼၼ်ႉမႃး
Jump to navigation
Jump to search
ထႅမ်းပလဵၵ်ႉဢၼ်ၼႆႉ ၸွမ်းလူၺ်ႈ လွင်ႈမၵ်းမၢႆ တႃႇမွတ်ႇပႅတ်ႈၵမ်းလဵဝ်သေ၊ ပိူင်လူင် ၸႂ်ႉတႃႇ tag ၼႃႈလိၵ်ႈ တွၼ်ႈတႃႇ CSD A7 ယဝ်ႉ။ တွၼ်ႈတႃႇ လွင်ႈမၵ်းမၢႆ ဢၼ်လႂ်ဢၼ်ၼၼ်ႉၼႆႉ တူၺ်းတီႈ လွၵ်းသဵၼ်ႈ ဢၼ်မီး ၽၢႆႇၶႂႃႇ ၼၼ်ႉလႄႈ။
ထႅမ်းပလဵၵ်ႉဢၼ်ၼႆႉ တေဢဝ် ၼႃႈလိၵ်ႈ သႂ်ႇၶဝ်ႈပၼ်တီႈၼႂ်း ပိူင်ထၢၼ်ႈ ၸိူဝ်းတႃႇမွတ်ႇပႅတ်ႈၵမ်းလဵဝ် လႄႈ ၸိူဝ်းဢၼ်ဢမ်ႇၼႄလႆႈလွင်ႈတၢင်း ၸိူဝ်းတႃႇမွတ်ႇပႅတ်ႈ ၵမ်းလဵဝ် ၼၼ်ႉယဝ်ႉ။
လၢႆးၸႂ်ႉတိုဝ်း
ထႅမ်းပလဵၵ်ႉၼႆႉ ထုၵ်ႇလီဝႆႉတီႈၼိူဝ်သုတ်း တီႈၼႃႈလိၵ်ႈ ဢၼ်တေမွတ်ႇၼၼ်ႉ။
ပႃႇရႃႇမီႇတႃႇ
{{db-a7}}
- ပိူင်ၼႆႉ ပဵၼ်ပိူင် ဢၼ်ၸႂ်ႉတိုဝ်းꩪမ်မတႃယဝ်ႉ။
{{db-a7|TypeOfEntity}}
- တီႈ TypeOfEntity ၼၼ်ႉ ထႅမ်သႂ်ႇ မဵဝ်းမၼ်း (band, company, website, etc) လႄႈ။ သင်ၸိူဝ်ႉဝႃႈ ၶဝ်ႈပႃး လွင်ႈမၵ်းမၢႆ CSDၼႆၸိုင် ၸႂ်ႉထႅမ်းပလဵၵ်ႉဢၼ်ၼႄဝႆႉတီႈ ၽၢႆႇတႂ်ႈ ၼၼ်ႉလႄႈ။ ၸိူဝ်းပဵၼ် ပပ်ႉ၊ ဢႄႇလ်ပမ်ႇ၊ သွပ်ႉၾ်ဝႄးရ် ဢမ်ႇၼၼ် ႁူင်းႁဵၼ်းသွၼ်လိၵ်ႈ ၸိူဝ်းၼႆႉ ဢမ်ႇၶဝ်ႈပႃးၼႂ်း လွင်ႈမၵ်းမၢႆဢၼ်ၼႆႉ။
လွင်ႈပွင်ႇၶၢဝ်ႇၸူး ၽူႈသၢင်ႈၼႃႈလိၵ်ႈ (Author) =
သင်ၸိူဝ်ႉဝႃႈ ၸဝ်ႈၵဝ်ႇ တေဢဝ် လွင်ႈမၵ်းမၢႆဢၼ်ၼႆႉသေ တေမွတ်ႇပႅတ်ႈၼႃႈလိၵ်ႈၼိုင်ႈဢၼ်ၼႆၸႂ်ႉၶူတ်ႉၽၢႆႇတႂ်ႈသေၵေႃႈ ဝူၼ်ႉၶွပ်ႈ တႃႇၵႂႃႇတႅမ်ႈပွင်ႇၶၢဝ်ႇပၼ်တီႈ ၼႃႈလိၵ်ႈတႃႇဢုပ်ႇ ၽူႈၸႂ်ႉတိုဝ်း ဢၼ်တႄႇသၢင်ႈၼႃႈလိၵ်ႈၼႆႉမႃးလႄႈ။ တီႈ PageName ၼၼ်ႉ မွတ်ႇပႅတ်ႈသေ တႅမ်ႈသႂ်ႇ ၼႃႈလိၵ်ႈ ဢၼ်တၢင်ႇလဝ်ႈတႃႇမွတ်ႇပႅတ်ႈၼၼ်ႉလႄႈ။
{{subst:Db-disambig-notice|PageName|header=1}}
ပေႃးႁဵတ်းၼႆၼႆ မၼ်းတေၼႄပၼ် ထႅမ်းပလဵၵ်ႉ ပၼ်ၽၢင်ႉ ၽူႈၸႂ်ႉတိုဝ်း ယဝ်ႉ။
တႃႇတူၺ်းတၢင်ႇၸိူဝ်း
ပိူင်ထၢၼ်ႈ ၸိူဝ်းဢၼ်လပ်ႉဝႆႉ:


text:
ၵျိမျိၼ်ႇတႅင်ႇ၊ ၸႄႈဝဵင်း
ဢွင်ႈတီႈထတ်း
ၸႄႈဝဵင်းၵျိမျိၼ်ႇတႅင်ႇ (မၢၼ်ႈ: ကြည့်မြင်တိုင်မြို့နယ်), (ဢိင်းၵလဵတ်ႈ: Kyeemyindaing), (သဵင်ဢွၵ်ႇ [Kyimyindeng]) ၼႆႉ ပဵၼ်ၸႄႈဝဵင်း ဢၼ်မီးပွတ်းတူၵ်း ဝဵင်းတႃႈၵုင်ႈယဝ်ႉ။ ပဵၼ်ၸႄႈဝဵင်း ဢၼ်ၼိုင်ႈ ဢၼ်ၶဝ်ႈပႃးဝႆႉတီႈၼႂ်း ၸႄႈတိူင်းတႃႈၵုင်ႈ ယဝ်ႉ။ ၽၢႆႇႁွင်ႇ ၵျိမျိၼ်ႇတႅင်ႇ ၼႆႉ မီးၸႄႈဝဵင်းၵမႃႇယုတ်ႉ၊ ၽၢႆႇတူၵ်းမီး မႄႈၼမ်ႉတႃႈၵုင်ႈ လႄႈ ၸႄႈဝဵင်းတုၼ်ႇတေး၊ ၽၢႆႇဢွၵ်ႇမီး ၸႄႈဝဵင်းၸၢၼ်းၶျွင်း၊ ၽၢႆႇၸၢၼ်းမီး ၸႄႈဝဵင်းဢလူင်ႇ ၶႃႈယဝ်ႉ။ တီႈၼႂ်း ၸႄႈဝဵင်းၵျိမျိၼ်ႇတႅင်ႇၼႆႉ မီးပွၵ်ႉ (21) ပွၵ်ႉ၊ ႁူင်းႁဵၼ်းၸၼ်ႉငဝ်ႈလူင်ပွင်ၸိုင်ႈ မီး (15)ႁူင်း၊ ႁူင်းႁဵၼ်း၊ ႁူင်းႁဵၼ်းၸၼ်ႉၵၢင် (3) ႁူင်း လႄႈ ႁူင်းႁဵၼ်းၸၼ်ႉသုင် (5) ႁူင်းယဝ်ႉ။
လွင်ႈႁွင်ႉၸိုဝ်ႈထတ်း
ပေႃးဢဝ်ၽႃႇသႃႇမွၼ်းဝႃႇ က္နိင် - ၽႃ / ႁူဝ်ႉ၊ ဋုန် - ဝဵင်း ၼႆလႄႈ တေလႆႈဝႃႈ ဝဵင်းဢၼ်မီးႁူဝ်ႉ ဝႃႈၼႆႉယဝ်ႉ။[2] ၵျိမျိၼ်ႇတႅင်ႇ (ကြည့်မြင်တိုင်) ဢၼ်ဝႃႈၼၼ်ႉ ပေႃးဝေႃးႁၢၼ်မွၼ်းယဝ်ႉ။ ၽႃႇသႃႇမွၼ်း ဝႃႈ (ကွာဍုင် - လာဒိုင်ုဒိန်း) ဝဵင်းဢၼ်မီးႁူဝ်ႉ/တပ်ႉႁႄႉ ဝႃႈၼႆယဝ်ႉ။ ပေႃးတူၺ်း ပၢင်သိုၵ်းဢင်းၵိတ်ႉ-မၢၼ်ႈ ပွၵ်ႈၵမ်းၼိုင်ၼႆ ပၢင်တိုၵ်းၵျိမျိၼ်ႇတႅင်ႇၼႆႉ လိုဝ်းလင်မႃးတႄႉ။ ယွၼ်ႉႁူဝ်ႉဝဵင်း/တပ်ႉႁႄႉဝဵင်း ၶႅမ်ႉၼႃႇလႄႈ ဢင်းၵိတ်ႉၶဝ် လႆႈတၢင်းၸဵပ်းမၢတ်ႇတင်းၼမ်ၼႆယဝ်ႉ။ မၢင်ၸိူဝ်းၵေႃႈဝႃႈ ဢိင်ၼိူဝ်သဵင်ႁွင်ႉ Come and die သေ ဢၼ်ပဵၼ်ၶေႃႈၵႂၢမ်း Kemmendin ၼၼ်ႉၵေႃႈ လုၵ်ႉတီႈ Come and die မႃးယဝ်ႉ။ တီႈၼႂ်းတူင်ႇဝိူင်းၽၢႆႇတတ်းသိၼ် လွင်ႈႁဵတ်းၵၢၼ်ႁၢႉ.ၼၼ်ႉ (ယွၼ်ႉဢၼ်တိူင်ႇလၢတ်ႈၼမ်ၼႃႇ) ပေႃးၼၼ်ၵေႃႈ လူဝ်ႇတိူင်ႇ (ကြည့် - မြင် - တိုင်) ၼႆၵေႃႈဝႃႈယဝ်ႉ။ မၢင်ၸိူဝ်းၵေႃႈဝႃႈ ၵျိမျိၼ်ႇတႅင်ႇ ႁွင်ႉဝႃႈ သူၺ်ႇတႅမ်ႇမျေႇ (ရွှေတိုင်မြေ) ၼႆၵွၼ်ႇယဝ်ႉ။
ၸဝ်ႈပၢႆးမွၼ်းထတ်း
လုၵ်ႉတီႈၵျိမျိၼ်ႇတႅင်ႇသေ ၸဝ်ႈပၢႆးမွၼ်း ဢွၵ်ႇမႃးတင်းၼမ်ယဝ်ႉ။ သူၺ်ႇတႅင်ႇၺုၼ်ႉ (ရွှေတိုင်ညွန့်)၊ သူၺ်ႇတႅင်ႇဢေး (ရွှေတိုင်အေး)၊ သူၺ်ႇတႅင်ႇမေႇဢေး (ရွှေတိုင်မေအေး)၊ ဢၼ်ပဵၼ်ၼၢင်းငဝ်း ငဝ်းတူင်ႉလူင်၊ ၼၢင်းၸိူင်း ၵျီႇၵျီႇထေးၼၼ်ႉၵေႃႈ ယူႇမႃးတီႈ ၵျိမျိၼ်ႇတႅင်ႇ ၼင်ႇၵဝ်ႇယဝ်ႉ။ ဢၶႄႇတမီႇ တိၼ်ႇတိၼ်ႇၼွႆႉၵေႃႈ ပဵၼ် ၵူၼ်းၵျိမျိၼ်ႇတႅင်ႇၼင်ႇၵဝ်ႇယဝ်ႉ။
ယူင်ႉသၢင်ႈ ၸိုဝ်းလိုဝ်းလင်ထတ်း
ယူင်ႉသၢင်ႈၸိူဝ်းဢၼ်မီးဝႆႉ တီႈၼႂ်း ၸႄႈဝဵင်းၵျိမျိၼ်ႇတႅင်ႇ ဢၼ်ၼႄဝႆႉၼင်ႇပႃႈတႂ်ႈၼႆႉၼႆႉ ထိင်းသိမ်းဝႆႉပဵၼ် ၶူဝ်းပူၺ်ႈၵဝ်ႇမွၼ် တီႈဝဵင်းတႃႈၵုင်ႈ ၶႃႈဢေႃႈ။


text:
ၸုမ်းၵႃႉၶၢႆမၢၵ်ႇမႆႉ တီႈလႅၼ်လိၼ်တႆး−ၶႄႇ တိုၵ်းသူၼ်းထိုင် ၸဝ်ႈႁႆႈၸဝ်ႈၼႃး ဢၼ်ၽုၵ်ႇမၢၵ်ႇၶဝ်ႈတဝ်ႈၼမ်ႉ တႃႇဢဝ်ၵႂႃႇၶၢႆၼႂ်းမိူင်းၶႄႇၼၼ်ႉ ႁႂ်ႈလႆႈၼပ်ႉသွၼ်ႇတူၺ်း လွၵ်းၵၢတ်ႇလီလီယဝ်ႉ ၸင်ႇၵွႆႈၽုၵ်ႇသွမ်ႈဝႃႈၼႆ။
ပေႃးထိုင်မႃးဝၼ်းထီႉ 15 September 2021 (လိူၼ်သိပ်းမႂ်ႇ 10 ၶမ်ႈ ပီႊတႆး 2115 ၼီႈ) ၼႆၸိုင် ၶႄႇတေၶိုၼ်းပိုတ်ႇၽုၺ်ႇပၼ် လၢၼ်ႇၽၵ်းတူလႅၼ်လိၼ် တႃႇၵႃႉၶၢႆတေႃႇၵၼ် ၼႂ်းၵႄႈၵၢင် ၵၢၼ်ၵုမ်းထိင်းလွင်ႈၽႄႈလၢမ်းၸိူဝ်ႉမႅင်းတၢင်းပဵၼ် COVID-19 ဝႃႈၼႆ။
ဢိင်ၼိူဝ်လွင်ႈႁူမ်ႇလူမ်ႈၼႂ်းပိုၼ်ႉတီႈၵေႃႈပိူင်ၼိုင်ႈ ယွၼ်ႉလွင်ႈၵုမ်းထိင်း ၸိူဝ်ႉမႅင်း COVID-19 ၵေႃႈပိူင်ၼိုင်ႈသေ ၵၢၼ်ၵႃႉၶၢႆၸွမ်းလႅၼ်လိၼ် လႆႈၸႂ်ႉၶၢဝ်းယၢမ်းၼႂ်းၵၢၼ်တေႃႉတၢင်ႇၵုၼ်ႇ လႄႈ ၶႄႇၸႂ်ႉတိုဝ်းလၢႆးလႅၵ်ႈလၢႆႈ ၶၢႆႉၵုၼ်ႇတၢင်ႇပၼ်ၵႃးတၢင်ႇလမ်း ၸိူဝ်းၼႆႉပႃးသေ ႁဵတ်းႁႂ်ႈၵုၼ်ႇၵႃႉတၢင်းၶၢႆ ႁဵဝ်ႇၼဝ်ႈလႄႈ ၸဝ်ႈၶွင်ၵုၼ်ႇၸၢင်ႈႁူပ်ႉ လွင်ႈလူႉသုမ်းၼႆ ၸုမ်းၵႃႉၶၢႆမၢၵ်ႇမႆႉ တီႈမူႇၸေႊၵေႃႉၼိုင်ႈ ပၼ်ၾၢင်ႉဝႆႉၼင်ႇၼႆ။
ၽွင်းၸိူဝ်ႉမႅင်း COVID-19 ၽႄႈလၢမ်းၼႆႉ မိူင်းၶႄႇပိၵ်ႉဢိုတ်း လၢၼ်ႇၽၵ်းတူလႅၼ်လိၼ် တႆး−ၶႄႇဝႆႉၵူႈတီႈသေ ဝၼ်းထီႉ 15 September 2021 ၼႆႉ တေၶိုၼ်းပိုတ်ႇၽုၺ်ႇပၼ် လၢၼ်ႇၽၵ်းတူ ၵျိၼ်းသၢၼ်းၵျေႃႉ−ပၢင်ႇသၢႆး တႃႇၵႃႉၶၢႆတေႃႇၵၼ်ၼႆယဝ်ႉ။
ၵူၺ်းၵႃႈ ၶႄႇဢမ်ႇပၼ်ၵႃးၽင်ႇတၢင်းမိူင်းတႆး ၶဝ်ႈၵႂႃႇၼႂ်းမိူင်းၶႄႇသေ တေႁႂ်ႈၵႃးမိူင်းၶႄႇ ၶဝ်ႈမႃးႁပ်ႉၵုၼ်ႇၼႂ်းမိူင်းတႆးဢဝ်၊ လိူဝ်ၼၼ်ႉဢမ်ႇၵႃး ယင်းမီးပႃး ၶေႃႈတိုဝ်းၵမ် တႃႇႁႄႉၵင်ႈ ၸိူဝ်ႉမႅင်းတၢင်းပဵၼ် COVID-19 ထႅင်ႈလၢႆလၢႆၶေႃႈလူးၵွၼ်ႇ ၼႆယဝ်ႉ။
ထႅင်ႈလွင်ႈၼိုင်ႈၵေႃႈ ဢမ်ႇလၢမ်းလႆႈဝႃႈ မိူင်းၶႄႇတေၶိုၼ်းပိၵ်ႉဢိုတ်း လၢၼ်ႇၽၵ်းတူ လႅၼ်လိၼ်ထႅင်ႈမိူဝ်ႈလႂ် ဝႃႈၼႆ။
ၼႂ်းငဝ်းလၢႆးၸိူင်ႉၼႆၼႆႉ ၸုမ်းၵႃႉၶၢႆမၢၵ်ႇမႆႉ တီႈဝဵင်းမူႇၸေႊၶဝ် တိုၵ်းသူၼ်းဝႆႉဝႃႈ − ၸဝ်ႈႁႆႈၸဝ်ႈၼႃးၶဝ် ၼပ်ႉသွၼ်ႇတူၺ်းလွၵ်းၵၢတ်ႇ ၼႂ်းမိူင်းၼွၵ်ႈမိူင်းလီလီယဝ်ႉ ၸင်ႇၵွႆႈၽုၵ်ႇသွမ်ႈတေလီလိူဝ် ၼႆယဝ်ႉ။
ယွၼ်ႉဝႃႈ ၵၢၼ်ၵႃႉၶၢႆၵုၼ်ႇတီႈလႅၼ်လိၼ်တႆး−ၶႄႇ ဝဵင်းမူႇၸေႊၼႆႉ ၸဵမ်မိူဝ်ႈၸိူဝ်ႉမႅင်း တၢင်းပဵၼ် COVID-19 ပႆႇၽႄႈလၢမ်းၼၼ်ႉ ၵႃႈၶၼ်ၵုၼ်ႇၵူႈလွင်ႈ လႆႈဢိင်ၼိူဝ် ၶႄႇၶဝ်မၵ်းတမ်းပၼ်ဝႆႉၼၼ်ႉၵူၺ်းသေ ၽွင်းၸိူဝ်ႉမႅင်းတၢင်းပဵၼ် COVID-19 ၽႄႈလၢမ်းၼႆႉၵေႃႈ ၶႄႇၵႆႉၵႆႉပိၵ်ႉဢိုတ်းလၢၼ်ႇၽၵ်းတူလႅၼ်လိၼ်ယူႇၼႆယဝ်ႉ။
ယွၼ်ႉၶႄႇၵႆႉၵႆႉပိၵ်ႉဢိုတ်းၽၵ်းတူလႅၼ်လိၼ် ႁူမ်ႈတင်း ၵၢၼ်ၵုမ်းထိင်း ၽႄႈလၢမ်းၸိူဝ်ႉမႅင်း COVID-19 ၵေႃႈ ၼႅၼ်ႈၼႃႁႅင်းလႄႈ ၵၢၼ်ၵႃႉၶၢႆၸွမ်းလႅၼ်လိၼ် လႆႈၸႂ်ႉၶၢဝ်းယၢမ်းႁိုင်ထိုင် ၼပ်ႉႁူဝ်လိူၼ်၊ ယွၼ်ႉၼၼ် ၵၢၼ်ၵႃႉၶၢႆၵုၼ်ႇမဵဝ်းဢၼ်ၸၢင်ႈၼဝ်ႈငၢႆႈ မိူၼ်ၼင်ႇ ၽၵ်းယိူဝ်ႈၼၢင်းၶဵဝ်၊ မၢၵ်ႇမႆႉမၢၵ်ႇတွၵ်ႇၸိူဝ်းၼႆႉ လႆႈႁူပ်ႉလွင်ႈလူႉသုမ်းတင်းၼမ် ယူႇယဝ်ႉ။
တႆးလွတ်ႈလႅဝ်း


text:
မိၼ်းလႃႉ၊ ဝဵင်း (ၸႄႈတွၼ်ႈသႃႇယႃႇဝတီႇ)
ဝဵင်းမိၼ်းလႃႉ (မၢၼ်ႈ: မင်းလှမြို့ ; ဢိင်းၵလဵတ်ႈ: Minhla) ၼႆႉ ပဵၼ်ဝဵင်းပၵ်းလုမ်း ၸႄႈဝဵင်းမိူင်းလႃႉ ဢၼ်မီးဝႆ့ တီႈၼႂ်း ၸႄႈတွၼ်ႈသႃႇယႃႇဝတီႇ၊ ၸႄႈတိူင်းပႃႇၵိူဝ်၊ မိူင်းမျၢၼ်ႇမႃႇၼၼ်ႉယဝ်ႉ။ မိၼ်းလႃႉ ဢၼ်မီးတီႈၼႂ်း ၸႄႈတွၼ်ႈတယႅတ်ႉ ၼၼ်ႉ ႁွင်ႉဝႃႈ မိၼ်းလႃႉၼိူဝ် ၼႆသေ ဝဵင်းမိၼ်းလႃႉ ဢၼ်မီးတီႈ ၸႄႈတွၼ်ႈသႃႇယႃႇဝတီႇၼႆႉ ႁွင်ႉဝႃႈ မိၼ်းလႃႉတႂ်ႈ ၼႆယဝ်ႉ။
ဝဵင်းမိၼ်းလႃႉၼႆႉ မီးဝႆႉတီႈၼိူဝ် တၢင်းရူတ်ႉရဵၼ်း တႃးၵုင်ႈ-ပျီႇယဝ်ႉ။ တႃႈရူတ်ႉရဵၼ်း ဝဵင်းမိၼ်းလႃႉၼႆႉ လႆႈပိုတ်ႇမႃး မိူဝ်ႈပီ 1877 ၼၼ်ႉသေ ၶဝ်ႈပဵၼ်ပႃး တႃႈရူတ်ႉရဵၼ်ႈဢၼ်ၼိုင်ႈ ၸိူဝ်းဢၼ်တႄႇပိုတ်ႇမႃး ဢွၼ်တၢင်းပိုၼ်ႈၼၼ်ႉယဝ်ႉ။ ဝဵင်းမိၼ်းလႃႉၼႆႉ မီးၽၢႆႇႁွင်ႇ ဝဵင်းတႃႈၵုင်ႈ ယၢၼ် 91 လၵ်းသေ မီးဝႆႉၽၢႆႇႁွင်ႇ ဝဵင်းသႃႇယႃႇဝတီႇ ယၢၼ် 23 လၵ်းၼၼ်ႉယဝ်ႉ။ ပေႃးလုၵ်ႉတီႈ ဝဵင်းပျီႇ မီးၽၢႆႇၸၢၼ်း ပေႃးၸွမ်းတၢင်းရူတ်ႉရဵၼ်း ၵႆယၢၼ် 70 လၵ်းယဝ်ႉ။ သဵၼ်ႈတၢင်းရူတ်ႉရဵၼ်း တႃႈၵုင်ႈ-ပျီႇၼႆႉ လႆႈလတ်း ဝဵင်းမိၼ်းလႃႉၵႂႃႇယဝ်ႉ။ ဢၼ်ပဵၼ် သဵၼ်ႈတၢင်းၵႃး တႃႈၵုင်ႈ-ပျီႇၼၼ်ႉတႄႉ လတ်း သျၢၼ်းတေႃးၵႂႃႇ ဢၼ်ယၢၼ်ၵၼ်တင်း ဝဵင်း မွၵ်ႈ 2 လၵ်းၼၼ်ႉယဝ်ႉ။ တင်းသျၢၼ်းတေႃးသေ ဢဝ် တင်းတၢင်းၵႃးသေ ၵပ်းသိုပ်ႇၵၼ်ဝႆႉယဝ်ႉ။ လုၵ်ႉမိၼ်းလႃႉ ၵႂႃႇ လႅတ်ႉပၢၼ်ႇတၢၼ်းၵေႃႈ မီးတၢင်းၵႃးယဝ်ႉ။ တၢင်းရူတ်ႉရဵၼ်းၼႆႉ မီးဝႆႉၽၢႆႇသၢႆႉယဝ်ႉ။ ဢၼ်ပဵၼ် သဵၼ်ႈတၢင်းၵႃး တႃႈၵုင်ႈ-ပျီႇၼၼ်ႉ မီးၽၢႆႇၶႂႃ တၢင်းရူတ်ႉရဵၼ်းယဝ်ႉ။ လုၵ်ႉဢဝ် ဝဵင်းမိၼ်းလႃႉ ၵႂႃႇၸူး မူဝ်းၺူဝ်ႇၵေႃႈ မီးတၢင်းၵႃးယဝ်ႉ။
ဝဵင်းမိၼ်းလႃႉၼႆ့ ၸိုဝ်ႈလိုဝ်းလင် တီႈလွင်ႈသိုဝ်ႉၶၢႆၶဝ်ႈသေ တီႈၼိူဝ်ဝဵင်းၼႆႉ မီးၸၢၵ်ႈၶဝ်ႈတင်းၼမ်ယဝ်ႉ။ ႁူမ်ႈဝႃး ဢမ်ႇမီးၵၢၼ်ငၢၼ်းယႂ်ႇလူင်သေတႃႉ လွင်ႈၵႃႉလွင်ႈၶၢႆတႄႉ မၼ်းၵေႃႈ ၵိုင်ႇလႅပ်ႈတင်းဝဵင်းဢွၵ်ႇတေႃ ႁုၼ်ႈမုၼ်းၶိုၼ်ႈယႂ်ႇတၢၼ်ႇတၢၼ်ႇယူႇ။ ၸွမ်းလူၺ်ႈ သဵၼ်ႈမၢႆႁူဝ်ႁိူၼ်း ပီ 1962 သေ ႁူဝ်ၼပ်ႉၵူၼ်း မီး 7,196 ၵေႃႉယဝ်ႉ။[1]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ ပပ်ႉသႅၼ်သမ်ႇမၢၼ်ႈ၊ သွႆႉ (9)


text:
ၼၢၼ်းယုၼ်း၊ ဝဵင်း
ဝဵင်းၼၢၼ်းယုၼ်း (မၢၼ်ႈ: နန်းယွန်းမြို့ ; ဢိင်းၵလဵတ်ႈ: Nanyun ; သဵင်ဢွၵ်ႇ [nɑ́n jún]) ၼႆႉ ပဵၼ်ဝဵင်းပၵ်းလုမ်း ၸႄႈဝဵင်းၼၢၼ်းယုၼ်း၊ ၼႃႈလိၼ် ၼႃႈၵ ၽွင်းငမ်းႁင်းၶေႃ၊ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇၼၼ်ႉယဝ်ႉ။ [2]
ဝဵင်းၼၢၼ်းယုၼ်းၼႆႉ ပဵၼ် ၸႄႈဝဵင်း ဢၼ်မီး ၽၢႆႇႁွင်ႇသုတ်း တီႈၸႄႈတိူင်းၸႄႈၵႅင်းၼၼ်ႉယဝ်ႉ။ မိူဝ်ႈပီ 1946 ၼၼ်ႉ လႆႈဢဝ် ဢူးသုမ်ပေႃး ပဵၼ်ၽူႈဢုပ်ႉပႃႇထိူၼ်ႇ တီႈၼၢၼ်းယုၼ်းယဝ်ႉ။ ၽိူဝ် ဢူးသုမ်ႇပေႃး လႆႈသဵင်ႈၵႂႃႇ တီႈႁူးၵွင်း မိူဝ်ႈ 1954 ၼူဝ်ႇဝႅမ်ႇပႃႇ 13 ၼၼ်ႉၼႆ လႆႈဢဝ် ၼၢၼ်းယုၼ်းၼႆႉ ဝႆႉတႂ်ႈမိုဝ်း ၵႃႇမၢႆးယဝ်ႉ။ မိူဝ်ႈၽွင်းၼၼ်ႉ ဢွၼ်ၵၼ်သၢၼ်ၶတ်းသေတႃႉ ၶဝ်ႈပႃးၵႂႃႇတီႈၼႂ်း ၸႄႈတိူင်းၸႄႈၵႅင်းယဝ်ႉ။
ၼၢၼ်းယုၼ်းၼႆႉ ပဵၼ်တီႈၵူၼ်းၸၢဝ်းၶိူဝ်းၼႃႇၵၶဝ် ယူႇသေ လႆႈမၵ်းမၼ်ႈ ၼႃႈလိၼ် ၼႃႇၵ ၽွင်းငမ်းႁင်းၶေႃယဝ်ႉ။ မိူဝ်ႈပီ 2010 ၸၼ်ႇဝႃႇရီႇ 14-16 ၼၼ်ႉ တီႈ ဝဵၼ်းၼၢၼ်းယုၼ်း၊ ၸႄႈတွၼ်ႈၶမ်းတီႈ ၼၼ်ႉ လႆႈႁဵတ်း ပွႆးပီမႂ်ႇၼႃႇၵ ပဵၼ်ပွၵ်ႉၵမ်းဢွၼ်တၢင်းသုတ်းယဝ်ႉ။[3]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 54.
- ↑ "Myanmar States/Divisions & Townships Overview Map" Myanmar Information Management Unit (MIMU)
- ↑ တင်နိုင်တိုး (ဒီဇင်ဘာလ၊ ၂၀၁၃). မြန်မာပြည်တစ်ခွင် လမ်းညွှန်. မဇ္ဈိမစာပေ, ၁၈၉.


text:
မိူင်းၼၢႆး၊ ဝဵင်း
ဝဵင်းမိူင်းၼၢႆး (IPA: [mɤ́ŋ nɑ́i]), (မၢၼ်ႈ: မိုးနဲ), (ဢိင်းၵလဵတ်ႈ: Mongnai), (သဵင်ဢွၵ်ႇ [Moengnaai]) ၼႆႉ မီးၼႂ်း ၸႄႈဝဵင်းမိူင်းၼၢႆး၊ ၸႄႈတွၼ်ႈလၢင်းၶိူဝ်း၊ ၸႄႈမိူင်းတႆး၊ မိူင်းမျၢၼ်ႇမႃႇဢေႃႈ။
သၢႆပိုၼ်း[မႄးထတ်း | မႄးထတ်းငဝ်ႈငႃႇ]
ၶိူဝ်းၵူၼ်းလႄႈ ၽႃႇသႃႇၵိူဝ်းယမ်[မႄးထတ်း | မႄးထတ်းငဝ်ႈငႃႇ]
လၢႆးပၵ်းသဝ်းဢွင်ႈတီႈဝဵင်း[မႄးထတ်း | မႄးထတ်းငဝ်ႈငႃႇ]
ပၢႆးမၢၵ်ႈမီးလႄႈၶူဝ်းၵုၼ်ႇၵႃႉၶၢႆ[မႄးထတ်း | မႄးထတ်းငဝ်ႈငႃႇ]
ၵၼ်တေႃႉသူင်ႇလႄႈပၢႆးၵပ်းသိုပ်ႇ[မႄးထတ်း | မႄးထတ်းငဝ်ႈငႃႇ]
ဢွင်ႈလီၶဝ်ႈၸႂ်တီႈၼႂ်းဝဵင်း[မႄးထတ်း | မႄးထတ်းငဝ်ႈငႃႇ]
ဢွင်ႈလီၶဝ်ႈၸႂ်ႁိမ်းႁွမ်းဝဵင်း[မႄးထတ်း | မႄးထတ်းငဝ်ႈငႃႇ]
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေ ၂၀၁၅) သန်းခေါင်စာရင်း အစီရင်ခံစာ, ၂၀၁၄ ခုနှစ် လူဦးရေနှင့် အိမ်ထောင်စု သန်းခေါင်စာရင်း အစီရင်ခံစာ အတွဲ-၂. နေပြည်တော်: လူဝင်မှုကြီးကြပ်ရေးနှင့် ပြည်သူ့အင်အား ဝန်ကြီးဌာန, ၆၆.


text:
ပွင်ႈၵႂၢမ်းဢၼ်ၼႆႉၼႆႈ ယွၼ်ႉပိူဝ်ႈ same copy information ၼႆႉလႄႈ ၶူပ်းငမ်ႇမႅၼ်ႈၵၼ်တင်း လွင်ႈမၵ်းမၢႆ တႃႇမွတ်ႇပႅတ်ႈၵမ်းလဵဝ်ၶွင် ဝီႇၶီႇၽီးတီးယႃးယဝ်ႉ။။ တွၼ်ႈတႃႇ လွင်ႈမၵ်းမၢႆ ဢၼ်ၼႄႉၼွၼ်း တူၺ်း CSD ၼႆႉလႄႈ။ same+copy+informationNA
သင်ၸိူဝ်ႉဝႃႈ ပွင်ႈၵႂၢမ်း ဢၼ်ၼႆႉ မၼ်းဢမ်ႇငမ်ႇမႅၼ်ႈၵၼ်တင်း လွင်ႈမၵ်းမၢႆ တႃႇမွတ်ႇပႅတ်ႈၵမ်းလဵဝ်ၼႆ၊ ဢမ်ႇၼၼ် သင်မီးၵၢင်ၸႂ် ၶႂ်ႈမူၼ်ႉမႄးၵုမ်းၼႆ ဢဝ်ပႅတ်ႈ ၶေႃႈပၼ်ၽၢင်ႉဢၼ်ၼႆႉလႄႈ။ ၵူၺ်းၵႃႈ တေဢမ်ႇလႆႈဢဝ်ပႅတ်ႈ ၶေႃႈပၼ်ၽၢင်ႉ ၵႃႈတီႈ ၼႃႈလိၵ်ႈၸိူဝ်းဢၼ် တူဝ်ၸဝ်ႈၵဝ်ႇ ၵေႃႉသၢင်ႈမႃးၼၼ်ႉ။ သင်ၸိူဝ်ႉဝႃႈ ၸဝ်ႈၵဝ်ႇၵေႃႉ ၵေႃႇသၢင်ႈၼႃႈလိၵ်ႈၼႆႉမႃးသေ သင်ဝႃး ၸဝ်ႈၵဝ်ႇ ဢမ်ႇၽွမ်ႉၸွမ်း လွင်ႈတၢင်း တႃႇမွတ်ႇပႅတ်ႈၼၼ်ႉၸိုင် ၼဵၵ်းတီႈၼဵၼ်ၽၢႆႇတႂ်ႈၼႆႉသေ တႅမ်ႈလွင်ႈသၢင်းလၢင်း ယွၼ်ႉပိူဝ်ႈသင် ဢမ်ႇထုၵ်ႇလီမွတ်ႇပႅတ်ႈ ဢၼ်ဝႃႈၼၼ်ႉလႄႈ။ သင်ၸိူဝ်ႉဝႃႈ ၸဝ်ႈၵဝ်ႇလႆႈလိၵ်ႈတွပ်ႇၶိုၼ်းၼိူဝ် ၶေႃႈသၢင်းလၢင်းၼႆ ၸဝ်ႈၵဝ်ႇ ၼႃႈလိၵ်ႈ လွင်ႈဢုပ်ႇၵုမ် ၶိုၼ်းၶဝ်ႈ ၵူတ်ႇထတ်းတူၺ်းလႆႈယူႇ။
သင်ၸိူဝ်ႉဝႃႈ ဝႆႉပၼ် ၶေႃႈၽၢင်ႉဢၼ်ၼႆႉယဝ်ႉ သင်ပွင်ႈၵႂၢမ်းဢၼ်ၼႆႉ ၶူပ်းငမ်ႇမႅၼ်ႈၵၼ်တင်း လွင်ႈမၵ်းမၢႆ တႃႇမွတ်ႇပႅတ်ႈၵမ်းလဵဝ် သေဢၼ်ဢၼ် ဢမ်ႇၼၼ် ၶေႃႈသၢင်းလၢင်း ဢၼ်တၢင်ႇဝႆႉတီႈ ၼႃႈလိၵ်ႈ လွင်ႈဢုပ်ႇၵုမ်ၼၼ်ႉ ဢမ်ႇၵုမ်ႇထူၼ်ႈၼႆ တေထုၵ်ႇမွတ်ႇပႅတ်ႈၼႆၼၼ်ႉ ႁႂ်ႈၽၢင်ႉဝႆႉသေၵမ်း
- ထိုင်ၽူႈလဝ်ႈတၢင်ႇ - တီႈၼိူဝ်ၼႃႈလိၵ်ႈ လွင်ႈဢုပ်ႇၵုမ် ၽူႈၵေႃႇတႅမ်ႈ (author)ၼၼ်ႉ
- ၶႅၼ်းတေႃႈ ဝူၼ်ႉၶွပ်ႈ တႃႇဝႆႉ ထႅမ်းပလဵၵ်ႉၼင်ႇၽၢႆႇတႂ်ႈၼႆႉလႄႈ။
{{subst:db-reason-notice|556|header=1|same copy information}} ~~~~
ထိုင်ၽူႈၸတ်းၵၢၼ်: မိူဝ်ႈပႆႇမွတ်ႇပႅတ်ႈ ႁဵင်းၵွင်ႉ၊ ပိုၼ်း (လိုၼ်းသုတ်း)၊ လႄႈ ၽိုၼ်မၢႆၼၼ်ႉ ၵူတ်ႇထတ်းတူၺ်းလႄႈ။ လွင်ႈဢဝ် Google သေၵူတ်ႇထတ်းတူၺ်း: ဝႅပ်ႉ၊ ၶၢဝ်ႇ။
ၼႃႈလိၵ်ႈဢၼ်ၼႆႉ Gunofficial1998 (လွင်ႈႁဵတ်းသၢင်ႈ | ၽိုၼ်မၢႆ) ၵေႃႉ မႄးထတ်းမႃးမႃး လိုၼ်းသုတ်း မိူဝ်ႈ 12:06 UTC (2 ပီ ပူၼ်ႉမႃး) ၼၼ်ႉယဝ်ႉ ။


text:
တႃႇမူၺ်ႇ၊ ၸႄႈဝဵင်း
ၸႄႈဝဵင်းတႃႇမူၺ်ႇ (မၢၼ်ႈ: တာမွေမြို့နယ်), (ဢိင်းၵလဵတ်ႈ: Tamwe Township), (သဵင်ဢွၵ်ႇ [Taamoi]) ၼႆႉ မီးဝႆ့တီႈပွတ်းၵၢင် ဝဵင်းတႃႈၵုင်ႈ ယဝ်ႉ။ ၽၢႆႇႁွင်ႇ ၸႄႈဝဵင်းတႃႇမူၺ်ႇ ၼႆႉ မီး ၸႄႈဝဵင်းယၢၼ်ႇၵိၼ်း၊ ၽၢႆႇဢွၵ်ႇမီး ၸႄႈဝဵင်းတိင်ႇၵၢၼ်းၵျုၼ်း လႄႈ ၸႄႈဝဵင်းမိင်ႇၵလႃႇတွင်ႇၺုၼ်ႉ၊ ၽၢႆႇတၢင်းတူၵ်း မီး ၸႄႈဝဵင်းပႁၢၼ်း လႄႈ ၽၢႆႇတၢင်းတူၵ်းမီး ၸႄႈဝဵင်းမိင်ႇၵလႃႇတွင်ႇၺုၼ်ႉ ၸိူဝ်းၼႆႉယဝ်ႉ။ တၢင်းၵႂၢင်ႈၶႂၢင် ၸႄႈဝဵင်းၼႆႉ မီး ႑,႐႙႓ ဢေႇၵ (႑.႗႐႘ လၵ်းပၼ်ႇမူၼ်း) ယဝ်ႉ။ ၸႄႈဝဵင်းတႃႇမူၺ်ႇၼႆႉ ဢဝ် ပွၵ်ႉ (႒႐)ပွၵ်ႉသေ ၽွတ်ႈႁႅၼ်းဝႆႉယဝ်ႉ။ ႁူင်းႁဵၼ်းလူင်ပွင်ၸိုင်ႈ ၸၼ်ႉငဝ်ႈမီး (႒႘)ႁူင်း၊ ၸၼ်ႉၵၢၼ်မီး (႔) ႁူင်း၊ ၸၼ်ႉသုင်မီး (႗) ႁူင်းယဝ်ႉ။[1]
သၢႆပိုၼ်းထတ်း
ၸွမ်းလူၺ်ႈပိုၼ်း ၵွင်းမူးသူၺ်ႇတၵူင်ႇသေ ၸဝ်ႈၽုင်းၵၢမ်ႇ မွင်ႇၵၢၼ်ႇ ဢၼ်လုၵ်ႉတီႈ မိူင်းၶႄႇ မႃး ဢၼ်ပဵၼ် ၽူႈႁတ်းငၢၼ်ပူးၵမ်ႇၵေႃႉၼိုင်ႈၼႆႉ ယွၼ်ႉမၼ်း လမ်လိၼ်မိၼ်ၼိူဝ်ၵၢင်ႁၢဝ်လႆႈလႄႈ မၼ်းၶတ်းၸႂ် ဢၢင်ႈတေလၵ်ႉပၢင်းဢဝ် ထၢတ်ႈတေႃႇမူၺ်ႇတေႃႇ တီႈၽြႃးသူၺ်ႇတၵူင်ႇလႄႈ ၽီလီၽီမျၢတ်ႈၶဝ်ၸင်ႇၽၢၼ်ႇႁဵတ်းငူးလူင် (မြွေ)တူဝ်ၼိုင်ႈသေ ႁႄႉ(တား)လႄႈ ၸင်ႇဝႃး တေဝႃႈ "တားမြွေ" ၼႆသေ ယွၼ်ႉၶၢဝ်းယၢမ်ႁိုင်မႃးလႄႈ ၸင်ႇပဵၼ်မႃး တႃႇမူၺ်ႇ (တာမွေ) ဝႃႈၼႆႉယဝ်ႉ။[1] ပေႃးဢဝ်ပိုၼ်းမွၼ်းဝႃႈ ၶေႃႈၵႂၢမ်းမွၼ်း ဢၼ်ဝႃႈ "တာမွိုင့်" ဢၼ်ဝႃႈၼၼ်ႉ တာ ၼႆႉ မၼ်းဝႃႈ တူၼ်ႈထၢၼ် မွိုင့် ဢၼ်ဝႃႈၼႆႉ ပဵၼ်ၼိုင်ႈ၊ မၼ်းယၢမ်ႈမီးမႃး တူၼ်ႈထၢၼ်လူင်တူၼ်ႈၼိူင်ႈ ဢိင်ႈၼိူဝ်ၼၼ်ႉသေ လုၵ်ႉတီႈ "တာမွိုင့်" ၼႆႉသေ ပဵၼ်မႃး တႃႇမူၺ်ႇ ၼႆ ၵူၼ်းပိုၼ်ႉတီႈၶဝ်တႄႉ ယုမ်ႇယမ်ဝႆႉ ၼင်ႇၼၼ်ယဝ်ႉ။[1]
ပၢႆးယူႇလီထတ်း
တီႈၸႄႈဝဵင်းတႃႇမူၺ်ႇၼႆႉ မီးဝႆႉ ႁူင်းယႃမၢၵ်ႇတႃ၊ ႁူင်းယႃၵူၼ်းႁဵတ်းၵၢၼ်၊ မီးႁူင်းယႃလူင် ၽႃႇတတ်းႁူ၊ ၶူႈလင်၊ ၶေႃး၊ ၵွၵ်းႁူဝ် ၸိူဝ်းၼႆႉယဝ်ႉ။[1]
ယူင်ႉသၢင်ႈၸိူဝ်းလိုဝ်းလင်ထတ်း
ယူင်ႉသၢင်ႈၸိူဝ်းဢၼ်မီးဝႆႉ တီႈၼႂ်း ၸႄႈဝဵင်းတႃႇမူၺ်ႇ ဢၼ်ၼႄဝႆႉၼင်ႇပႃႈတႂ်ႈၼႆႉၼႆႉ ထိင်းသိမ်းဝႆႉပဵၼ် ၶူဝ်းပူၺ်ႈၵဝ်ႇမွၼ် တီႈဝဵင်းတႃႈၵုင်ႈ ၶႃႈဢေႃႈ။
ၽိုၼ်ဢိင်ထတ်း
- ↑ 1.0 1.1 1.2 1.3 1.4 1.5 တာမွေမြို့နယ် ဒေသဆိုင်ရာ အချက်အလက်များ. တာမွေမြို့နယ် အထွေထွေ အုပ်ချုပ်ရေး ဦးစီးဌာန (ဧပြီ ၂၀၁၇). Retrieved on ၂၅ ဇန်နဝါရီ ၂၀၁၈။


text:
ထၢၼ်ႇပႃႇၶူၺ်ႇ၊ ဝဵင်း
ဝဵင်းထၢၼ်ႇပႃႇၶူၺ်ႇ (မၢၼ်ႈ: ထန်ပါခွေမြို့ ; ဢိင်းၵလဵတ်ႈ: Thaanpaakhoi ; သဵင်ဢွၵ်ႇ [tʰɑ̀n pɑ̀ kʰòi]) ၼႆႉ ပဵၼ်ဝဵင်း ဢၼ်မီးၸၼ်ႉၸႄႈဝဵင်း ဝဵင်းၼိုင်ႈ ဢၼ်ၶဝ်ႈပႃးဝႆႉ တီႈၼႂ်း ၸႄႈဝဵင်းလႁႄႇ၊ ၼႃႈလိၼ် ၼႃႇၵ ၽွင်းငမ်းႁင်းၶေႃ၊ ၸႄႈတိူင်းၸႄႈၵႅင်း၊ မိူင်းမျၢၼ်ႇမႃႇၼၼ်ႉယဝ်ႉ။
ၽိုၼ်ဢိင်[မႄးထတ်း | မႄးထတ်းငဝ်ႈငႃႇ]
- ↑ (မေႇ 2015) ၽိုၼ်လိၵ်ႈသဵၼ်ႈမၢႆႁူဝ်ႁိူၼ်း, ၽိုၼ်လိၵ်ႈ သဵၼ်ႈမၢႆႁူဝ်ႁိူၼ်း လႄႈ ႁူဝ်ၼပ်ႉၵူၼ်း ပီ 2014 သွႆ့-2. ၼေႇပျီႇတေႃႇ: ထၢၼ်ၽွင်းလူင် ၵၢၼ်ႁႅင်းငၢၼ်း၊ ၵၢၼ်ၵူတ်ႇထတ်း ၵူၼ်းၶဝ်ႈဢွၵ်ႇမိူင်း လႄႈ ၵၢၼ်ႁူဝ်ၼပ်ႉၵူၼ်းမိူင်း, 52.


text:
Monday, April 25, 2016
ပၢင်ၵုမ်လူင်ႈၼႃႈ တႃႇပၢင်ပွႆးႁပ်ႉၸုမ်ႈၶူး ၸၼ်ႉၸွမ်မႁႃၸူလႃးလူင်းၵွၼ်း မိူင်းၵွၵ်ႇ၊ ၸိုင်ႈထႆး
ၼႂ်းဝၼ်းထီႉ 15/5/2016 ၼႆႉ ၸၼ်ႉၸွမ်မႁႃၸူလႃးလူင်းၵွၼ်း တီႈမိူင်းထႆး တေၸတ်းႁဵတ်းပၢင်ပွႆးမွပ်ႇ ၸုမ်ႈၶူး ပၼ်ၼႂ်းမိူင်းၼွၵ်ႈမိူင်း ဢိၵ်ႇတင်းၸိူဝ်းဢၼ်ႁဵၼ်းယဝ်ႉ ၸၼ် Ph.D, M.A, B.A ၶဝ်ၸိူဝ်းၼႆႉၼႆ
ယဝ်ႉ၊ တီႈၼႂ်း ပၢင်ႁပ်ႉၸုမ်ႈပီၼႆႉ တေမီးပႃးလုၵ်ႈႁဵၼ်းသင်ႇၶတႆး ဢၼ်ယဝ်ႉၸၼ်ႉ M.A (3) ၸဝ်ႈ လႄႈ B.A (15)ၸဝ်ႈ၊ သမ်ႉထႅင်ႈ တေမီးပႃးၵူၼ်းမိူင်းႁူမ်ႈတုမ် မိူင်းမၢၼ်ႈ ၵမ်ႈၽွင်ႈတေမႃးႁပ်ႉ ၸုမ်ႈၶူးၸွမ်း ၼႆယဝ်ႉ၊ ၵူၼ်းမိူင်းႁူမ်ႈတုမ် မိူင်းမၢၼ်ႈ ဢၼ်မႃးႁပ်ႉ ၼၼ်ႉ တေပႃး Dr. ၸၢႆးမွၵ်ႇၶမ်းၵႅမ်ၸွမ်ၸိုင်ႈၵဝ်ႇၵေႃႉ ၼိုင်ႈဝႃႈၼႆ ၸၼ်ႉဢၼ် Dr. ၸၢႆးမွၵ်ႇၶမ်း တေလႆႈႁပ်ႉၼၼ်ႉ ပဵၼ်ၸၼ်ႉဢၼ်သုင်သုတ်း Ph.D ၼႆယဝ်ႉ။
ဢိင်ၼိူဝ်လွင်ႈၼႆႉသေ ၸုမ်းပွင်ၵၢၼ်ပၢင်ႁပ်ႉၸုမ်ႈၶူးတီႈၸၼ်ႉၸွမ်ၶဝ် ၸႅၵ်ႇၼႃႈၵၢၼ်ၵၼ်သေ ႁႂ်ႈၸုမ်းသင်ႇၶ တႆးလႆႈပဵၼ်ၽူႈၸွႆႈႁၢပ်ႇၵၢၼ်ၸုမ်းၼိုင်ႈ၊ ၵွပ်ႈၼၼ် ဝၼ်းထိ 17/4/2016 ၸုမ်းသင်ႇၶတႆးၸင်ႇဢုပ်ႇၵုမ်ၵၼ် သေဝၢင်းၽႅၼ်ဝႆႉလွင်ႈၼႃႈၵၢၼ်ၽႂ်မၼ်း၊ ထိုင်မႃးဝၼ်းထိ 24/42016 ၼၼ်ႉသမ်ႉ ၸင်ႇယိုၼ်းမိူဝ်းႁႃ တၵ်ႉၵႃႇ သတ်ႉထႃး လၢႆမူႇၸုမ်းၼႂ်းမိူင်းၵွၵ်ႇသေယဝ်ႉ ဢုပ်ႇၵၼ်ၵႂႃႇထႅင်ႈတႃႇလွင်ႈႁဵတ်းသၢင်ႈလႆႈၸိူဝ်ႉလၢႆပိူင်၊ ဝၼ်းၼၼ်ႉ ၵူၺ်းၼင်ႇၵဝ်ႇ ၸုမ်းသင်ႇၶႃႇၸဝ်ႈဢွၼ်ႁူဝ်ဢဝ်ပုၼ်ႈၽွၼ်းသေ ၽိတ်ႈမွၵ်ႇထိုင် ၸုမ်းတႆးၼႂ်း ၵုင်းထဵပ်ႈ (31) ၸုမ်းမႃးၶဝ်ႈႁူမ်ႈ လႄႈ ၶဝ်ႈၸွႆႈၵၢၼ်ၼႂ်းပၢင်ပွႆး ၼႂ်းၵဵင်းမႆႇၵေႃႈလႆႈၽိတ်ႈမွၵ်ႇဝႆႉပႃး (15) ၸုမ်းႁႂ်ႈမႃးၶဝ်ႈႁူမ်ႈပၢင်ပွႆးၼႆယူႇ။
ၼႂ်းပၢင်ပွႆး ႁပ်ႉၸုမ်ႈပီၼႆႉ တေၸတ်းႁဵတ်း ၶိုၵ်ႉၶၢႆးလိူဝ်ၵူႈပီ ဝၼ်းထီႉ 15/5/2016 ၶၢဝ်းယၢမ်း ၵၢင်ၼႂ် တေႃႇထိုင် (4) မူင်း တေမီးပၢင်ၵႃႈဝႅၼ် ၼႄၾိင်ႈထုင်းတႆး ႁူမ်ၸူမ်းၸွမ်းၽူႈႁပ်ႉၸုမ်ႈၶူးၶဝ် ၸိူင်ႉၼင်ႇႁဵတ်း ၵူႈပီ၊ ၶၢဝ်းယၢမ်း (4) မူင်းႁူဝ်ၶမ်ႈ တေမီးပၢင်ယွင်ႈၵုင်ႇယေႃးမုၼ် Dr. ၸၢႆးမွၵ်ႇၶမ်း ၼႂ်းႁွင်ႈပၢင်ၵုမ် Meetingroom D Classrom Building၊ ၽူႈၶဝ်ႈႁူမ်ႈပၢင်ၵုမ်ၼၼ်ႉ တေမီးၽူႈယႂ်ႇၵူၼ်းၼႂ်းၸၼ်ႉၸွမ်လၢႆ ꧦ ၸဝ်ႈလႄႈ ၽူႈၵူၼ်လူင်ၽၢႆႇထႆး ၽၢႆႇမၢၼ်ႈလၢႆၵေႃႉတေမႃးၶဝ်ႈႁူမ်ႈ၊ ၽူႈၵွၼ်းၸၼ်ႉၸွမ်မႁႃၸူလႃး ၾရၽူမ် ပၼ်တိတ်ႇ (พระพรหมบัณฑิต (ประยูร ธมฺมจิตฺโต ป.ธ.๙, ศ.,ดร.) တေမႃးပဵၼ်ၽူႈပိုတ်ႇပၢင်ၵုမ် ပၼ်သေ မွၵ်ႇလၢတ်ႈၶေႃႈၵႂၢမ်းပႃးၼႆယဝ်ႉ။ ၼႂ်းပၢင်ယွင်ႈၵုင်ႇ Dr. ၸၢႆးမွၵ်ႇၶမ်းၼၼ်ႉ တေမီး ၸဝ်ႈၶူးလူင် Prof. Dr ၶမ်းမၢႆ ထမ်ႇမသမိ လႄႈ ဢူးဝိၼ်းမွင်ႇ (ၽၢႆႇလုမ်းၽွင်းတၢင် မိူင်းမၢၼ်ႈဢၼ်ပၵ်းသဝ်းဝႆႉ ၼႂ်းမိူင်းၵွၵ်ႇ) ၶဝ်ၸိူဝ်းၼႆႉမႃးမွၵ်ႇလၢတ်ႈၶေႃႈၵႂၢမ်းပႃးၼႆယူႇ။
ၸဝ်ႈၶမ်းလႅင်း ၶေႇမိၼ်ႇတ
25/ 4/ 2016
Posted by တႆးၼုမ်ႇ
Subscribe to: Post Comments (Atom)


text:
ထိုင်မႃးမိူဝ်ႈဝၼ်းထိ 21 လိူၼ်ဢွၵ်ႇတိူဝ်ႇပိူဝ်ႇ 2560/2017 ၼၼ်ႉ မၼ်းၸဝ်ႈလႆႈဢဝ်တိုဝ်ႉတၢင်း သေႁၢင်ႈႁႅၼ်းတႃႇလူႇတၢၼ်း ၵထိၼ်ႇ သၢင်ႇၵၢၼ်း ထိုင်ၸဝ်ႈသင်ႇၶ လုၵ်ႈႁဵၼ်းတႆး ၼႂ်းၵုင်းထဵပ်ႈ တီႈ ဝတ်ႉမႂ်ႇတႆး၊ သႃထုပရႃတဵတ်ႇ၊ ၸေႈတွၼ်ႈယႃးၼဝႃး၊ ၼႂ်းၵုင်းထဵပ်ႉ။ ၵၢၼ်လူႇၵထိၼ်ႇသၢင်ႇၵၢၼ်း ထိုင် ၸဝ်ႈသင်ႇၶၼွၵ်ႈမိူင်းၼႆႉ ၸဝ်ႈသြႃႇႁဝ်းယၢမ်ႈဢွၼ်တၵႃႇသတ်ႉထႃးၵႂႃႇလူႇၸွႆႈတၢၼ်းလၢႆလၢႆမိူင်း မိူၼ် ၼင်ႇ မိူင်းသီႇႁူဝ်ႇ၊ မိူင်းဢိၼ်ႇတိယ ၸိူဝ်းၼႆႉၵေႃႈယၢမ်ႈၵႂႃႇတၢၼ်းမႃး လၢႆပွၵ်ႈလၢႆၵမ်းၼႆယူႇ။ ၵူၺ်းၵႃႈ ၼႂ်းမိူင်းထႆးတႄႉ ပွၵ်ႈၵမ်းၼႆႉ တေလႆႈဝႃႈ ပဵၼ်ပွၵ်ႈၵမ်းဢွၼ်တၢင်းသုတ်းၼႆယဝ်ႉ။
ၶပ်ႉမၢႆပၢင်တၢၼ်း ၵထိၼ်ႇသၢင်ႇၵၢၼ်းၼႂ်းမိူဝ်ႈဝၼ်းၼႆႉတႄႉ လႆႈၸႅၵ်ႇဝႆႉပွတ်းတွၼ်ႈၵၢင်ၼႂ် လႄႈ ပွတ်းတွၼ်ႈဝၢႆးဝၼ်း။ ပွတ်းတွၼ်ႈၵၢင်ၼႂ်ၼႆႉ သင်ႇၶလုၵ်ႈႁဵၼ်းတႆး ၼႂ်းၵုင်းထဵပ်ႉ လႆႈၽိတ်ႈပၢင်း ၸဝ်ႈသြႃႇႁဝ်းပၼ်ၶေႃႈႁူႉတၢင်းႁၼ်၊ လၢႆးပိုၼ်ၽေႈ လၢႆးထိင်ႈသိမ်း ပုတ်ႉထသႃႇသၼႃႇ ၼႂ်းမိူင်း ၼွၵ်ႈမိူင်း ထိုင်သင်ႇၶၸဝ်ႈသေယဝ်ႉ ထိုင်မႃးပွတ်းတွၼ်ႈၵၢင်ဝၼ်းၸမ်ႉ ပဵၼ်ပၢင်လူႇတၢၼ်း ၵထိၼ်ႇ သၢင်ႇၵၢၼ်းသေလႆႈၽိတ်ႈပၢင်းဢဝ် ၸဝ်ႈသြႃႇႁဝ်းၶိုၼ်ႈသေႁႂ်ႈတေသၼႃႇ ႁေႃးထမ်းတြႃးပၼ်တၵႃႇ သတ်ႉထႃး ၸိူဝ်းမႃးၶဝ်ႈႁူမ်ႈပၢင်လူႇတၢၼ်းသင်ႇၵၢၼ်းၼၼ်ႉၼႆယဝ်ႉ။ လိူဝ်သေၼၼ်ႉ လႆႈၽိတ်ႈပၢင်း ၸဝ်ႈၶူး တွၵ်ႉတိူဝ်ႇ ၼႃႇရိၼ်ႇတ သပ်းလႅင်းလၢတ်ႈၼေၵၢၼ်တူင်ႉၼိုင်သေၶ လုၵ်ႈႁဵၼ်းတႆး ၼႂ်းမိူင်းၵွၵ်ႇ ယဝ်ႉသေ ၽိတ်ႈပၢင်းၸဝ်ႈၶူး ပၺ်ႇၺႃႇၽေႃးၵ မွၵ်ႇလၢတ်ႈၶေႃႈၵႂၢမ်းႁူမ်ၸူမ်းထိုင် ဢၼ် ၸဝ်ႈသြႃႇသုၶမ်း ဢွၼ်ႁူဝ်ထူဝ်းၼႃႈသေလႆႈဢွၼ်တၵႃႇသတ်ႉထႃး လၢႆတီႈလၢႆတၢင်း မႃးထွတ်ႈၽႃႈလိူင် သၢင်ႇၵၢၼ်း ၼႂ်းမိူင်းၵွၵ်ႇ ပွၵ်ႈၼႆႉၼႆယဝ်ႉ။ ၼႂ်းပၢင်လူႇတၢၼ်းသၢင်ႇၵၢၼ်းမိူဝ်ႈၼႆႉ လႆႈႁၼ်သင်ႇၶၸဝ်ႈ ဢမ်ႇယွမ်းမွၵ်ႈသွင်ပၢၵ်ႇပၢႆလႄႈ တၵႃႇသတ်ႉထႃးလၢႆတီႈလၢႆတၢင်း ဢွၼ်ၵၼ်ၶိုၼ်ႈႁွတ်ႈပဵၼ်ဢၼုမေႃး တၼႃႇၸွမ်းတင်းၼမ်ၼႆယဝ်ႉ။ ဢွၼ်ႁူဝ်ပဵၼ်ငဝ်ႈ သတ်ႉထႃးယႂ်ႇသေ ပေႃႈဢွၵ်ႇၸၢႆးမွၵ်ႇထုၼ်း+ မႄႈဢွၵ်ႇၼၢင်းမျႃႉၸိင်ႇၶဝ်ႈပေႃႈမႄႈလုၵ်ႈ (ဢွၼ်ႁေႃၶွမ်ႇပၼီႇ) ဝဵင်းတႃႈလိူဝ်ႇ၊ လႄႈ တၵႃႇသတ်ႉထႃး၊ တူင်ႇဝဵင်းမူႇၸေႈ၊ ၼမ်ႉၶမ်း၊ တၢင်ႉယၢၼ်း၊ မိူင်းၵွင်း၊ မိူင်းၵုတ်ႈ၊ ႁူဝ်ႇပၢင်ႇ၊ လၢႆးၶႃႈ၊ ၶူဝ်လမ်၊ တူၼ်ႈတီး၊ ဝဵင်းတႃႇဢူဝ်ႇ၊ တႃႇၵုင်ႈ ၸၵႂႃႇၸိူဝ်းၼႆႉသေ ၸင်ႇပဵၼ်မႃး ပၢင်လူႇတၢၼ်းၵထိၼ်ႇ သၢင်ႇၵၢၼ်းၼႆယဝ်ႉ။ ပၢင်လူႇၵထိၼ်ႇသၢင်ႇၵၢၼ်းၼႆႉ ယၢမ်ႈႁဵတ်းမႃးၸဵမ်မိူဝ်ႈပၢၼ်ပၢၼ်ပုတ်ႉၸဝ်ႈ ယင်း မီးၼၼ်ႉယူႇ။ ထိုင်မႃးပၢၼ်မိူဝ်ႈလဵဝ်တေႉ ႁဝ်းတေလႆႈႁၼ်ပၢင်လူႇတၢၼ်းၵထိၼ်ႇသၢင်ႇၵၢၼ်း ၼႂ်းမိူင်း ဢၼ်ပဵၼ်ထေႇရႃႉဝႃႇတ ႁႃႈမိူင်း ၼႂ်းမိူင်းၵမ်ႇပူးၶျႃး၊ ၼႂ်းမိူင်းလၢဝ်း၊ ၼႂ်းမိူင်းမၢၼ်ႈ၊ မိူင်းသီႇႁူဝ်ႇ၊ ၼႂ်းမိူင်းထႆး၊ လႄႈ မူႇၸုမ်းပုတ်ႉထၽႃႇသႃႇထေႇရႃႉဝႃႇတ တၢင်ႇမိူင်းထႅင်ႈယူႇ။


text:
ထွႆႈၵႂၢမ်းဢၼ်ဝႃႈသိုဝ်ႇၼႆၼႆ့ ၵူၼ်းႁဝ်းၵူႈၵေႃႉလႆႈၸႂ်ႉတိုဝ်းမၼ်းမႃးတင်ႈတႄႇၵိူတ်ႇယဝ့် ။ ၸဵမ်မိူဝ်ႈၵိူတ်ႇဢွၵ်ႇတွင့်မႄႈမႃးၵေႃႈ ဢဝ် သဵင်ႁႆႈသေသိုဝ်ႇတေႃႇလူၵ်ႈမိူင်းၵူၼ်းၼႆ့ၵမ်းလဵဝ်။ တေႃႇမိူဝ်ႈတွင့်မႆႈၼူမ်း ႁိုဝ် တွင့်ၸဵပ်းတွင့်ၵႅၼ်းႁိုဝ် ၸိူဝ်းၼႆ့ လုၵ်ႈဢွၼ်ႇလႅင်ယင်းပႆႇ မေႃလၢတ်ႈၵႂၢမ်းၵေႃႈ လႆႈဢဝ်သဵင်ႁႆႈၼၼ့်သိုဝ်ႇသၢၼ်ဢွၵ်ႇမႃးတေႃႇမႄႈ။ ပဵၼ်လွင်ႈဢၼ်မွၵ်ႇၼႄထိုင်သေၸိူဝ့်သေလွင်ႈယူႇ။ ယွၼ့်ၼႆ ၵၢၼ်ဢၼ်ဝႃႈ “သိုဝ်ႇ” ၼႆၼႆ့ ပဵၼ်ၵၢၼ်ဢၼ်ၽုၵ်ႇၵိုၵ်းၸပ်းမႃးၸွမ်းၸၢတ်ပၢၼ်ၵူႈၽႂ်ႁင်းမၼ်း ၵႃႈပဵၼ်တူဝ်မီးၸႂ်တင်းသဵင်ႈ ဢမ်ႇဝႃႈၵူၼ်း ႁိုဝ် သတ်း။
“သိုဝ်ႇ” ဢၼ်ဝႃႈၼႆ့ မီးလၢႆၼႅဝ်းတၢင်း ဢၼ်တေၸၢင်ႈသိုဝ်ႇၸူးၵၼ်လႆႈ ၸိူင့်ၼင်ႇ သိုဝ်ႇတၢင်းသူပ်းတၢင်းပၢၵ်ႇ၊ သိုဝ်ႇတၢင်းသၢႆတႃ၊ သိုဝ်ႇတၢင်းၼႃႈတႃ၊ သိုဝ်ႇတၢင်းတိၼ်မိုဝ်း၊ သိုဝ်ႇတၢင်းၾၢင်ႁၢင်ႈ၊ သိုဝ်ႇတၢင်းလိၵ်ႈတၢင်းလၢႆး၊ သိုဝ်ႇတၢင်းၵူၼ်းၵၢင်၊ သိုဝ်ႇတၢင်းၶၢဝ်ႇ၊ သိုဝ်ႇတၢင်းပိုၼ်ၽၢဝ်ႇ လႄႈ သိုဝ်ႇတၢင်းဢွၼ်ႊလၢႆႊ(ၵၢပ်ႈပၢၼ်မိူဝ်ႈလဵဝ်)။ ၸိူဝ်းၼႆ့ပဵၼ်တုမ်ႇၼဵၼ် မဵတ်ႇမၢႆၵၢၼ်သိုဝ်ႇသၢၼ်ၵၼ် တင်းသဵင်ႈလႄႈ ဢိင်ၸွမ်းပိုၼ့်တီႈ ၶၢဝ်းယၢမ်း ငဝ်းလၢႆး တိုဝ့်တၢင်းသၢင်ႇထုၵ်ႇ လူၺ်ႈတေဢဝ်လၢႆးလႂ် တၢင်းလႂ်သိုဝ်ႇသၢၼ်ၵၼ် လူၺ်ႈ လွင်ႈသင်ၵေႃႈလီ။
“သိုဝ်ႇ” ပဵၼ်ၵၢၼ်ဢၼ်မွၵ်ႇထိုင်ၵႂၢမ်းမၢႆတီႈပွင်ႇ ႁႂ်ႈၾၢႆႇၼိုင်ႈလႆႈႁူႉၸွမ်း ၸိူင့်ၼင်ႇ တၢင်းသူပ်းတၢင်းပၢၵ်ႇ – တေႃႇၼႃႈတေႃႇတႃ၊ ဢုပ်ႇဢူဝ်းၶႆႈလိူင်ႈ၊ သင်ႇၵၢၼ်သင်ႇငၢၼ်း၊ ဝွၵ်ႇၵၢဝ်ႇလဝ်ႈၼႄ လႄႈ လွင်ႈတၢင်းဢၼ်ၶႂ်ႈႁႂ်ႈၾၢႆႇၼိုင်ႈၼၼ့်ႁူႉၸွမ်း။
သိုဝ်ႇတၢင်းသၢႆတႃ – မိူဝ်ႈၼႂ်းပိုၼ့်တီႈၵူၼ်းၼမ် လႆႈႁၼ်လွင်ႈလၢၵ်ႇလၢႆး သမ့်ဢမ်ႇၸၢင်ႈလၢတ်ႈဢွၵ်ႇပၢၵ်ႇတေႃႇၵၼ်ပႃႈၼႃႈပိူၼ်ႈ လႄႈ ဢဝ်သၢႆတႃသိုဝ်ႇသူင်ႇၵၼ်၊ ဢဝ်သၢႆတႃပၵ်းၸွင့်ၼႄ ဢဝ်သၢႆတႃၵွင့်ၸူးၵေႃႉဢၼ်ႁဝ်းၶႂ်ႈသိုဝ်ႇၼႄၼၼ့် ၸုင်ၸူးတီႈဢၼ်ပဵၼ် ယူႇ ဢမ်ႇၼၼ် ဢၼ်ႁၼ်ယူႇလႄႈၶႂ်ႈႁႂ်ႈၵေႃႉၼၼ့်ႁၼ် ၸင်ႇလႆႈဢဝ်သၢႆတႃၸီ့ၼမ်းၼႄ တီႈႁဝ်းႁၼ် ၶႂ်ႈႁႂ်ႈၾၢႆႇၼိုင်ႈႁၼ် ပဵၼ်ၵၢၼ် ဢဝ်သၢႆတႃသိုဝ်ႇသၢၼ်ၵၼ်။
သိုဝ်ႇတၢင်းၼႃႈတႃ – မိူဝ်ႈလႆႈႁၼ်သိင်ႇပႅၵ်ႇမႂ်ႇ ႁိုဝ် လွင်ႈလၢၵ်ႇလၢႆး သမ့်ဢမ်ႇၸၢင်ႈလၢတ်ႈဢွၵ်ႇတေႃႇၼႃႈၵူၼ်းၼမ် ဢမ်ႇဝႃႈလွင်ႈ တႅပ်းတတ်းသင်သေလွင်ႈလွင်ႈပဵၼ်ၵၢၼ်ပုတ်းၶၢတ်ႇလမ်ႇလွင်ႈ ၵၢၼ်ယုမ်ႇယမ်လွင်ႈလီထၢင်ႇထိူမ် ဢမ်ႇၸၢင်ႈႁႅတ့်ႁၢမ်ႈတေႃႇၼႃႈ တေႃႇတႃပိူၼ်ႈၼၼ့် လႆႈဢဝ်လၢႆး ၼႃႈတႃ တၵ့်တိူၼ် ၾၢင့်သတိ ၵၼ်။
သိုဝ်ႇတၢင်းတိၼ်မိုဝ်း – မုင်ႈႁၼ်ၵႆ ဢမ်ႇၸၢင်ႈႁွင့်သႅၼ်ႇတၵ့် ဢမ်ႇၼၼ် ၽႃသႃၵႂၢမ်းလၢတ်ႈဢမ်ႇပွင်ႇၵၼ် ဢမ်ႇႁူႉၵႂၢမ်းၵၼ် ဢမ်ႇၼၼ် လၢတ်ႈတေႃႇၵၼ်တင်းၵူၼ်းႁူၼူၵ်ႇ ၸႂ်ႉၽႃသႃတိၼ်မိုဝ်းၼႄၵၼ် ပဵၼ်ၽႃသႃတၢင်းၵၢၼ်ၶွင်လူၵ်ႈ(လူဝ်းၵ) ဢၼ်ၸႂ်ႉတိုဝ်း ၵၢၼ်သိုဝ်ႇတိၼ်မိုဝ်းၼႆ့မႃးၸဵမ်လႂ်လႂ်။
သိုဝ်ႇတၢင်းၾၢင်ႁၢင်ႈ – ၼႆ့ ၵမ်ႈၼမ်တေႁၼ်ၼႂ်းၵၢၼ်ၸႂ်ႉတိုဝ်း မိူဝ်ႈလီၸႂ်ၸူမ်း ၸႂ်မူၼ်ႈသိူဝ်း မိူဝ်ႈၸႂ်တုၵ်ႉ(တုၵ်ႉၶ) ၸႂ်ယုင်ႈယၢင်ႈ ၸႂ်တူၵ်း ၸႂ်ႁူင်ႈ ၸႂ်လဵၵ့် ၸႂ်ၼွႆႉ ၸႂ်ပိဝ် ၸႂ်ၶီ ၸႂ်ငဝ် လႄႈမီးလွင်ႈဢမ်ႇႁၢၼ့်ဢူၵ်းႁၢၼ့်ၸႂ်သေလွင်ႈလွင်ႈ ၸိူဝ်းၼႆ့ တေပဵၼ်ၵၢၼ်သိုဝ်ႇဢွၵ်ႇမႃးတၢင်း ၾၢင်ႁၢင်ႈ။
သိုဝ်ႇတၢင်းလိၵ်ႈတၢင်းလၢႆး – တႃႇတေၸႅင်ႈလွင်ႈပွင်ႇတၢင်းၸူးၵၼ် လူၺ်ႈၵၢၼ်တႅမ်ႈလိၵ်ႈၸူး ပဵၼ်ၵၢၼ်သိုဝ်ႇသၢၼ်ႇတၢင်းလိၵ်ႈ တၢင်းလၢႆး လႄႈမီးၼမ့်ၼၵ်းပဵၼ်ၵၼ်မႅၼ်ႈယမ် ၸၢင်ႈယိပ်းၵမ်ပဵၼ်လၵ်းထၢၼ်(သၢၵ်ႈသေႇ)လႆႈ ဢမ်ႇမိူၼ်လၢတ်ႈသူပ်းလၢတ်ႈၵႂၢမ်း လိူဝ်သေဢမ်ႇမီးတီႈယိပ်းတီႈၵမ်ယဝ့်ယင်းၸၢင်ႈပႅတ့်ၵၼ်လႅၼ်ၵၼ်လႆႈ ပေႃးတႅမ်ႈပဵၼ်လိၵ်ႈပဵၼ်လၢႆးၸိုင် မၼ်းပဵၼ်တီႈမၼ်ႈၵႅၼ်ႇလႆႈ တၢင်းၵၢၼ်သိုဝ်ႇပၢႆးၼိုင်ႈ။
သိုဝ်ႇတၢင်းၵူၼ်းၵၢင် – ၵၢၼ်ၾၢၵ်ႇသူပ်းၾၢၵ်ႇၵႂၢမ်းထိုင်ၵၼ်ၵေႃႈလီ ၵၢၼ်ဝွၵ်ႇသင်ႇလွင်ႈသင်ၵေႃႈလီ ၵမ်ႈၼမ်တေဢမ်ႇၸႂ်ႈ လွင်ႈၶိုၵ့်ၶၵ့် ယႂ်ႇလူင်။ တေပဵၼ်မွၵ်ႈၵႃႈ ၾၢၵ်ႇၵႂၢမ်းၸႂ်ထိုင် ၵႂၢမ်းၶုၵ်းၸႂ်လႆႈ မွၵ်ႈၵႃႈၼၼ့်ၵူၺ်း ပေႃးပဵၼ်ၵၢၼ်လမ်ႇလွင်ႈၶိုၵ့်တွၼ်းယႂ်ႇလူင် တၵ်းဢမ်ႇလီၸႂ်ႉတိုဝ်း လၢႆးၾၢၵ်ႇၵူၼ်းၵၢင်သူင်ႇတေႃႇ ၵွပ်ႈဝႃႈ ထွႆႈၵႂၢမ်းမၼ်းၸၢင်ႈၽိတ်းပိူင်ႈ လူၺ်ႈတင်ႈၸႂ်ၵေႃႈလီ ဢမ်ႇတင်ႈၸႂ် ၵေႃႈယဝ့် မိူဝ်ႈၵေႃႉႁပ့်ၾၢၵ်ႇၵႂႃႇၼၼ့် ၶီႈလူင်ၶီႈလိုမ်း ဢမ်ႇၼၼ် ပဵၼ်ၽူႈဢမ်ႇမုင်ႈလွင်ႈလီ ဝူင်ႈၵၢင်ႁဝ်းသွင်ၾၢႆႇၸိုင် ၸၢင်ႈၵႂႃႇပိၼ်ႇလၢႆႈပႅတ်ႈ ၶေႃႈမုလ်းႁိုဝ် ၶေႃႈၵႂၢမ်းႁဝ်းၼၼ့် ၸၢင်ႈႁဵတ်းႁႂ်ႈႁဝ်းသွင်ၾၢႆႇၶဝ်ႈၸႂ်ၽိတ်းၵၼ် ဢမ်ႇပိူင်ႈတင်းယိၼ်းပိူၼ်ႈဢုပ်ႇၵၼ်ယၢင်ႇၼိုင်ႈ သမ့်ၵႂႃႇ လၢတ်ႈပဵၼ်ထႅင်ႈလၢႆးၼိုင်ႈၼႆ့ၵေႃႈ ၸၢင်ႈပဵၼ် ဢမ်ႇၼၼ် ဢဝ်ၵႂႃႇမႄႇပဵၼ်ၽွၼ်းလီၽွၼ်းၸႃႉလႆႈတင်းသွင်လွင်ႈ။
သိုဝ်ႇတၢင်းၶၢဝ်ႇ – ပဵၼ်တႃႇႁႂ်ႈၵူၼ်းတင်းၼမ်လႆႈႁူႉ ၵဵဝ်ႇလူၺ်ႈၵၢၼ်ဝၢၼ်ႈၵၢၼ်မိူင်း ၵၢၼ်သိုၵ်းၵၢၼ်သိူဝ် ၵၢၼ်ၵႃႉၵၢၼ်ၶၢႆ ၵၢၼ်လီ ၵၢၼ်ၸႃႉ ၵၢၼ်ယူႇၵၢၼ်ၵိၼ်ၵူႈလွင်ႈလွင်ႈ ဢဝ်မႃးသိုဝ်ႇပၼ်ၵၼ်တၢင်း ၼႂ်းပိုၼ့်တီႈတူင်ႇဝူင်းၵူၼ်းၼမ်ၵူၼ်းၶွၼ်ႈလႆႈႁပ့်ႁူႉတၢင်း သိုဝ်ႇၶၢဝ်ႇ။
သိုဝ်ႇတၢင်းပိုၼ်ၽၢဝ်ႇ – တႃႇပုၼ်ႈၵူၼ်းၼမ်လႆႈႁူႉထိုင် ၵမ်ႈၼမ်ဢဝ်မႃးၸႂ်ႉတိုဝ်းတၢင်းၵၢၼ်ၵႃႉၵၢၼ်ၶၢႆ ပိုၼ်ၽၢဝ်ႇဢွၵ်ႇပဵၼ်သိုဝ်ႇ လွင်ႈၵုၼ်ႇသိၼ်ၵႃႉၶူဝ်းၶၢႆ ပဵၼ်ၶွင်လီ ၶွင်တႄ့ ၶွင်မၼ်ႈၵႅၼ်ႇၼႅၼ်ႈၼႃ ၸႂ်ႉတိုဝ်းလႆႈႁိုင်လႆႈယၢဝ်း ပဵၼ်သိၼ်ၵႃႉမႃးမိူင်းၼွၵ်ႈ သိၼ်ၵႃႉမႃးမႂ်ႇ ၶိုၵ့်ၶႅမ့်လီ ႁႃယၢပ်ႇ ၵႃႈထုၵ်ႇ မီးဢေႇ သဵင်ႈယဝ့်သဵင်ႈ မူတ်းယဝ့်မူတ်း ဢမ်ႇမီးမႃးထႅင်ႈယဝ့် လႂ်ၸိူဝ်းၼႆ့ ၾၢႆႇၼိုင်ႈၵေႃႈ ပဵၼ်ၵၢၼ်ပိုၼ်ၽၢဝ်ႇၸၵ့်ၸုင်ႁႂ်ႈပိူၼ်ႈသူၼ်ၸႂ်ၶဝ်ႈႁူမ်ႈ ႁႂ်ႈပိူၼ်ႈၸူမ်းသူင် ပဵၼ်ၵၢၼ်သိုဝ်ႇတေႃႇၵူၼ်းတင်းၼမ်။
သိုဝ်ႇတၢင်းဢွၼ်ႊလၢႆႊ – ၵၢပ်ႈပၢၼ်မိူဝ်ႈလဵဝ် ဢိင်လူၺ်ႈၵၢၼ် Technology ၶိုၼ်ႈၸၼ့်ၶိုၼ်ႈသုင် ၶိူင်ႈမႆ့ၶိူင်ႈမိုဝ်းၵၢဝ့်ယၢင်ႈ ၶၢမ်ႈၼႃႈၼမ်းၼႃႈၵူၼ်းၵႂႃႇဢွၼ်တၢင်းယဝ့် ဢမ်ႇဝႃႈလွင်ႈသင်ဢၼ်ၶႂ်ႈႁူႉၶႂ်ႈႁၼ် ၶဝ်ႈသွၵ်ႈၶူၼ့်ႁႃၼိူဝ်ဢွၼ်ႊလၢႆႊလႆႈသဵင်ႈ ၸဵမ်လွင်ႈ တၢင်ႈႁူႉတၢင်းမေႃၵူႈသမ်ႇသႅၼ်ပိူင် မိူဝ်ႈၶဝ်ႈထိုင်သိုဝ်ႇၶေႃႈမုလ်းလႆႈ လူၺ်ႈၵၢၼ်တဵၵ်းတုမ်ႇၼဵၼ်ပိုတ်ႇၽၵ်းတူဢွၼ်ႊလၢႆႊ ၶူၼ့်သွၵ်ႈႁႃ လႆႈၵူႈလိူင်ႈ ၵူႈလွင်ႈ။ လိူဝ်ၼၼ့် ယၢမ်းလဵဝ်ၵေႃႈတိုၵ့်ယူၵ့်မုၼ်းယူႇတိၵ်းတိၵ်းဢမ်ႇၵိုတ်းဢမ်ႇလိုဝ်ႈ ထႅင်ႈဢမ်ႇႁိုင် တေၸၢင်ႈၶဝ်ႈထိုင် ၸႂ်ၵူၼ်းဝႃႈ မၼ်းဝူၼ့်သင်ယူႇ မၼ်းမီးဢဵၼ်းဢၢၼ်းသင် မၼ်းတေႁဵတ်းသင်ၸိူဝ်းၼႆ့ တေမီးၶိူင်ႈၶူင်ဢွၵ်ႇမႃးၵူတ်ႇထတ်းလႆႈ ႁူမ်ႈဝႃႈ မိူဝ်ႈလဵဝ်တိုၵ့်မီးၶိူင်ႈၵူတ်ႇထတ်း ဝႃႈမၼ်းလၢတ်ႈတႄ့ၼႄႇပႅတ့်ၼႄႇၼႆၵူၺ်းၵေႃႈလီ။
တွၼ်ႈတႃႇတူင်ႇဝူင်းတႆးႁဝ်းလူး တေဢဝ်ၵၢၼ်သိုဝ်ႇၼႆ့မႃးၸႂ်ႉတိုဝ်းႁႂ်ႈပေႃးပဵၼ်ၽွၼ်းလီ တႃႇတူဝ်ၸဝ်ႈၵဝ်ႇလႄႈ တူင်ႇဝူင်းၸဝ်ႈၵဝ်ႇ လၢႆးလႂ်။ လိူဝ်သေၵၢၼ်လႃႇဝႃႈသႄ့ၼႄးၵၼ် မႃးသိုဝ်ႇပိုၼ်ၽႄႈၼိူဝ်ၼႅင်ႈဢွၼ်ႊလၢႆးၼၼ့် တႃႉႁဝ်းမႃးဢဝ်ၸႂ်ႉႁႂ်ႈမၼ်းပဵၼ်ၽွၼ်းလီ တႃႇတူဝ်ၸဝ်ႈၵဝ်ႇ လႄႈတူင်ႇဝူင်း ၸိူဝ့်ၸၢတ်ႈတူဝ်ၵဝ်ႇ။ ၼွၵ်ႈသေၼၼ့် ယင်းလီဢဝ်လွင်ႈၽႃးသႃၵႂၢမ်းလၢတ်ႈ ၾိင်ႈငႄႈလိၵ်ႈလၢႆး ပိုၼ်း လႄႈၵူႈလွင်ႈလွင်ႈၶွင်ႁဝ်း ဢၼ်ထုၵ်ႇလီႁႂ်ႈပိူၼ်ႈလႆႈလဵပ်ႈႁဵၼ်းႁူႉလွင်ႈတႆးၼၼ့် ၶဝ်ႈၵႂႃႇၾင်သႂ်ႇဝႆ့ၼိူဝ်ၼႅင်ႈဢွၼ်ႊလၢႆႊၸိုင် ထႅင်ႈ ပၢၵ်ႇပီ မိူဝ်းၼႃႈၵေႃႈ လုၵ်ႈလၢၼ်တႆးႁဝ်းတေၸၢင်ႈၶဝ်ႈမႃးၶူၼ့်ၶႆႈႁၼ်။
ဝၼ်းမိူဝ်ႈၼႆ့ တူဝ်ယၢင်ႇ ၸိူင့်ၼင်ႇ (ၸၼ့်ၸွမ်ၼႂ်းမိူင်းထႆးလၢႆတီႈ) မီးလုၵ်ႈႁဵၼ်းထႆး တင်းတႆး လႄႈ လၢႆၸိူဝ့်ၸၢတ်ႈ တႅမ်ႈလွင်ႈတႆး ၵဵဝ်ႇလွင်ႈၾိင်ႈငႄႈ လွင်ႈပၢႆးမွၼ်း လွင်ႈပၢႆးပိုၼ်း သၽႃးဝလွင်ႈၵိၼ်ယူႇ ၸိူဝ်းၼႆ့ ဢဝ်ပဵၼ်ၽူလ်သွပ်ႇသေလႆႈႁပ့်ၸုမ်ႈၶူး Master of Art လႄႈ PhD မႃးယဝ့်ဢမ်ႇဢေႇ လိၵ်ႈဢၼ်လုၵ်ႈႁဵၼ်းၸၼ့်ၸွမ်ၶဝ် တႅမ်ႈသွပ်ႇဢဝ်ၸုမ်းၶူးၸိူဝ်းၼၼ့် ပိူၼ်ႈယွမ်းႁပ့်မၵ်းမၼ်ႈ ပဵၼ်တၢင်းၵၢၼ်ယဝ့်လႄႈ မီးလွင်ႈလီယိၼ်းၸူမ်းႁၢၼ့်ၸႂ်တႄ့တႄ့။


text:
လႅင်ႇတႃႇယႃႇ၊ ၸႄႈဝဵင်း
ၸႄႈဝဵင်းလႅင်ႇတႃႇယႃႇ (မၢၼ်ႈ: လှိုင်သာယာမြို့နယ်), (ဢိင်းၵလဵတ်ႈ: Hlaingtharyar Township), (သဵင်ဢွၵ်ႇ [Zewaeng Lengtaayaa]) ၼႆႉ မီးဝႆႉပွတ်းတူၵ်း ဝဵင်းတႃႈၵုင်ႈ ယဝ်ႉ။ ၽၢႆႇႁွင်ႇလႄႈ ၽၢႆႇတူၵ်း ၸႄႈဝဵင်းလႅင်ႇတႃႇယႃႇၼႆႉ မီး ၸႄႈဝဵင်ႈထၢၼ်းတပိၼ်ႇ၊ ၽၢႆႇဢွၵ်ႇ ၸွမ်းၶႅပ်ႇ မႄႈၼမ်ႉတႃႈၵုင်ႈၼၼ်ႉ မီး ၸႄႈဝဵင်းဢိၼ်းၸဵင်ႇ၊ ၸႄႈဝဵင်းမယၢၼ်းၵူင်း လႄႈ ၸႄႈဝဵင်းလႅင်ႇ၊ ၽၢႆႇၸၢၼ်းမီး ၸႄႈဝဵင်းတုၼ်ႇတေး ၸိူဝ်းၼႆႉယဝ်ႉ။ ၸႄႈဝဵင်းလႅင်ႇတႃႇယႃႇၼႆႉ ၽွတ်ႇႁႅၼ်း ၶဝ်ႈပႃး ပွၵ်ႉ (႒႐) ပွၵ်ႉ လႄႈ ဢိူင်ႇ (႙) ဢိူင်ႇ ယဝ်ႉ။ ၸႄႈဝဵင်းဢၼ်ၼႆႉၼႆႉ မိူဝ်ႈ ပီ (႑႙႘႐) ဢၼ်ပဵၼ်ၸႄႈဝဵင်း ၸိူဝ်းဢၼ် လူင်ပွင်ၸိုင်ႈသိုၵ်း ၶဝ် တႄႇတင်ႈမႃး ဝဵင်းမႂ်ႇၼၼ်ႉ ပဵၼ်ဝဵင်းဢၼ်ၶိုၼ်ႈယႂ်ႇသေပိူၼ်ႈယဝ်ႉ။ ဢၼ်ပဵၼ် ၸူင်ႇပၢႆးၵၢၼ်ၸၢၵ်ႈ ဢၼ်ယႂ်ႇသေပိူၼ်ႈ ၼႂ်းမိူင်းမျၢၼ်ႇမႃႇ ၸူင်ႇပၢႆးၵၢၼ်ၸၢၵ်ႈ လႅင်ႇတႃႇယႃႇ (မၢၼ်ႈ: လှိုင်သာယာစက်မှုဇုံ)၊ ပတေႇတႃႇမျူဝ်ႉတေႃႇဢဵင်ႇယႃႇ (မၢၼ်ႈ: ပဒေသာပင်မြို့တော်အိမ်ရာ)၊ ပၢၼ်းလႅင်ႇဢဵင်ႇယႃႇ (မၢၼ်ႈ: ပန်းလှိုင်အိမ်ရာ) ၸိူဝ်းၼႆႉၵေႃႈ မီးဝႆ့တီႈၼႂ်း ၸႄႈဝဵင်းဢၼ်ၼႆႉယဝ်ႉ။ ၸႄႈဝဵင်းဢၼ်ၼႆႉ ဢဝ် ၶူဝ်ပၢၼ်းလႅင်ႇ သေ ၵၢႆႇၸူး ၸႄႈဝဵင်းတုၼ်ႇတေး သေ တွၼ်ႈတႃႇၸူးတၢင်ႇၸႄႈဝဵင်းတႄႉ ဢဝ် ၶူဝ်ဢွင်ႇၸေႇယႃႉ လႄႈ ၶူဝ်ပယိၼ်ႉၼွင်ႇ ၸိူဝ်းၼႆႉ သိုပ်ႇဝႆႉပၼ်ယဝ်ႉ။
တီႈၼႂ်းၸႄႈဝဵင်းလႅင်ႇတႃႇယႃႇၼႆႉ ႁူင်းႁဵၼ်းလူင်ပွင်ၸိုင်ႈ ၸၼ်ႉငဝ်ႈမီး (႔႖) ႁူင်း၊ ၸၼ်ႉၵၢၼ် မီး (႘) ႁူင်း၊ ၸၼ်ႉသုင်မီး (႔) ႁူင်းယဝ်ႉ။
ဢၼ်ပဵၼ် ၸၼ်ႉၸွမ်ပၢႆးၵေႃႇသၢင်ႈ ပွတ်းတူၵ်းတႃႈၵုင်ႈ YTU ၼၼ်ႉၵေႃႈ မီးဝႆႉတီႈၼႂ်း ၸႄႈဝဵင်းၼႆႉယဝ်ႉ။
ၽိုၼ်ဢိင်ထတ်း
- ↑ GoogleEarth


text:
Character
Character ဢၼ်ဝႃႈၼႆႉ မၼ်းပဵၼ် တူဝ်လိၵ်ႈ letter ၊ တူဝ်ၼပ်ႉ number ၊ လွၵ်းပဝ်ႇ space ၊ မၢႆလၢၵ်ႇလၢႆး punctuation mark လႄႈ ဢမ်ႇၼၼ် ပဵၼ် ႁၢင်ႈၼႄ symbol သေဢၼ်ဢၼ် ၸိူဝ်း ဢၼ်ၸၢင်ႈၸၢင်ႈ ပေႃႉလႆႈတီႈၼႂ်း ၶွမ်ႇပိဝ်ႇတႃႇ ၼႆယဝ်ႉ။ တူဝ် ယၢင်ႇမၼ်း မိူၼ်ၼင်ႇ တူဝ်လိၵ်ႈဢင်းၵိတ်ႉ “computer” ၼႆၼၼ်ႉ မၼ်းတေၶဝ်ႈပႃးဝႆႉ တူဝ်လိၵ်ႈဢင်းၵိတ်ႉ character ပႅတ်ႇတူဝ်။ ဢၼ်ပဵၼ်ပွင်ႈလိၵ်ႈ “Hi there.” ၼၼ်ႉ မၼ်းတေမီး ၵဝ်ႈတူဝ်။ Character ၼိုင်ႈတူဝ်ၼႆႉ မၼ်းတေဢဝ် ဢွင်ႈတီႈ လွၵ်းပဝ်ႇ space မၼ်း ၼိုင်ႈ byte ဢေႃႈ။ ပေႃးၼၼ် ဢၼ်ပဵၼ် “computer” ၼၼ်ႉ မၼ်းတေဢဝ် ဢွင်ႈလွၵ်းပဝ်ႇ ပႅတ်ႇ bytes ယဝ်ႉ။ သဵၼ်ႈမၢႆ တူဝ်လိၵ်ႈ characters ၸိူဝ်းဢၼ်တေၸၢင်ႈ ပေႃႉၼႂ်းၶွမ်းၼၼ်ႉ ၶဝ်မၵ်းမၢႆဝႆႉတီႈၼႂ်း ASCII လႄႈတင်း extended ASCII ယဝ်ႉ။
ပေႃးမႃးၼိူင်းတူၺ်း တင်းတူဝ်လိၵ်ႈတႆးႁဝ်းၵေႃႈ ႁူႉတေမိူၼ် ၵၼ် ၵူၺ်းယူႇၼင်ႇၵဝ်ႇ။ ၵ ၼႆၵေႃႈ ပဵၼ် တူဝ်လိၵ်ႈ character ၼိုင်ႈတူဝ်သေ ပေႃးဢဝ်တူဝ်ယၢင်ႇ ၼင်ႇဝႃႈ “တႆး” ၼႆ မၼ်းတေ ၶဝ်ပႃးဝႆႉ တူဝ်လိၵ်ႈ Character သၢမ်တူဝ်။ ၵ ၊ ၵၢႆႇၶိုၼ်း၊ ၸမ်ႈၼႃႈ ၼႆသေ မၼ်းတေမီးဝႆႉ သၢမ်တူဝ်။ ပေႃးဝႃႈပဵၼ်ပွင်ႈ ၵႂၢမ်း ဢၼ်ဝႃႈ “မႂ်ႇသုင်ၶႃႈ” ၼၼ်ႉ မၼ်းတေပႃး တူဝ်လိၵ်ႈ Character သိပ်းဢဵတ်းတူဝ်ဢေႃႈ။ ပေႃးပဵၼ်ၼင်ႇ “ပီမႂ်ႇတႆး ႒႑႐႘” ၼႆၸမ်ႉ မၼ်းတေၶဝ်ႈပႃး တူဝ်လိၵ်ႈ Character သိပ်းသၢမ်တူဝ်ဢေႃႈ။ ယွၼ်ႉပိူဝ်ႈဝႃႈ ၼႂ်းၵႄႈၵၢင် ပီမႂ်ႇတႆးတင်း ႒႑႐႘ ၼၼ်ႉ ႁဝ်းၶႃႈ ဢဝ် လွၵ်းပဝ်ႇ space သေ ၶႅၼ်ႈဝႆႉ။ ၼၼ်ႉၵေႃႈ လႆႈၼပ်ႉသွၼ်ႇပဵၼ်ဝႃႈ တူဝ်လိၵ်ႈ character တူဝ်ၼိုင်ႈယဝ်ႉ။